Nityanātha Siddha

Rasāyanakhaṇḍa A SARIT edition

Title: Rasāyanakhaṇḍa

Title: A SARIT edition

Author: Nityanātha Siddha

RespStmt: Dagmar Wujastyk The AyurYog.org Project Creation of machine-readable version.

prathamopadeśaḥ |

maṅgalācaraṇam |

jayati sa rasarājo mṛtyuśaṅkāpahārī

sakalaguṇanidhānaṃ kāyakalpādhikārī |

valipalitavināśaṃ sevito vīryavṛddhiṃ

sthiramapi kurute yaḥ kāmi nīnāṃ prasaṅgam || 1 ||

dehasiddheḥ praśaṃsā |

athātaḥ saṃpravakṣyāmi dehasiddhiṃ suśobhanām |

yasyāḥ siddhau manuṣyāṇāṃ jāyante sarvasiddhayaḥ || 2 ||

na dehena vinā kiñcidiṣṭamasti jagattraye |

tasmātsarvaprayatnena ta1-1smin yatno vidhīyatām || 3 ||

rasāyanasevanasya pūrvakarma |

śubhanakṣatradivase vamane recane kṛte |

tato viśeṣaśuddhyarthaṃ ketakīstanajaṃ dravam || 4 ||

1

tasyāḥ kha. |

[p. 2 ]

tridinaṃ kuḍavaikaikaṃ loṇa2-1doṣaharaṃ pibet |

viḍaṅgaṃ ca vacā kuṣṭhaṃ ketakīstanasaṃyutam || 5 ||

kvathitaṃ tridinaṃ pītamamladoṣaharaṃ param |

śyāmāvahniviḍaṅgāni tryūṣaṇaṃ triphalā vṛṣaḥ || 6 ||

saindhavaṃ devadāruśca mustā caitatsamaṃ samam |

ghṛtairlehyaṃ tu karṣaikaṃ saptāhātsarvadoṣajit || 7 ||

evaṃ viśuddhadehastu pūjayeddevatāṃ gurum |

kumārīṃ yoginīca2-2kraṃ tataḥ kuryādrasāyanam || 8 ||

rasasevane pathyāni |

nirvāte bhūgṛhe vā'tha bāhyacintāvivarjitaḥ |

jitendriyo jitakrodhaḥ kṣīraśālyannabhugbhavet || 9 ||

ṣaṣṭyodanaṃ yavānnaṃ ca godhūmaṃ mudgayūṣakam |

jāṅgalaṃ bhakṣayenmāṃsaṃ kevalaṃ kṣīrameva vā || 10 ||

balānnaṃ vā'tha bhuñjīta śākaloṇavivarjitam |

abhyaṅgaṃ mastunā kuryāt snānaṃ caiva sukhāmbunā || 11 ||

kā2-3kinīṃ strīṃ bhajennityaṃ svānukūlāṃ suyauvanām |

rasendre bhakṣyamāṇe tu kāmāndho jāyate naraḥ || 12 ||

maithunena vinā tasya hyajīrṇo jāyate rasaḥ |

ajīrṇe kampadāhā2-4rtī hikkā mūrcchā jvaro'ratiḥ || 13 ||

kāsaśvāsārucicchardibhramamohā bhavanti hi |

seveta subhagāṃ tasmāddurbhagāṃ parivarjayet || 14 ||

rasāyane varjyāni |

abhyaṅgaṃ kaṭutailena kāñjikaṃ madirāṃ dadhi |

2

lavaṇabhakṣaṇajanitadoṣaharamityarthaḥ |

3

devatācakraṃ kha. |

4

yasyāstu kuñcitāḥ keśāḥ śyāmā yā padmalocanā | surūpā taruṇaṃ bhinnavistīrṇajaghanasthalā || saṅkīrṇahṛdayā pīnastanabhāreṇa nāmitā | cumba nāliṅganasparśakomalā mṛdubhāṣiṇī || aśvatthapatrasadṛśayonideśasuśobhi tā | kṛṣṇapakṣe puṣpavatī sā nārī kākinī smṛtā || rasabandhe prayoge ca utta mā sā rasāyane ra. ra. sa. a. 6 ||

5

dāhādi kha. |

[p. 3 ]

kaliṅgakāravallyamlatailakūṣmāṇḍarājikāḥ || 15 ||

bilvacchatrākavārtākavidalaṃ kākamācikām |

mūlakaṃ laśunaṃ tīkṣṇaṃ śītamuṣṇaṃ ca varjayet || 16 ||

rātrau jāgaraṇaṃ tyājyaṃ divāsvāpaṃ ca maithunam |

kalahodvegacintāśca śokaṃ caiva vivarjayet || 17 ||

rasāyanavyāpaccikitsā |

āvarjanādbhavecchūlaṃ nidrā''lasyaṃ jvaro'ratiḥ |

tryaṃhaṃ pibettatpraśāntyai vāriṇā karkaṭīphalam || 18 ||

śuṇṭhīsaindhavacūrṇaṃ vā mātuluṅgāmla3-1kairlihet |

sauvarcalaṃ gavāṃ mūtraiḥ pibedvā tatpraśāntaye || 19 ||

vandhyākarkoṭakīṃ puṅkhāṃ3-2 pātālagaruḍīṃ jalaiḥ |

kvāthayedaṣṭaguṇitaistadaṣṭāṃ3-3śaṃ sasaindhavam || 20 ||

pibetsarvavikāraghnaṃ tridinaṃ śivabhāṣitam |

mūlaṃ vā kāravallyutthaṃ saindhavaṃ vā gavāṃ jalaiḥ || 21 ||

tridinaṃ karṣamātraṃ tu pibetsarvavikārajit |

apathyaśīlināmetat kathitaṃ rasasevinām || 22 ||

amumeva vidhiṃ kuryādrasāyanavidhau kila |

amṛtaṃ vidhisaṃyuktaṃ vidhihīnaṃ tu taddviṣam || 23 ||

rasasaṅkrāmaṇam |

cāturjātakakarpūrakaṅkolaṃ kaṭukīphalam |

khādettāmbūlasaṃyuktaṃ rasasaṅkrāmaṇe hitam || 24 ||

pāradamaraṇabidhiḥ |

athātra vakṣyate samyagādau pāradamāraṇam |

samukhasya rasendrasya vāsanāmukhitasya vā || 25 ||

krameṇa jārayetsvarṇaṃ samāṃśaṃ pūrvavattataḥ |

tattulyaṃ gandhakaṃ tasmin dattvā divyauṣadhidravaiḥ || 26 ||

6

mātuluṅgārdrakairlihet kha. |

7

puṅkhāmiti śarapuṅkhāmityarthaḥ |

8

statpādāṃśena saindhavam kha, |

[p. 4 ]

mardayettridinaṃ khalve mūṣāyāṃ cāndhitaṃ tataḥ |

karīṣāgnau divārātraṃ trirātraṃ vā tuṣāgninā || 27 ||

sveditaṃ mardayedbhūyo bījairdivyauṣadhodbha4-1vaiḥ |

tulyaṃ khalve caturyāmaṃ vajramūṣāndhitaṃ dhamet || 28 ||

bhasmasūtaṃ bhavettadvai yojyaṃ sarvarasāyane |

pāradamāraṇasya dvitīyaḥ prakāraḥ |

śuddhasū4-2taṃ samaṃ svarṇaṃ yāmamamlairvimardayet || 29 ||

prākṣālya grāhayet piṣṭīṃ piṣṭyardhaṃ śuddhagandhakam |

gandhārdhaṃ ṭaṅkaṇaṃ dattvā sarvatulyāṃ haridrikām || 30 ||

strīpuṣpeṇa tu tatsarvaṃ mardyaṃ rambhādravānvitam |

dinānte golakaṃ kṛtvā vālukā4-3yantragaṃ pacet || 31 ||

dinaṃ mandāgninā taṃ vai samuddhṛtya vicūrṇayet |

cūrṇāṃśaṃ gandhakaṃ dattvā garbhayantre tryahaṃ pacet || 32 ||

tuṣāgninā laghutvena jāyate bhasmasūtakaḥ |

pāradamāraṇasya tṛtīyaḥ prakāraḥ |

śu4-4ddhasūtastribhāgaḥ syādbhāgaikaṃ tāmracūrṇakam || 33 ||

dinaikaṃ mardayedamlaiḥ kṣālitaṃ piṣṭimāharet |

mākṣikāddhautasattvaṃ ca piṣṭitulyaṃ prakalpayet || 34 ||

tatsarvaṃ tridinaṃ mardyaṃ cakramardadaladravaiḥ |

tadgolaṃ garbhayantrasthaṃ tridinaṃ tuṣavahninā || 35 ||

ka4-5rīṣāgnau divārātraṃ pacedvā bhasmatāṃ vrajet |

pāradamāraṇasya caturthaḥ prakāraḥ |

śuddhasūtaṃ vyomasattvaṃ suvarṇaṃ ca samaṃ samam || 36 ||

sarvatulyaṃ biḍaṃ dattvā mardyaṃ rambhādravairdinam |

bījairdivyauṣadhīnāṃ ca tulyairmardyaṃ dinadvayam || 37 ||

garbhayantragataṃ pacyānmriyate pūrvavatpuṭe |

9

--rdivyauṣadhidravaiḥ kha. |

10

sūtabhasma kha. |

11

gaḍukāyantragaṃ ka. |

12

śuddhasūtaṃ tridhā gandhaṃ bhāgaikaṃ kha. |

13

pacedagnau kha. |

[p. 5 ]

garbhayantralakṣaṇam |

caturaṅguladīrghaṃ syādvistāre cāṅgulatrayam || 38 ||

mṛṇmayaṃ sampuṭaṃ kṛtvā chāyāśuṣkaṃ ca kārayet |

lavaṇaṃ viṃśabhāgaṃ syādbhāgamekaṃ tu guggulum || 39 ||

sarvaṃ toyaiḥ prapiṣyātha tenaiva sampuṭodaram |

liptvā tatra rasaṃ rundhyādgarbhayantramidaṃ bhavet || 40 ||

pāradamāraṇasya pañcamaḥ prakāraḥ |

vimalā pāradaṃ śuddhaṃ tulyaṃ nirguṇḍikādravaiḥ |

mardayettridinaṃ taṃ vai kācakūpyāṃ niveśayet || 41 ||

kācakūpyā hyabhāve tu nirundhyācchrāvasampuṭe |

pācayedvālukāyantre caturyāmānmṛto bhavet || 42 ||

pāradamāraṇasya ṣaṣṭhaḥ prakāraḥ |

mākṣikāddhautasattvaṃ tu tatsamaṃ śuddhagandhakam |

dvābhyāṃ tulyaṃ śuddharasaṃ dinaṃ nirguṇḍikādravaiḥ || 43 ||

tatsarvaṃ marditaṃ golaṃ vajramūṣāndhitaṃ pacet |

dinaikaṃ vālukāyantre mṛtaṃ syādraktavarṇakam || 44 ||

pāradamāraṇasya saptamaḥ prakāraḥ |

urdhvādho gandhakaṃ tulyaṃ dātavyaṃ śuddhapārade |

udare pakvamūṣāyāḥ kākamācīdravaṃ punaḥ || 45 ||

dvābhyāṃ caturguṇaṃ dattvā tāmācchādya pacecchanaiḥ |

kramāgnau vālukāyantre caturyāmānmṛto bhavet || 46 ||

pāradamāraṇasyāṣṭhamaḥ prakāraḥ |

snuhyā vā hemavallyā vā kṣīraiḥ śuddharasaṃ dinam |

mardayedgandhakaṃ tulyaṃ garbhayantragataṃ puṭet || 47 ||

pūrvavatkramayogena mṛtaṃ yogeṣu yojayet |

pāradamāraṇasya navamaḥ prakāraḥ |

śuddhasūtasamaṃ guñjālākṣorṇāmadhuṭaṅkaṇam || 48 ||

tatsarvaṃ bhṛṅgajairdrāvairdinamekaṃ vimardayet |

vajramūṣāndhitaṃ dhmātaṃ mriyate śaśisannibham || 49 ||

[p. 6 ]

pāradamāraṇasya daśamaḥ prakāraḥ |

dravaistu kīṭamāriṇyā hyajamodādravaiśca vā |

ahimāryā dravairvā'tha kiṃvā śvetāṅkuladravaiḥ || 50 ||

mardayetpāradaṃ śuddhaṃ samagandhaṃ dinatrayam |

sampuṭe mṛṇmaye ruddhvā karīṣāgnau divāniśi || 51 ||

pacettuṣāgninā vā'tha tridinānmriyate dhruvam |

pāradamāraṇasyaikādaśaḥ prakāraḥ |

śuddhasūtaṃ mṛtaṃ vajraṃ samāṃśaṃ taptakhalvake || 52 ||

haṃsapādyā dravairmardyaṃ tridinānte samuddharet |

bījairdivyauṣadhīnāṃ ca vajramūṣāṃ pralepayet || 53 ||

tatra pūṃrvarasaṃ ruddhvā tridinaṃ tuṣavahninā |

pācayitvā samuddhṛtya tatsamaṃ śuddhapāradam || 54 ||

ekīkṛtya tryahaṃ mardyaṃ haṃsapādyā dravairdṛḍham |

tadgolaṃ pūrvavatpacyānmṛtaṃ bhavati śobhanam || 55 ||

vajrādimāraṇavidheratideśena kathanam |

vajrābhrādyaṣṭalohānāṃ rasakhaṇḍe yathoditam |

māraṇaṃ vā6-1dikhaṇḍe vā tathā jñeyaṃ rasāyane || 56 ||

mṛtarasaguṇāḥ |

evaṃ mṛto rasavaraḥ paramāmṛtaḥ syā-

ttatsevakāḥ satatamasya dṛ6-2ḍhaṃ tu teṣām |

dehaṃ karoti sahasā surasundarīṇāṃ

krīḍākṣamaṃ paramasundarameva nityam || 57 ||

iti śrīpārvatīputranityanāthasiddhaviracite rasaratnākare rasāyanakhaṇḍe rasa- māraṇaṃ nāma prathamopadeśaḥ ||

14

vādakhaṇḍe kha. |

15

padaṃ kha. |

[p. 7 ]

dvitīyopadeśaḥ |

dharmajñaiḥ śivavatsalairnijaratairbhūpairmahāsādhakaiḥ

samyagdivyarasāyanena satataṃ kalpāntasīmāvadhi |

rakṣyaṃ gā7-1tramanantapuṇyanicaye muktiśca yasmādbhave-

ttadvakṣye paramādbhutaṃ sukhakaraṃ sāmrājyadaṃ dhīma7-2tām || 1 ||

kṣetrīkaraṇārthamabhrakabhakṣaṇavidhiḥ |

abhrakaṃ bhakṣayedādau māritaṃ cāmṛtīkṛtam |

māsaikaṃ niṣkaniṣkaṃ vai kṣetrīkaraṇahetave || 2 ||

yasmādabhraṃ rasakṣetraṃ tataḥ kuryādrasāyanam |

akṣetrīkaraṇe sūto hyamṛto viṣatāṃ vrajet || 3 ||

phalasiddhiḥ kutastasya subījasyoṣare yathā |

vajrapañjararasaḥ |

vajrapāradayorbhasma samabhāgaṃ prakalpayet || 4 ||

sūtapādaṃ mṛtaṃ svarṇaṃ sarvaṃ mardyaṃ dināvadhi |

haṃsapādyā dravaireva tadgolaṃ cāndhitaṃ puṭet || 5 ||

arkakṣīraiḥ punarmardyaṃ tadvadgajapuṭe pacet |

bhakṣayetsarṣapavṛddhaṃ yāvanmāṣaṃ vivardhayet || 6 ||

śaraṇyaḥ sādhakānāṃ tu raso'yaṃ vajrapañjaraḥ |

citrakārdrakasindhūtthamṛtatakṣṇisuvarcalam || 7 ||

samaṃ sarvaṃ sadā cānu bhakṣyaṃ syātkrāmaṇe hitam |

māsaṣaṭkaprayogeṇa jīvedācandratārakam || 8 ||

valīpalitanirmukto divyakāyo mahābalaḥ |

vajreśvararasaḥ |

mṛtasūtāddvādaśāṃśaṃ mṛtaṃ vajraṃ prakalpayet || 9 ||

dvābhyāṃ tulyaṃ mṛtaṃ kāntaṃ kāntatulyaṃ mṛtābhrakam |

tatsarvaṃ bhṛṅgajairdrāvairmarditaṃ bhāvayettryaham || 10 ||

tryahaṃ gokṣurakadrāvaiḥ kṣaudrairmāṣaṃ tato lihet |

raso vajreśvaro nāma vajrakāyakaro nṛṇām || 11 ||

16

dehamanantapuṇyavibhavā bhuktiśca kha. |

17

śrīmatām kha. |

[p. 8 ]

caturmāsairjarāṃ hanti jīvedbrahmadinaṃ kila |

bhṛṅgarājasya pañcāṅgaṃ cūrṇayettriphalāsamam || 12 ||

palaikaṃ madhunā lehyaṃ krāmakaṃ paramaṃ rase |

vajradhārārasaḥ |

vajrasūtābhrahemnāṃ tu bhasma śuddhaṃ tu mākṣikam || 13 ||

tulyaṃ saptadinaṃ mardyaṃ divyauṣadhirasairdṛḍham |

ruddhvā taṃ tridinaṃ pacyādvālukāyantragaṃ punaḥ || 14 ||

uddhṛtya tridinaṃ bhāvyaṃ bhṛṅgasarpākṣijairdravaiḥ |

māṣaikaṃ madhusarpirbhyāṃ vajradhārārasaṃ lihet || 15 ||

māsaṣaṭkaprayogeṇa rudratulyo bhavennaraḥ |

valīpalitanirmukto vāyuvego mahābalaḥ || 16 ||

punarnavābhṛṅgatilavājigandhāḥ samāṃśakāḥ |

sarvatulyā sitā yojyā cūrṇitaṃ bhakṣayetpalam || 17 ||

bhairavarasaḥ |

suvarṇaṃ pāradaṃ kāntaṃ mṛtaṃ sarvaṃ samaṃ bhavet |

śatāvaryāḥ śiphādrāvairbhāvayeddivasatrayam || 18 ||

tridinaṃ triphalākvāthairbhṛṅgadrāvairdinatrayam |

bhāvitaṃ madhusarpirbhyāṃ bhakṣayedbhairavaṃ rasam || 19 ||

māṣaikaikaṃ varṣamātraṃ jīveccandrārkatārakam |

mūlacūrṇaṃ śatāvaryāḥ kṛṣṇājapayasā yutam || 20 ||

palaikaikaṃ pibeccānu krāmakaṃ paramaṃ hitam |

śilāvīrarasaḥ |

rasabhasma samaṃ gandhaṃ śilājatvamlavetasam || 21 ||

yāmaikaṃ mardayetsarvaṃ madhusarpiryutaṃ lihet |

niṣkaikaikaṃ varṣamātraṃ śilāvīro mahārasaḥ || 22 ||

jarākālaṃ nihantyāśu jīvedvarṣaśatatrayam |

palārdhaṃ muśalīcūrṇaṃ bhṛṅgarājarasaiḥ pibet || 23 ||

dhātrīphalarasairvā'tha krāmakaṃ hmanupānakam |

amṛtārṇavarasaḥ |

meghanādadravairmardyaṃ śuddhasūtaṃ dinatrayam || 24 ||

[p. 9 ]

viḍaṅgaṃ dviniśaṃ vyoṣaṃ samaṃ cūrṇaṃ prakalpayet |

āragvadhasya mūlaṃ tu cūrṇasya dviguṇaṃ bhavet || 25 ||

cūrṇasya dviguṇaṃ cājyaṃ kṣaudraṃ caiva caturguṇam |

sarvaṃ pūrvarase kṣiptvā mṛdvagnau cālayan pacet || 26 ||

tatpiṇḍaṃ karṣamekaikaṃ bhakṣayedamṛtārṇavaḥ |

varṣamātrāñjarāṃ hanti jīvedvarṣaśatatrayam || 27 ||

bākucīcūrṇakarṣaikaṃ dhātrīphalarasaiḥ pibet |

udayādityarasaḥ |

pāradāddviguṇaṃ gandhaṃ śuddhaṃ sarvaṃ vimardayet || 28 ||

muṇḍyārdrakarasaiḥ khalve trisaptāhaṃ punaḥ punaḥ |

etattulyaṃ śuddhatāmraṃ sampuṭe tannirodhayet || 29 ||

veṣṭayedvastrakhaṇḍena vajramṛttikayā bahiḥ |

liptvā viśoṣayettaṃ vai samyaggajapuṭe pacet || 30 ||

uddhṛtya sampuṭaṃ cūrṇyaṃ devadālyā dravaistryaham |

bhaṅgīpunarnavādrāvaiḥ pṛthagbhāvyaṃ tryahaṃ tryaham || 31 ||

tattulyaṃ nāgarāccūrṇaṃ kṣiptvā madhvājyasaṃyutam |

lihenmāṣadvayaṃ nityaṃ yāvatsaṃvatsarāvadhi || 32 ||

raso'yamudayādityo jarāmṛtyuharaḥ paraḥ |

punarnavādevadālībhṛṅgacūrṇaṃ samaṃ samam || 33 ||

madhvājyābhyāṃ lihetkarṣamanu syātkrāmaṇaṃ param |

gaganeśvararasaḥ |

pārado gaganaṃ kāntaṃ tīkṣṇaṃ ca māritaṃ samam || 34 ||

bhṛṅgadhātrīphaladrāvaiśchāyāyāṃ bhāvayettryaham |

sitāmadhvājyakaistulyaṃ sarvaṃ bhāṇḍe nirodhayet || 35 ||

dhānyarāśau sthitaṃ māsaṃ tato niṣkatrayaṃ samam |

bhakṣayecca pibetkṣīraṃ karṣaikaṃ triphalāmanu || 36 ||

rātrau śuṇṭhīṃ kaṇāṃ khādedvarṣaikādamaro bhavet |

jīvedbrahmadinaṃ vīraḥ syādraso gaganeśvaraḥ || 37 ||

[p. 10 ]

vaṭeśvararasaḥ |

vaṭakṣīraistryahaṃ mardyaṃ gandhaṃ śuddharasaṃ samam |

vaṭakāṣṭhāgninā pacyānmṛtpātre yāmapañcakam || 38 ||

kṣipan kṣipan vaṭakṣīraṃ tatkāṣṭhenaiva cālayet |

samuddhṛtya tryahaṃ bhāvyaṃ devadālīdaladravaiḥ || 39 ||

uṣṇakāle tu guñjaikaṃ tāmbūlapatrasaṃyutam |

candravṛddhyā sadā bhakṣyaṃ yāvat ṣoḍaśaguñjakam || 40 ||

cūrṇamuttaravāruṇyā bākucyā devadālijam |

madhvājyābhyāṃ lihetkarṣaṃ krāmakaṃ hyanupānakam || 41 ||

varṣamātrājjarāṃ hanti jīvedvarṣaśatatrayam |

raso vaṭeśvaro nāma vajrakāyakaro nṛṇām || 42 ||

acaleśvararasaḥ |

mṛtaṃ sūtaṃ śuddhagandhaṃ triphalāṃ gugugluṃ samam |

sarvaṃ vātāritailena miśraṃ karṣaṃ lihetsadā || 43 ||

ṣaṇmāsena jarāṃ hanti jīvedbrahmadinatrayam |

tasya mūtrapurīṣeṇa śulbaṃ bhavati kāñcanam || 44 ||

ajasya vṛṣaṇaṃ pācyaṃ gavāṃ kṣīreṇa taṃ niśi |

sitāyuktaṃ pibeccānu raso'yamacaleśvaraḥ || 45 ||

parameśvararasaḥ |

rasaṃ vajraṃ svarṇakānte muṇḍaṃ ca māritaṃ samam |

mākṣikaṃ gandhakaṃ śuddhaṃ sarvaṃ jambīrajairdravaiḥ || 46 ||

saptāhaṃ mardayetkhalve tadgolaṃ cāndhitaṃ puṭet |

bhūdhare dinamekaṃ tu khyātaḥ siddharasaḥ paraḥ || 47 ||

māṣaikaṃ madhunā lehyaṃ varṣānmṛtyujarāpaham |

divyakāyo naraḥ siddho bhavedviṣṇuparākramaḥ || 48 ||

śvetapaunarnavaṃ mūlaṃ kṣīrapiṣṭaṃ sadā pibet |

bhakṣayedvā sitā sārdhaṃ krāmakaṃ pa10-1rame rase || 49 ||

18

parameśvare kha. |

[p. 11 ]

gandhāmṛtarasaḥ |

mṛtasūtasya dviguṇaṃ śuddhaṃ gandhaṃ vimiśrayet |

dinaikaṃ kanyakādrāvairmardayitvā nirodhayet || 50 ||

dinaikaṃ madhunā pacyānniṣkaikaṃ madhunā lihet |

gandhāmṛto raso nāma vatsarānmṛtyujidbhavet || 51 ||

samūlaṃ bhṛṅgarājaṃ tu chāyāśuṣkaṃ vicūrṇayet |

tatsamaṃ triphalācūrṇaṃ sarvatulyā sitā bhavet || 52 ||

ekīkṛtya palaikaikaṃ bhakṣayedanupānakam |

kālakaṇṭakarasaḥ |

pāradābhraṃ mṛtaṃ tulyaṃ dvābhyāṃ tulyaṃ tu gandhakam || 53 ||

tatsarvaṃ mṛṅgajairdrāvairmardayeddinasaptakam |

ṣaḍvāraṃ cā11-1ṅkulītailairbhāvayitvā'tha bhakṣayet || 54 ||

māṣamātraṃ tu varṣaikaṃ raso'yaṃ kālakaṇṭakaḥ |

piṣṭvā karañjapatrāṇi gavāṃ kṣīraiḥ pibedanu || 55 ||

jarāmṛtyuvinirmukto jīvedbrahmadinaṃ naraḥ |

amṛteśarasaḥ |

mṛtasūtābhrakaṃ kāntaṃ viṣaṃ tāpyaṃ śilājatu || 56 ||

tulyāṃśaṃ madhusarpirbhyāṃ lihedguñjātrayaṃ sadā |

ṣaṇmāsena jarāṃ hanti jīvedbrahmadinaṃ naraḥ || 57 ||

aśvagandhāmūlacūrṇaṃ saptabhāgaghṛtaiḥ samam |

bhāgāṣṭakaṃ guḍaṃ tasmin kṣipedbhāgaṃ ca pippalīm || 58 ||

mṛdvagninā ca tatsarvaṃ piṇḍitaṃ bhakṣayet palam |

krāmakaṃ hyamṛteśasya rasarājasya siddhaye || 59 ||

rasavīramahārasaḥ |

triguṇaṃ śuddhasūtasya yojayecchuddhagandhakam |

lohaparpaṭikācūrṇaṃ sūtatulyaṃ vinikṣipet || 60 ||

snuhyarkapayasā mardyaṃ tatsarvaṃ divasatrayam |

tacchuṣkaṃ cāndhitaṃ pacyātkarīṣāgnau divāniśam || 61 ||

19

bākucotailai-- kha. |

[p. 12 ]

tataśca ṭaṅkaṇaṃ kācaṃ dattvā ruddhvā dhameddṛḍham |

guñjaikaṃ madhunā khā12-1dedrasavīro mahārasaḥ || 62 ||

abdaikena jarāṃ hanti jīvedācandratārakam |

muśalīmūlacūrṇaṃ tu guñjāpatradravaiḥ pibet || 63 ||

chāgīmūtreṇa vā taṃ vai karṣaikaṃ krāmakaṃ param |

kāñcāyanarasaḥ |

mṛtasūtasamaṃ gandhaṃ kākamācyā dravairdinam || 64 ||

marditaṃ cāndhitaṃ pacyātkarīṣāgnau divāniśam |

divyauṣadhadaladrāvairdinaṃ mardyaṃ tamandhayet || 65 ||

dhmātaṃ tasmātsamuddhṛtya tattulyaṃ hāṭakaṃ mṛtam |

ekīkṛtya ghṛtairlehyaṃ māṣaikaṃ vatsarāvadhi || 66 ||

jarāṃ mṛtyuṃ nihantyāśu satyaṃ kāñcāyano rasaḥ |

kākamācīdravairbhāvyaṃ cūrṇaṃ dhātrīphalodbhavam || 67 ||

madhunā bhakṣayetkarṣamanu syātkrāmakaṃ param |

parānandarasaḥ |

mṛtasūtābhrakaṃ gandhaṃ tulyaṃ saptadināvadhi || 68 ||

śigrumṛladravairmardyaṃ tadgolaṃ bhāṇḍamadhyagam |

ruddhvā pacyāllaghutvena śākakāṣṭhairdināvadhi || 69 ||

parānando raso nāma ghṛtairniṣkaṃ sadā lihet |

dinaikaṃ triphalākvāthaiḥ kuṣṭhaṃ samyagvipācayet || 70 ||

tacchuṣkaṃ cūrṇitaṃ karṣaṃ madhvājyābhyāṃ lihedanu |

saṃvatsaraprayogeṇa jīvedācandratārakam || 71 ||

mahākālarasaḥ |

mṛtasūtābhrakaṃ tulyaṃ mṛtalohaṃ tayoḥ samam |

lohāṃśaṃ śodhitaṃ gandhaṃ bhāvayeddinasaptakam || 72 ||

tatsarvaṃ triphalākvāthairbhṛṅgaśigrukacitrakaiḥ |

dravaiḥ pṛthakpṛthagbhāvyaṃ saptadhā saptadhā kramāt || 73 ||

saptadhā kaṭukīkvāthairbhāvitaṃ cūrṇayetpunaḥ |

20

khādet karavīro kha. |

[p. 13 ]

cūrṇatulyaṃ kaṇācūrṇaṃ purātanaguḍaiḥ samaiḥ || 74 ||

sarvamekīkṛtaṃ khādenniṣkaikaṃ vatsarāvadhi |

mahākālo raso nāma jarākālabhayaṅkaraḥ || 75 ||

tilakoraṇṭapatrāṇi guḍena bhakṣayedanu |

hemaparpaṭakarasaḥ |

mṛtapāradasantulyaṃ lohaparpaṭakaṃ bhavet || 76 ||

triguṇaṃ gandhakaṃ sūtātsarvaṃ divyauṣadhadravaiḥ |

marditaṃ taddinaṃ ruddhvā dhmāto baddho bhavedrasaḥ || 77 ||

tasmin pādaṃ mṛtaṃ svarṇaṃ kṣiptvā vahnyārdrakadravaiḥ |

mardyaṃ yāmaṃ vicūrṇyātha vyoṣajīrakasaindhavaiḥ || 78 ||

tulyaṃ pūrvarasaṃ tulyaṃ niṣkaikaikaṃ ca bhakṣayet |

jarāmṛtyuṃ nihantyāśu hemaparpaṭako rasaḥ || 79 ||

aśvagandhāsamāṃ yaṣṭiṃ dhātrīphalarasairdinam |

bhāvitāṃ lehayetkṣaudraiḥ palaikāṃ krāmakaṃ param || 80 ||

śrīkaṇṭharasaḥ |

svarṇatārārkakāntaṃ ca tīkṣṇaṃ vā māritaṃ samam |

kṛṣṇābhrasattvamākṣīkaṃ pratyekaṃ svarṇatulyakam || 81 ||

tatsarvaṃ cāndhitaṃ dhāmyaṃ tatkhoṭaṃ mṛtapāradam |

samaṃ sūnānmṛtaṃ vajraṃ pādāṃśaṃ tatra yojayet || 82 ||

sarvaṃ jambīrajairdrāvaistaptakhalve vimardayet |

dinaikaṃ taṃ nirudhyātha bhūdhare pācayeddinam || 83 ||

uddhṛtya gandhakaṃ tulyaṃ dattvā ruddhvā dhameddrutam |

taccūrṇaṃ madhunā''jyena māṣamātraṃ lihetsadā || 84 ||

rasaḥ śrīkaṇṭhanāmā'yaṃ khecaratvaṃ prayacchati |

saṃvatsaraprayogeṇa jīvetkalpāntameva ca || 85 ||

tasya mūtrapurīṣābhyāṃ sarvalohāni kāñcanam |

palaikaṃ gandhakaṃ kṣīraiḥ krāmakaṃ cānu pāyayet || 86 ||

khecarabaddharasaḥ |

śuddhatāmrasya bhāgaikaṃ dviṣaṭ śuddharasasya ca |

[p. 14 ]

trayaṃ bhūnāgasattvasya bhāgamekatra kārayet || 87 ||

sarvaṃ mardyaṃ taptakhalve jambīrāṇāṃ dravairdinam |

tatsarvaṃ kacchape yantre kṣiptvā tatraiva gandhakam || 88 ||

kāsamardarasaiḥ piṣṭaṃ tulyaṃ dattvā nirudhya ca |

yāvajjīrṇaṃ puṭe pacyādevaṃ ṣaṅguṇagandhakam || 89 ||

jārayetkramayogena samuddhṛtyātha mardayet |

yāmaṃ jambīrajairdrāvaistato niścandramabhrakam || 90 ||

amlavetasasantulyaṃ marditaṃ dāpayadrase |

ṣoḍaśāṃśaṃ taptakhalve caṇakāmlaṃ ca tālakam || 91 ||

kāsīsaṃ ca daśāṃśena dattvā mardyaṃ dināvadhi |

tatsarvaṃ pakvamūṣāyāṃ kṣiptvā vastreṇa bandhayet || 92 ||

dolāyantre sāranāle tryahaṃ ladhvagninā pacet |

uddhṛtya kṣālayeduṣṇaiḥ kāñjikairjīryate yadi || 93 ||

ajīrṇaṃ cetpacedyantre kacchapākhye biḍānvitam |

evaṃ punaḥ punarjāryaṃ gaganaṃ sūtatulyakam || 94 ||

śikhipittapraliptāni svarṇapatrāṇi tasya vai |

catuḥṣaṭyaṃśayogena dattvā khalve vimardayet || 95 ||

svedayetpūrvavadyantre jīrṇeṃ svarṇaṃ ca dāpayet |

ityevaṃ ṣoḍaśāṃśaṃ tu svarṇaṃ jāryaṃ rasasya vai || 96 ||

tato jāryaṃ mṛtaṃ vajraṃ ṣoḍaśāṃśaṃ ca hemavat |

tālakāsīsajambīrayuktaṃ mardyaṃ ca tatparam || 97 ||

tato divyauṣadhadrāvaistaṃ sūtaṃ mardayettryaham |

vajramūṣāndhitaṃ dhāmyaṃ baddhaṃ syāccūrṇayetpunaḥ || 98 ||

madhuśarkarayā sārdhaṃ guñjāmātraṃ ca bhakṣayet |

rasaḥ khecarabaddho'yaṃ ṣaṇmāsānmṛtyujidbhavet || 99 ||

valīpalitanirmukto mahābalaparākramaḥ |

saptāhaṃ mṛṅgajairdrāvairnīlīmuṇḍīphalatrayam || 100 ||

bhāvayenmadhusarpirbhyāṃ karṣamātraṃ lihedanu |

[p. 15 ]

svayamarinarasaḥ |

śuddhasūtaṃ dvidhā gandhaṃ kuryātkhalvena kañjalam || 101 ||

tayostulyaṃ kāntacūrṇaṃ tīkṣṇaṃ vā muṇḍameva vā |

sarvamekīkṛtaṃ khalve mardayetkanyakādravaiḥ || 102 ||

dinaikaṃ golakaṃ kṛtvā tāmrapātre niveśayet |

ācchādyairaṇḍapatraistu yāmārdhe'tyuṣṇatāṃ vrajet || 103 ||

dhānyarāśau nyasettaṃ tu dvidinānte samuddharet |

kanyābhṛṅgīkākamācīmuṇḍīnirguṇḍicitrakam || 104 ||

koraṇṭabākucībrāhmīsahadevīpunarnavāḥ |

śālmalīvijayādhūrtā dravaireṣāṃ pṛthakpṛthak || 105 ||

saptadhā saptadhā bhāvyaṃ saptadhā triphalodbhavaiḥ |

kaṣāyairbhāvitaṃ cūrṇyaṃ jātīphalalavaṅgakam || 106 ||

trikaṭu triphalā cailā cūrṇayennavakaṃ samam |

taccūrṇaṃ pūrvacūrṇaṃ ca samaṃ kṣaudreṇa karṣakam || 107 ||

varṣaikaṃ lehayennityaṃ jarākālapraśāntaye |

svayamagniraso nāma siddhānāṃ sumukhāgataḥ || 108 ||

tilāśvagandhayoścūrṇaṃ palārdhaṃ madhunā lihet |

kakṣapuṭarasaḥ |

nirguṇḍī nīlikā vajrī brahmadaṇḍī tridaṇḍikā || 109 ||

śatapuṣpā mudgaparṇī śvetārko vānarī jayā |

peṭārīkṛṣṇadhattūravijayākṣīrakandakam || 110 ||

etaiḥ samastairvyastairvā dravyairmardyaṃ dinatrayam |

śuddhasūtaṃ taptakhalve tatkalkaṃ kṣīrakandake || 111 ||

vajrakande'thavā ruddhvā tanmajjābhirmṛdā punaḥ |

taṃ kandaṃ vajramūṣāyāṃ ruddhvā laghupuṭe pacet || 112 ||

punarmardyaṃ punaḥ pācyamityevaṃ saptadhā kramāt |

rasaḥ kakṣapuṭo nāma guñjaikaṃ madhunā lihet || 113 ||

jīvedbrahmadinaikaṃ tu valīpalitavarjitaḥ |

varṣaikena na sandeho rasakāyo bhavennaraḥ || 114 ||

[p. 16 ]

bhallātabījacūrṇaṃ ca hayagandhāmṛtāghṛtaiḥ |

palaikaṃ bhakṣayeccānu krāmakaṃ paramaṃ hitam || 115 ||

mahāśāktirasaḥ |

mṛtasūtābhrakaṃ vajraṃ kāntatārārkahāṭakam |

tīkṣṇaṃ ca tulyatulyāṃśaṃ sarveṣāṃ gandhakaṃ samam || 116 ||

sarvaṃ pālāśatailena mardayeddinasaptakam |

mahāśaktiraso nāma kṣaudrairmāṣaṃ lihetsadā || 117 ||

ṣaṇmāsena jarāṃ hanti jīvedbrahmadinatrayam |

vatsarātsaptakalpāni jīvatyeva na saṃśayaḥ || 118 ||

icchāvegī mahāsiddhaḥ parāśaktisamo bhavet |

tasya mūtrapurīṣābhyāṃ tāmraṃ bhavati kāñcanam || 119 ||

pālāśabījajaṃ tailaṃ kṣaudrairlehyaṃ palāṣṭakam |

krāmakaṃ hyanupānaṃ syātsamyakchaktyā prakāśitam || 120 ||

nāṭakeśvararasaḥ |

lohitaṃ vā'tha vā kṛṣṇaṃ vaikrāntaṃ māritaṃ palam |

svarṇacūrṇapalaikaṃ ca dvipalaṃ śuddhapāradam || 121 ||

bālaraṇḍājamūtrābhyāṃ tatsarvaṃ mardayeddinam |

śarapuṅkhā meṣaśṛṅgī sarpākṣīkaṭutumbikā || 122 ||

indravāruṇikā caiṣāṃ dravairmardyaṃ dinatrayam |

tadgolaṃ garbhayantre tu ruddhvā pacyāddinatrayam || 123 ||

tuṣāgninā laghutvena samuddhṛtya vicūrṇayet |

saptadhā bhṛṅgajairdrāvairbhāvitaṃ cūrṇayetpunaḥ || 124 ||

tripha16-1lātryūṣamadhvājyaiḥ samaṃ cūrṇaṃ vimiśrayet |

māṣaikaikaṃ sadā khādedraso'yaṃ nā16-2ṭakeśvaraḥ || 125 ||

sarvarogajarāmṛtyūn vatsarānnāśayatyalam |

divyatejā mahākāyo jīvedācandratārakam || 126 ||

mūlatvacaṃ brahmavṛkṣācchāyāśuṣkāṃ vicūrṇitām |

pibenniṣkadvayāṃ takraiḥ krāmakaṃ paramaṃ śubham || 127 ||

21

triphaloṣaṇamadhvājyaiḥ kha. |

22

hāṭakeśvaraḥ ka. |

[p. 17 ]

bālasundararasaḥ |

suśuddhaṃ śvetavaikrāntaṃ saptāhaṃ bhāvyamātape |

amlavetasasampiṣṭaṃ tenaiva drutimāpnuyāt || 128 ||

etaddrutiṃ śuddhasūtaṃ samaṃ kṣaudrairdinatrayam |

marditaṃ lehayenmāṣaṃ māsādbālo bhavennaraḥ || 129 ||

vatsarādbrahmatulyaḥ syādraso'yaṃ bālasundaraḥ |

bākucībījakarṣaikaṃ madhvājyābhyāṃ lihedanu || 130 ||

brahmapañjararasaḥ |

catuḥpalaṃ śuddhasūtaṃ palaikaṃ mṛtahāṭakam |

palāśakuḍmaladrāvaistattailaiśca dinatrayam || 131 ||

mardayettaptakhalve tu svarṇatulyaṃ ca gandhakam |

śodhitaṃ nikṣipettasmin pūrvoktairmardayeddinam || 132 ||

māṣamātrāṃ vaṭīṃ khādedvatsarānmṛtyujidbhavet |

jīvedbrahmadinaṃ vīro raso'yaṃ brahmapañjaraḥ || 133 ||

vānarīkākatuṇḍyutthabījacūrṇaṃ sa17-1maṃ samam |

śālmalītvagdaladrāvairbhāvayeddivasatrayam || 134 ||

tryahaṃ ca bhṛṅgajairdrāvairbhāvitaṃ cūrṇayettataḥ |

purātanaguḍaistulyaṃ karṣaikamanu bhakṣayet || 135 ||

śivāmṛtarasaḥ |

raktabhūmau tu bhūnāgān grāhayitvā parīkṣayet |

chede niryāti raktaṃ cettān svīkuryātprayatnataḥ || 136 ||

kṛṣṇavarṇagavājyena samena saha tān pacet |

lohaje cālayan pātre yāvatsindūravarṇakam || 137 ||

tatsarvaṃ jāyate bhasma tattulyaṃ mṛtapāradam |

madhunā''loḍitaṃ sarvaṃ guñjārdhārdhaṃ vivardhayan || 138 ||

paścādguñjāṃ sadā khādedyāvatsaṃvatsarāvadhi |

śivāmṛto raso nāma jarāmṛtyuharo nṛṇām |

āyurbrahmadinaṃ datte śivāmbu pāyayedanu || 139 ||

23

tilaiḥ saha kha. |

[p. 18 ]

evaṃ divyarasāyanaiḥ samucitaiḥ sārātisāraiḥ śubhaiḥ

siddhaṃ dehamanekasādhanabalādyeṣāṃ tu dṛṣṭaṃ mayā |

tānārādhya ca teṣu sāramakhilaṃ saṅgṛhya śāstrādapi

bhūpānāṃ viduṣāṃ mahāmatimatāṃ proktaṃ hitārthāya vai || 140 ||

iti śrīpārvatīputranityanāthasiddhaviracite rasaratnākare caturthe rasāyanakhaṇḍe divyarasairdehasādhanaṃ nāma dvitīya upadeśaḥ || 2 ||

atha tṛtīyopadeśaḥ |

divyayogaguṭikārasāyanaṃ krāmaṇena rahitaṃ na sidhyati |

śīghra18-1siddhikarameva sevyatāṃ krāmaṇārthamanupānamatra vai || 1 ||

mṛtasañjīvanīguṭikā |

kākatumbī kākamācī nirguṇḍī ca kumārikā |

gojihvā saindhavaṃ guñjā hyārdrakaṃ ca samaṃ samam || 2 ||

piṣṭvā tena praleptavyā mūṣā sarvā'ṅgulāvadhi |

pāradaṃ vyomasattvaṃ ca kāntaṃ tīkṣṇaṃ ca muṇḍakam || 3 ||

tāpyasattvaṃ ca tulyāṃśaṃ sarvaṃ sañcūrṇya mardayet |

dinaṃ jambīrajairdrāvaistanmūṣāyāṃ vinikṣipet || 4 ||

ācchādyālepya kalkena cāndhayitvā viśoṣayet |

karīṣāgnau divārātraṃ puṭe paktvā samuddharet || 5 ||

punaḥ praliptamūṣāyāṃ kṣiptvā ruddhvā puṭettataḥ |

ityevaṃ daśamūṣāsu praliptāsu vipācayet || 6 ||

jāyate guṭikā divyā mṛtasañjīvanī parā |

vaktre śirasi kaṇṭhe vā karṇe vā18-2 dhāritā kare || 7 ||

hemnā suveṣṭitā samyagvayaḥstambhakarī parā |

valīpalitakālāgnimṛtyuśaṅkāvināśanī || 8 ||

varṣamātrānna sandeho jīvedvarṣaśatatrayam |

śuddhagandhapalaikaṃ tu gavāṃ kṣīraiḥ pibetsadā || 9 ||

anena tvanupānena dehe saṅkramate rasaḥ |

24

dehasiddhikarameva kha. |

25

bādhāṃ harediyam kha. |

[p. 19 ]

vajreśvarīguṭikā |

samukhaṃ pāradaṃ kāntaṃ muṇḍalohābhrasattvakam || 10 ||

tāpyasattvaṃ mṛtaṃ vajraṃ sarvaṃ jambīrajairdravaiḥ |

saptāhaṃ mardayettulyaṃ kṛtvā golaṃ samuddharet || 11 ||

nirguṇḍī saindhavaṃ kṣaudraṃ gojihvā kākatuṇḍikā |

piṣṭvā tu lepayedgolaṃ sarvato'ṅgulamātrakam || 12 ||

taṃ ruddhvā vajramūṣāyāṃ pacedyāmaṃ tu bhūdhare |

liptvā ruddhvā punaḥ pācyamityevaṃ pakṣamātrakam || 13 ||

yavaciñcāpalāśottharājīkārpāsabījakaiḥ |

supiṣṭairlepayenmūṣāṃ tanmadhye pūrvagolakam || 14 ||

ṭaṅkaṇaṃ śvetakācaṃ ca dattvā pṛ19-1ṣṭhe nirudhya ca |

khadirāṅgārayogena dhamedyāvaddrutaṃ bhavet || 15 ||

tatastaṃ biḍaliptāyāṃ mūṣāyāṃ ca niveśayet |

tattulyaṃ dāpayetsvarṇaṃ jārayettaṃ dhaman dhaman || 16 ||

jīrṇe svarṇe samuddhṛtya taptakhalve vimardayet |

tryahaṃ divyauṣadhidrāvairvajramūṣāndhitaṃ dhamet || 17 ||

jāyate guṭikā divyā nāmnā vajreśvarī parā |

vaktrasthā sā jarāṃ mṛtyuṃ hanti saṃvatsarātkila || 18 ||

śastrastambhaṃ ca kurute brahmāyuryacchati dhruvam |

kṛṣṇāṣṭamyāṃ samādāya sahadevīṃ sucūrṇayet || 19 ||

karṣaikāṃ bhakṣayedājyairanu syātkrāmeṇa hitam |

vajrasundarīguṭikā |

āraktaṃ meghanādaṃ tu tathā pāṣāṇabhedakam || 20 ||

strīstanyasahitaṃ piṣṭvā tena mūṣāṃ pralepayet |

bhāgaikaṃ mṛtavajrasya svarṇacūrṇasya ṣoḍaśa || 21 ||

kṣiptvā tasyāṃ nirundhyātha yāmamātraṃ dṛḍhaṃ dhamet |

uddhṛtya nikṣipetkhalve śuddhasūtaṃ ca tatsamam || 22 ||

26

piṣṭairnirundhayet kha. |

[p. 20 ]

mardayeccārdrakadrāvairyāvadbhavati golaka20-1ḥ |

caṇḍālīkandamādāya strīstanyena supeṣayet || 23 ||

anena golakaṃ liptvā vajramūṣyāṃ nirodhayet |

paktvā gajapuṭe grāhyā guṭikā vajra20-2sundarī || 24 ||

varṣaikaṃ dhārayedvaktre jīvedbrahyadinatrayam |

brahmavṛkṣasya tvakcūrṇaṃ kṣīrairnityaṃ palaṃ pibet || 25 ||

krāmaṇaṃ hyanupānaṃ syātsādhakasyātisiddhidam |

tadudbhavamalairliptaṃ tāmraṃ tu dhamanena hi || 26 ||

jāyate kanakaṃ divyaṃ satyaṃ śaṅkarabhāṣitam |

hemasundarībaṭikā |

samukhasya rasendrasya pūrvavatkāñcanaṃ samam || 27 ||

jārayedbiḍayogena tato mardyaṃ dinatrayam |

divyauṣadhaiḥ sagomūtrairvajramūṣāndhitaṃ dhamet || 28 ||

uddhṛtya dhārayedvaktre guṭikā hemasundarī |

palārdhaṃ gandhakaṃ cājyairdviguṇairlehayedanu || 29 ||

varṣaikena jarāṃ hanti jīvedācandratārakam |

vajrakhecarīguṭikā |

śuddhasūtaṃ mṛtaṃ vajraṃ vyomasattvaṃ sahāṭakam || 30 ||

amlavarge samaṃ sarvaṃ mardayeddivasatrayam |

tadgolakaṃ dṛḍhaṃ kṛtvā chāyāyāṃ śoṣayettataḥ || 31 ||

brahmakārpāsabījāni rājikā yavaciñcikā |

vandhyā sarvaṃ samaṃ piṣṭvā pūrvagolaṃ pralepayet || 32 ||

ruddhvā gajapuṭe pacyātsamuddhṛtyātha lepayet |

ruddhvā mūṣyāṃ dhamedgāḍhaṃ guṭikā vajrakhecarī || 33 ||

jāyate dhāritā vaktre vatsarānmṛtyunāśinī |

bhū20-3tāravaṭacūrṇaṃ tu palaikaṃ sitayā yutam || 34 ||

bhakṣayetkrāmaṇārthaṃ tu brahmāyurjāyate naraḥ |

27

kṣiptvā tu mardayeccānu ārdrakasya dravaiḥ punaḥ kha. |

28

surasundarī kha. |

29

bhūtāvaraṭacūṇa kha.

[p. 21 ]

vyomasundarī vaṭikā |

kārpāsyāḥ kākamācyāśca kanyāyāśca daladravaiḥ || 35 ||

śuddhasūtaṃ dinaṃ mardyaṃ kṣālyamamlaiḥ samuddharet |

tadrasaṃ niṣkacatvāri niṣkārdhaṃ tāmracūrṇakam || 36 ||

pādonaniṣkamabhrotthaṃ sattvaṃ pādaṃ ca hāṭakam |

hematulyaṃ muṇḍacūrṇaṃ sarvamamlairvimardayet || 37 ||

dinānte golakaṃ kṛtvā jambīrasyodare kṣipet |

tridinaṃ dolakāyantre pācayetsāranālake || 38 ||

uddhṛtya dhārayedvaktre guṭikā vyomasundarī |

varṣamātrājjarāṃ hanti jīvedbrahmadinaṃ naraḥ || 39 ||

citramūlasya cūrṇaṃ tu sakṣaudraṃ kāntapātrake |

āloḍya bhakṣayetkarṣamanu syātkrāmaṇe hitam || 40 ||

hāṭakeśvarīguṭikā |

niṣkamekaṃ svarṇapatraṃ triniṣkaṃ śuddhapāradam |

jambīraśarapuṅkhotthadravairmadyaṃ dināvadhi || 41 ||

tadgolaṃ bandhayedvastre pacedgokṣīrapūrite |

dolāyantre divārātraṃ guṭikā hāṭakeśvarī || 42 ||

jāyate dhāritā vaktre jarāmṛtyuvināśinī |

varṣamātrānna sandeho jīvedvarṣāyutaṃ naraḥ || 43 ||

dinaikaṃ triphalācūrṇaṃ kvāthaiḥ khadirabījakaiḥ |

bhāvitaṃ madhusarpirbhyāṃ palaikaṃ krāmakaṃ lihet || 44 ||

arkaprabhāvatī guṭikā |

rasaniṣkatrayaṃ śuddhaṃ niṣkaikaṃ tāmracūrṇakam |

ciñcāphalāmlatakrābhyāṃ khalve mardyaṃ dināvadhi || 45 ||

tadgolaṃ bandhayedvasraistakraciñcāmlapūrite |

dolāyantre dinaṃ pacyādguṭikā'rkaprabhāvatī || 46 ||

varṣaikaṃ dhārayedvaktraṃ sūryatulyo bhavennaraḥ |

pālāśabījajaṃ tailaṃ gokṣīraiḥ karṣamātrakam || 47 ||

krāmakaṃ hyanupānaṃ syājjarāmṛtyuharaṃ param |

[p. 22 ]

surasundarī vaṭikā |

svarṇamekaṃ kāntamekaṃ pañcatāraṃ dvipāradam || 48 ||

tribhāgaṃ vyomasattvaṃ syāt ṣaḍbhāgaṃ śulbacūrṇakam |

sarvametatkṛtaṃ sūkṣmaṃ taptakhalve dinatrayam || 49 ||

mardayedamlavargeṇa dolāyantre sakāñjike |

tadgolaṃ tridinaṃ pacyādguṭikā surasundarī || 50 ||

jāyate dhāritā vaktre varṣānmṛtyujarāpahā |

bhū22-1tāravaṭamūlaṃ ca karṣaṃ kṣīraiḥ pibedanu || 51 ||

vajratuṇḍāvaṭikā |

svarṇatārārkamuṇḍaṃ ca vaṅgasīsābhrasattvakam |

etatsarvaṃ samaṃ cūrṇaṃ cūrṇāśaṃ mṛtavajrakam || 52 ||

sarvatulyaṃ śuddhasūtaṃ sarvaṃ divyauṣadhidravaiḥ |

mardayeddinamekaṃ tu vajramūṣāndhitaṃ dhamet || 53 ||

guṭikā vajratuṇḍeyaṃ jāyate dhāritā mukhe |

jarāmṛtyuṃ śastrasaṅghaṃ nāśayedvatsarātkila || 54 ||

vajrakāyo mahāvīro jīvedvarṣaśatatrayam |

kumāryāḥ svarasaṃ grāhyaṃ guḍena saha loḍayet || 55 ||

palaikaṃ krāmakaṃ lehyamanupānaṃ sadaiva hi |

kāmasundarīguṭikā |

svarṇacūrṇaṃ tu bhāgaikaṃ tribhāgaṃ śuddhapāradam || 56 ||

pādabhāgaṃ mṛtaṃ vajraṃ tatsarvaṃ kṣīrakandajaiḥ |

dravaiśca devadālyutthaistaptakhalve dināvadhi || 57 ||

mardayetkāntacūrṇaṃ ca vajratulyaṃ kṣipecca vai |

vajramūṣāndhitaṃ dhāmyaṃ guṭikā kāmasundarī || 58 ||

jāyate dhāritā vaktre varṣānmṛtyujarāpahā |

niṣkatrayaṃ brahmatailaṃ gavāṃ kṣīraṃ paladvayam || 59 ||

miśritaṃ pāyayeccānu lakṣāyurjāyate naraḥ |

30

bhūtāvaraṭamūlaṃ kha. |

[p. 23 ]

gandhārīguṭikā |

lohapātre drute gandhe pādāṃśaṃ pāradaṃ kṣipet || 60 ||

kiñciccālyaṃ tu kāṣṭhena muhūrtādavatārayet |

śatāvarī kṣīrakando vajravallīndravāruṇī || 61 ||

pāṭhā punarnavā ciñcā lāṅgalī suradālikā |

etāsāṃ vastrapūteśca dravairmardyaṃ dinatrayam || 62 ||

tasmin pātre lohamuṣṭyā chāyā23-1śuṣkaṃ vaṭīkṛtam |

lohasampuṭagaṃ ruddhvā sandhiṃ mṛllavaṇairdṛḍham || 63 ||

taṃ dhametkhadirāṅgāre yāvadāraktamuddharet |

utkhanyotkhanya tanmadhyāduddharettadrasaṃ punaḥ || 64 ||

kācaṭaṅkaṇasaṃyuktaṃ mūṣāyāṃ cāndhitaṃ pacet |

gāndhārīguṭikā siddhā varṣaṃ vaktre sthitā sadā || 65 ||

kākatuṇḍībījatailaṃ karṣaikaṃ nasyamācaret |

krāmakaṃ hyanupānaṃ syājjīvedvarṣasahasrakam || 66 ||

mārtaṇḍī guṭikā |

śuddhasūtasamaṃ gandhaṃ mardanātkajjalīkṛtam |

tattāmrasampuṭe ruddhvā lavaṇena mṛdā dṛḍham || 67 ||

śuṣkaṃ dīpā23-2gninā pacyādyāmaikaṃ bhasmayantrake || 68 ||

sampuṭasyordhvalagnaṃ tatsamuddhṛtyātha mardayet |

tulyapāradasaṃyuktaṃ pūrvavatsampuṭe pacet || 69 ||

uddhṛtya tulyasūtena saṃyuktaṃ marditaṃ pacet |

ityevaṃ saptadhā kuryātpunaḥ pāradaṭaṅkaṇam || 70 ||

tulyaṃ tulyaṃ kṣipettasmin dinaṃ sarvaṃ vimardayet |

vajramūṣāgataṃ ruddhvā dhmāte kho23-3ṭo bhavedrasaḥ || 71 ||

mārtaṇḍī guṭikā hyeṣā varṣaikaṃ yasya vaktragā |

valīpalitamukto'sau jīvedācandratārakam || 72 ||

palāśabījajaṃ tailaṃ palaikaṃ kṣīratulyakam |

krāmaṇaṃ prapibennityaṃ tatkṣaṇānmūrcchito bhavet || 73 ||

31

śuṣkaṃ taṃ ca vicūrṇayet kha.

32

dīptāgninā kha. |

33

baddho kha. |

[p. 24 ]

tasya vaktre gavāṃ kṣīraṃ stokaṃ stokaṃ niṣecayet |

prabuddhe kṣīramannaṃ syādbhojane paramaṃ hitam || 74 ||

tasya mūtrapurīṣābhyāṃ tāmraṃ bhavati kāñcanam |

vāyuvego mahāsiddhaśchidrāṃ paśyati-medinīm || 75 ||

tārakeśvarīguṭikā |

kākamācyamṛtādrāvaiḥ pāradaṃ tālakaṃ samam |

mardayeddinamekaṃ tu kṛtvā golaṃ viśoṣayet || 76 ||

nikṣipedvajramūṣāyāmācchādya loha24-1parpaṭaiḥ |

ruddhvā sandhiṃ dhamedgāḍhaṃ khoṭabaddho bhavedrasaḥ || 77 ||

lohaparpaṭakaṃ dattvā tadvaddhāmyaṃ tridhā punaḥ |

varṣaikaṃ dhārayedvaktre guṭikā tārakeśvarī || 78 ||

bākucībījakarṣaikaṃ gavāṃ kṣīraiḥ pibedanu |

vidyāvāgīśvarī guṭikā |

vyomasattvaṃ mṛtaṃ vajraṃ svarṇatārārkamuṇḍakam || 79 ||

tīkṣṇaṃ kāntaṃ tālakaṃ ca śuddhaṃ kṛtvā vimiśrayet |

sūkṣmacūrṇaṃ samaṃ sarvaṃ cūrṇāṃśaṃ śuddhapāradam || 80 ||

tridinaṃ cāmlavargeṇa marditaṃ cāndhitaṃ dhamet |

vidyāvāgīśvarī khyātā guṭikā vatsarāvadhi || 81 ||

yasya vaktre sthitā tasya jarā mṛtyurna vidyate |

karṣaṃ jyotiṣmatītailaṃ krāmaṇārthaṃ pibetsadā || 82 ||

vākpatirjāyate dhīro jīveccandrārkatārakam |

vajratuṇḍāvaṭikā |

kāntapāṣāṇamākṣīkaṃ ṭaṅkaṇaṃ karkaṭāsthi ca || 83 ||

snuhyarkakṣīrabhūnāgaṃ sarvametatsamaṃ bhavet |

strīstanyena dinaṃ mardyaṃ tena mūṣāṃ pralepayet || 84 ||

tanmadhye dru24-2tasūtaṃ tu vajrabhasma samaṃ samam |

kṣiptvā ruddhvā puṭe pacyādgajākhye yāmamātrakam || 85 ||

tataḥ praliptamūṣāyāṃ kṣiptvā ruddhvā dhameddhaṭhāt |

34

parpaṭīrasaiḥ kha

35

śuddhasūtaṃ kha |

[p. 25 ]

evaṃ punaḥ punaḥ kāryaṃ vajrasūtaṃ milatyalam || 86 ||

tatastasyaiva dātavyaṃ samaṃ kācaṃ saṭaṅkaṇam |

evaṃ mūṣāśate deyaṃ tulyaṃ tulyaṃ dhaman dhaman || 87 ||

tejaḥpuñjo rasendro'sau bhavenmārtaṇḍasannibhaḥ |

guṭikā vajratuṇḍeyaṃ vaktrasthā mṛtyunāśinī || 88 ||

varṣamātrānna sandeho rudratulyo bhavennaraḥ |

tasya mūtrapurīṣābhyāṃ pūrvavatkāñcanaṃ bhavet || 89 ||

pañcāṅgaṃ bhakṣayetkarṣaṃ rudantyā madhusarpiṣā |

gaganeśvarīguṭikā |

ṭaṅkaṇaṃ karkaṭāsthīni ūrṇā caiva śilā jatu || 90 ||

mahiṣīkarṇanetrottha malaṃ strīstanyakaiḥ samam |

piṣṭvā talliptamūṣāyāmabhrasattvaṃ kṣipeddhamet || 91 ||

sattvatulyaṃ kṣipettatra pūrvava25-1ddrutaṣāradam |

dravaṃ divyauṣadhīnāṃ ca dattvā tatraiva taddhamet || 92 ||

milito jāyate baddhaḥ pūrvavatkācaṭaṅkaṇaiḥ |

dhmāto mūṣāśatenāyaṃ tejaḥpuñjo bhavedrasaḥ || 93 ||

varṣaikaṃ dhārayedvaktre śivatulyo bhavennaraḥ |

ajarāmarakārīyaṃ guṭikā gaganeśvarī || 94 ||

bilvabījotthitaṃ tailaṃ niṣkamātraṃ pibedanu |

udare jāyate vahniḥ pibetkṣīraṃ punaḥ punaḥ || 95 ||

sākṣājjātismaratvaṃ ca kavitvaṃ śrutadhāraṇam |

khecaratvamadṛśyatvaṃ jāyate nātra saṃśayaḥ || 96 ||

ānandaguṭikā |

agnimantho vajravallī sūraṇaṃ vanasūraṇam |

citrakaśca dravaireṣāṃ śuddhasūtaṃ dināvadhi || 97 ||

mardayettaptakhalve tu taṃ rasaṃ palamātrakam |

palaṃ palaṃ tālavaṅgau tatsarvaṃ cāmlavetasaiḥ || 98 ||

mardayeddinamekaṃ tu kṛtvā taṃ golakaṃ punaḥ |

36

pūrvavacchuddhapāradam kha. |

[p. 26 ]

catuḥpalāṃ nāgamūṣāṃ kṛtvā tasyāṃ tu tatkṣipet || 99 ||

catuṣpale śuddhatāmrasampuṭe tāṃ nirodhayet |

mṛṇmūṣāyāṃ tu tāṃ ruddhvā āraṇyotpalakaiḥ puṭet || 100 ||

śatadvayapramāṇaistu svāṅgaśītaṃ samuddharet |

sarvaṃ divyauṣadhadrāvairmardayeddivasatrayam || 101 ||

caturniṣkamitā kāryā vaṭikā, śoṣayettataḥ |

ekaikāṃ vajramūṣāyāṃ ruddhvā tīvrāgninā dhamet || 102 ||

ānandaguṭikā hyeṣā vaktrasthā mṛtyunāśinī |

vatsarānnātra sandeho jīvedbrahmadinatrayam || 103 ||

tailaṃ vātāribījotthaṃ gokṣīrairniṣkamātrakam |

krāmaṇārthaṃ pibennityaṃ śīghrasiddhikaraṃ param || 104 ||

vajrakhecarikāvaṭikā |

vajrabhasmasamaṃ sūtaṃ haṃsapādyā dravaistryaham |

marditaṃ dvandva liptāyāṃ mūṣāyāṃ cāndhitaṃ puṭet || 105 ||

bhūdharākhye divārātrau samuddhṛtyātha tasya vai |

pūrvāṃśaṃ pāradaṃ dattvā haṃsapādyā dravaistryaham || 106 ||

marditaṃ dvandvaliptāyāṃ mūṣāyāṃ cāndhitaṃ dhamet |

tatkhoṭaṃ dhamanācchodhyaṃ kācaṭaṅkaṇayogataḥ || 107 ||

nakṣatrābhaṃ bhavedyāvattāvaddhāmyaṃ punaḥ punaḥ |

tadrasaṃ vyomasattvaṃ ca kāñcanaṃ ca samaṃ samam || 108 ||

samāvartya tataḥ kāryā guṭikā vaktramadhyagā |

vajrakhecarikā nāma vatsarānmṛtyunāśinī || 109 ||

valīpalitanirmukto divyakāyo bhavennaraḥ |

nirguṇḍīmunicūrṇaṃ tu karṣamājyaiḥ pibedanu || 110 ||

ratneśvarī guṭikā |

kāntaṃ śulbaṃ samaṃ cūrṇyaṃ vajramūṣāndhitaṃ dhamet |

tatkhoṭasiddhacūrṇaṃ tu gandhakāmlena mardayet || 111 ||

ruddhvā samyakpuṭe pacyātsamuddhṛtyātha mardayet |

pūrvavatkramayogena puṭedvārāṃścaturdaśa || 112 ||

[p. 27 ]

vajreṇa dvandvitaṃ svarṇamanenaiva tu rañjayet |

mūṣāmadhye dhamannevaṃ saptavāraṃ samaṃ kṣipet || 113 ||

tatkhoṭaṃ cūrṇitaṃ bhāvyaṃ strīpuṣpeṇa dināvadhi |

tattulyaṃ drutasūtaṃ tu sarvaṃ yāmaṃ vimardayet || 114 ||

veṣṭayedbhūrjapatreṇa vastre baddhvā pacetrtryaham |

dolāyantre sāranāle jātaṃ golaṃ samuddharet || 115 ||

gāndhārī jīvanī caiva lāṅgalī cendravāruṇī |

etāsāṃ piṇḍakalkena veṣṭayetpūrvagolakam || 116 ||

andhayitvā dinaṃ pacyādbhūdhare taṃ samuddharet |

punarlepyaṃ punaḥ pācyaṃ caturdaśadināvadhi || 117 ||

guṭikā jāyate divyā nāmnā ratneśvarī tathā |

vaktrasthā varṣamātraṃ tu nanditulyo bhavennaraḥ || 118 ||

jīvedvarṣasahasrāṇi divyatejā mahābalaḥ |

varṣadvādaśaparyantaṃ yasya vaktre sthitā tu sā || 119 ||

tasya prasvedasamparkādaṣṭalohāni kāñcanam |

jāyante nātra sandehaḥ satyamīśvarabhāṣitam || 120 ||

pañcāṅgacūrṇaṃ madhvājyai rudantyutthaṃ lihedanu |

divyakhecarīvaṭikā |

svarṇaṃ kṛṣṇābhrasattvaṃ ca tāraṃ tāmraṃ sucūrṇitam || 121 ||

samāṃśaṃ dvandvaliptāyāṃ mūṣāyāṃ cāndhitaṃ dhamet |

tatkhoṭaṃ bhāgacatvāri bhāgaikaṃ mṛtavajrakam || 122 ||

mākṣikaṃ tīkṣṇakāntaṃ ca bhāgaikaikaṃ sucūrṇitam |

samastaṃ dvandvaliptāyāṃ mūṣāyāṃ cāndhitaṃ dhamet || 123 ||

tatkhoṭaṃ sūkṣmacūrṇaṃ tu cūrṇāṃśaṃ drutasūtakam |

tridinaṃ taptakhalve tu mardyaṃ divyauṣādhidravaiḥ || 124 ||

ruddhvā'tha bhūdhare pacyādahorātrātsamuddharet |

drutasūtaṃ punastulyaṃ dattvā mardyaṃ puṭettathā || 125 ||

ityevaṃ saptavārāṃstu drutaṃ sūtaṃ samaṃ samam |

dattvā mardyaṃ puṭe pacyājjāyate bhasmasūtakaḥ || 126 ||

[p. 28 ]

bhasmasūtasamaṃ gandhaṃ dattvā ruddhvā dhameddṛḍham |

jāyate guṭikā divyā vikhyātā divyakhecarī || 127 ||

varṣaikaṃ dhārayedvaktre jīvetkalpasahasrakam |

tasya mūtrapurīṣābhyāṃ sarvalohasya lepanāt || 128 ||

jāyate kanakaṃ divyaṃ samāvarte na saṃśayaḥ |

paladvayaṃ bhṛṅgarājadravyaṃ cānu pibetsadā || 129 ||

pūrvoktaṃ bhasmasūtaṃ vā guñjāmātraṃ sadā lihet |

varṣaikaṃ madhunā''jyena lakṣāyurjāyate naraḥ || 130 ||

valīpalitanirmukto mahābalaparākramaḥ |

svarṇavaikrāntabaddharasaḥ |

svarṇaṃ vaikrāntasattvaṃ ca dvandvitaṃ jārayedrase || 131 ||

samāṃśaṃ tu bhavedyāvattatastenaiva sā28-1rayet |

samena jāyate baddho dhārayettaṃ mukhe sadā || 132 ||

saṃvatsaraprayogeṇa jarākālāpamṛtyujit |

kumāryā dalajaṃ drāvaṃ sitāyuktaṃ pibedanu || 133 ||

svarṇavaikrāntabaddho'yaṃ brahmāyuryacchate nṛṇām |

vaikrāntavaṭikā |

vaikrāntasattvatulyāṃśaṃ śuddhasūtaṃ vimardayet || 134 ||

dinaṃ divyauṣadhadrāvaistadgolaṃ nigaḍena vai |

liptvā lavaṇagarbhāyāṃ vajramūṣyāṃ nirodhayet || 135 ||

chāyāyāṃ śoṣayetsandhiṃ tridinaṃ tuṣavahninā |

svedayedvā karīṣāgnau divārātramathoddharet || 136 ||

tadgolaṃ nigaḍenaiva liptvā tadvannirudhya ca |

chāyāśuṣkaṃ dhamedgāḍhaṃ bandhamāyāti niścitam || 137 ||

varṣaikaṃ dhārayedvaktre jīveddbrahmadinatrayam |

vaikrāntaguṭikā hyeṣā sarvakāmaphalapradā || 138 ||

karṣaikaṃ triphalācūrṇaṃ madhvājyābhyāṃ lihedanu |

37

jārayet kha. |

[p. 29 ]

divyakhecarīguṭikā |

hemnā yddvandvitaṃ vajraṃ kuryāttatsūkṣmacūrṇitam || 139 ||

etaddeyaṃ guhyasūte mūṣāyāmadharottaram |

pādamātraṃ prayatnena ruddhvā sandhiṃ viśoṣayet || 140 ||

bhūdharākhye dinaṃ pacyātsamuddhṛtyātha mardayet |

divyauṣadhaphaladrāvaistaptakhalve dināvadhi || 141 ||

ruddhvā'tha bhūdhare pacyāddinaṃ laghupuṭaiḥ puṭet |

samuddhṛtya punastadvanmardyaṃ ruddhvā dinatrayam || 142 ||

tuṣāgninā śanaiḥ svedyamūrdhvādhaḥ parivartayan |

jāyate bhasmasūto'yaṃ sarvayogeṣu yojayet || 143 ||

drutasūtasya bhāgaikaṃ bhāgaikaṃ pūrvabhasmakam |

śuddhanāgasya bhāgaikaṃ sarvamamlena mardayet || 144 ||

andhamūṣāgataṃ dhāmyaṃ khoṭo bhavati tadrasaḥ |

dhametprakaṭamūṣāyāṃ yāvannāgakṣayo bhavet || 145 ||

drutasūtaprakāreṇa drāvayitvā tvimaṃ rasam |

nikṣipetkacchape yantre biḍaṃ dattvā daśāṃśataḥ || 146 ||

svarṇādisarvalohāni krameṇaiva ca jārayet |

pratyekaṃ ṣaṅguṇaṃ paścādvajradvandvaṃ ca jārayet || 147 ||

triguṇaṃ tu bhavedyāvattato ratnāni vai kramāt |

jārayeddrāvitānyeva pratyekaṃ triguṇaṃ śanaiḥ || 148 ||

tato yantrātsamuddhṛtya divyauṣadhadravairdinam |

mardyaṃ ruddhvā dhamedgāḍhaṃ jāyate guṭikā śubhā || 149 ||

pūjayedaṅkuśīmantrairnāmneyaṃ divyakhecarī |

yasya vaktre sthitā hyeṣā sa bhavedbhairavopamaḥ || 150 ||

divyatejā mahākāyaḥ khecaratvena gacchati |

yatrecchā tatra tatraiva krīḍate hyaṅganādibhiḥ || 151 ||

mahākalpāntaparyantaṃ tiṣṭhatyeva na saṃśayaḥ |

tasya mūtrapurīṣābhyāṃ tāmraṃ bhavati kāñcanam || 152 ||

palāśapuṣpacūrṇaṃ tu tilāḥ kṛṣṇāḥ saśarkarāḥ |

[p. 30 ]

sarvaṃ palatrayaṃ khādennityaṃ syāt krāmaṇe hitam || 153 ||

pracaṇḍakhecarīguṭikā |

cūrṇamaśvakhurasyaiva guhyasūte samaṃ kṣipet |

tridinaṃ mātuluṅgāmlaistatsarvaṃ mardayeddṛḍham || 154 ||

sūtatulyaṃ mṛtaṃ vajraṃ tasmin kṣiptvā'tha mardayet |

taptakhalve dinaṃ cāmlaistadgolaṃ cāndhitaṃ puṭet || 155 ||

dinaikaṃ bhūdhare yantre bhāgaikaṃ pūrvapāradam |

kṣiptvā tasmin dṛḍhaṃ mardyaṃ mātuluṅgadravairdinam || 156 ||

ruddhvā'tha pūrvavatpacyātpunardeyaśca pāradaḥ |

mardyaṃ pācyaṃ yathāpūrvamevaṃ kuryācca saptadhā || 157 ||

rasaṃ punaḥ punardattvā syādevaṃ bhasmasūtakaḥ |

yojayetsaṃrvayogeṣu jarāmṛtyuharo bhavet || 158 ||

bhāgaikaṃ nāgacūrṇasya bhāgaikaṃ pūrvabhasmanaḥ |

drutasūtasya bhāgaikaṃ khoṭaṃ kuryācca pūrvavat || 159 ||

tadvaddhāmyaṃ gate nāge drā30-1vitaṃ jārayetpunaḥ |

pūrvavalloharatnāntaṃ jīrṇe baddhā sthitā mukhe || 160 ||

pracaṇḍakhecarī nāmnī guṭikā khe gatipradā |

pūrvavallabhate vīraḥ phalamatyantadurlabham || 161 ||

nirguṇḍīmūlacūrṇaṃ tu karṣaṃ takraiḥ pibedanu |

kaṅkālakhecarīguṭikā |

śuddhasūtasya dātavyaṃ kalāṃśaṃ mṛtavajrakam || 162 ||

tatsarvamamlavargeṇa taptakhalve dinatrayam |

mardayitvā tatastena lepayetsamabhāgataḥ || 163 ||

pakvabījasya patrāṇi tāni bhānudalaiḥ punaḥ |

veṣṭitāni nirudhyātha nikhanecculligarbhataḥ || 164 ||

ācchādya jvālayettatra kāṣṭhāgniṃ divasatrayam |

uddhṛtya dvandvaliptāyāṃ mūṣāyāṃ taṃ nirodhayet || 165 ||

karīṣāgnau puṭe pacyādahorātrātsamuddharet |

38

jāritaṃ drāvayetpunaḥ kha. |

[p. 31 ]

vāsanāmukhite sūte tulyametadvinikṣipet || 166 ||

amlena mardayedyāmaṃ jātaṃ golaṃ samuddharet |

kṣipejjambīragarbhe taṃ vastre baddhvā tryahaṃ pacet || 167 ||

dolāyantre sāranāle jāyate guṭikā śubhā |

kaṅkālakhecarī nāmnā vaktrasthā mṛtyunāśinī || 168 ||

varṣaikaṃ dhārayedyastu sa jīvedbrahmaṇo dinam |

gandhakaṃ gugguluṃ tulyamājyaiḥ karṣaṃ lihedanu || 169 ||

kālavidhvaṃsikā vaṭikā |

kṛṣṇābhrakasya sattvaṃ tu kāntamākṣīkakāñcanam |

tīkṣṇaṃ sauvīracūrṇaṃ ca tulyaṃ ruddhvā dhameddṛḍham || 170 ||

tatkhoṭaṃ sūkṣmacūrṇaṃ tu drutasūtasamaṃ bhavet |

sūtārdhaṃ māritaṃ vajraṃ sarvamamlena mardayet || 171 ||

dinaikaṃ taptakhalve tu taṃ ruddhvā bhūdhare pacet |

ahorātrātsamuddhṛtya tatsamaṃ pūrvasūtakam || 172 ||

dattvā divyauṣadhadrāvairmardyaṃ sarvaṃ dināvadhi |

pūrvavadbhūdhare pacyāddrutasūtaṃ punaḥ samam || 173 ||

dattvā mardyaṃ punaḥ pacyādityevaṃ saptavārakam |

etadbhasmasamaṃ gandhaṃ dattvā cāndhyaṃ dhameddṛḍham || 174 ||

jāyate guṭikā divyā kālavidhvaṃsikā parā |

yasya vaktre sthitā hyeṣā tasya kālaḥ karoti kim || 175 ||

varṣaṭkaprayogeṇa jīvetkalpasahasrakam |

tadgātrasvedamātreṇa sarvalohāni kāñcanam || 176 ||

jāyante nātra sandehaḥ śivāmbu krāmakaṃ pibet |

pañcānanā guṭikā |

svarṇatārārkakāntaṃ ca tīkṣṇacūrṇaṃ samaṃ samam || 177 ||

dvandvamelāpaliptāyāṃ mūṣāyāṃ cāndhitaṃ dhamet |

tatkhoṭaṃ cūrṇitaṃ kṛtvā cābhiṣiktaṃ tu pūrvavat || 178 ||

samukhe jārayetsūte yāvatpañcaguṇaṃ kramāt |

divyauṣadhadravaistaṃ vai mardayeddivasatrayam || 179 ||

[p. 32 ]

andhamūṣāgataṃ dhmātaṃ jāyate guṭikā śubhā |

nāmnā pañcānanā dhāryā vaktre saṃvatsarāvadhi || 180 ||

valīpalitanirmukto jīveccandrārkatārakam |

hastikarṇī samūlā tu cūrṇyā madhvājyasaṃyutā || 181 ||

snigdhabhāṇḍe tu tāṃ ruddhvā dhānyarāśau niveśayet |

trisaptāhātsamuddhṛtya palaikaṃ bhakṣayedanu || 182 ||

śatavedhikādiguṭikāḥ |

ṛddhikha32-1ṇḍe tu yatproktaṃ vividhaṃ rasabandhanam |

atra tasyaiva vakṣyāmi dehavedhakramaṃ ya32-2thā || 183 ||

jāritairbandhitaistaistai rasarājaiḥ pṛthakpṛthak |

kārayedguṭikāṃ divyā badarāṇḍapramāṇakām || 184 ||

sā dhāryā vatsaraṃ vaktre svānurūpaphalapradā |

guṭikā śatavedhī syādyugāyuṣyakarī nṛṇām || 185 ||

sahasravedhī guṭikā aṣṭakalpāntarakṣikā |

lakṣavedhakarī yā tu sā datte viṣṇuvadbalam || 186 ||

vedhikā daśalakṣe yā sā rudrapadadāyinī |

koṭivedhakarī yā sā īśvaratvakarī nṛṇām || 187 ||

vedhikā daśakoṭīnāṃ sā sadākhyapadapradā |

guṭikā'rbudavedhī yā sā śrīkaṇṭhapadapradā || 188 ||

samyagbhavapadaṃ datte guṭikā śaṅkhavedhikā |

dhūmravedhī tu yā siddhā sā śaktipadadāyinī || 189 ||

parāśaktipadaṃ datte sparśavedhakarī tu yā |

śabdavedhakarā yā tu sā yasya vatsarāvadhi || 190 ||

vaktre sthitā sa vai siddho nityaṃ nityapadaṃ labhet |

svecchācārī vajrakāyo vajrapātairna bhidyate || 191 ||

tasya mūtrapurīpābhyāṃ sarvalohāni kāñcanam |

jāyante svedasamparkādgātrasaṃsparśanādapi || 192 ||

sarveṣāmuktayogānāmanu syācchuddhagandhakam |

39

kraddhikhaṇḍe iti vādikhaṇḍe ityarthaḥ |

40

tathā kha. |

[p. 33 ]

palārdhaṃ bhakṣayennityaṃ rasasaṅkrāmaṇe hitam || 193 ||

kā33-1li kāli mahākāli māṃsaśoṇitabhojini |

raktakṛṣṇamukhe devi rasasiddhiṃ dadasva me || 194 || svāhā

anena siddhamantreṇa śakticakraṃ prapūjayet |

kālikāṃ bhairavaṃ siddhān kumārīṃ sādhitaṃ rasam || 195 ||

tato rasāyanaṃ divyaṃ sevayet sidvimāpnuyāt |

guṭikāṃ dhārayedvaktre pūrvamantraṃ japetsadā || 196 ||

rasamantraprayogeṇa śīghraṃ siddhimavāpnuyāt |

kālāntarasasiddhikaraṇaprakāraḥ |

kālāntarasasiddhiryā proktā manthānabhairave || 197 ||

tadarthaṃ pañca tattvāni ṣaṣṭhaṃ jīvaṃ ca sādhayet |

kākinyāḥ puṣpakāle tu saṅgaṃ kṛtvā samāharet || 198 ||

tadyonisthaṃ rajobījaṃ gaganaṃ taṃ vidurbudhāḥ |

kākinyutpannaputrasya sadyoviḍvāyurucyate || 199 ||

tejastu kākinīpuṣpaṃ jalaṃ tatputraśoṇitam |

kākinīputrasarvāṅgaṃ pṛthivītattvamucyate || 200 ||

rasasevakadehotthavīryaṃ jīvastu kathyate |

tatpratyekaṃ koṭivedhaṃ karṣaikaṃ rasasaṃyutam || 201 ||

kṛtvā saṃrakṣayedbhinnaṃ supiṣṭaṃ golakīkṛtam |

unnataṃ pauruṣaṃ yāvadvistāreṇa tadardhakam || 202 ||

kuryāttāmrakaṭāhaṃ tu sthūlaṃ yāvat ṣaḍaṅgulam |

caturmukhasya koṣṭhasya pṛṣṭhe dhāryaṃ dṛḍhaṃ yathā || 203 ||

goghṛtaṃ naratailaṃ ca samabhāgena melayet |

tenāpūrya kaṭāhaṃ taṃ siddhacakraṃ tato'rcayet || 204 ||

kumārīgurudevāgnīn bhairavaṃ bhairavīyutam |

tarpayedbalimāṃsena kṣetrapālaṃ ca pūjayet || 205 ||

dhamanaṃ tatra kurvīta caturdikṣu śanaiḥ śanaiḥ |

caturbhirvaṅkanālaiśca khadirāṅgārayogataḥ || 206 ||

41

asyāgre aiṃ hrīṃ śrīṃ śrīṃ ityadhikaṃ kha. pustake |

[p. 34 ]

sutaptaṃ phenanirmuktaṃ nirdhūmaṃ ca yadā bhavet |

candrārkagrahanakṣatradevatābhuvanāni ca || 207 ||

namaskṛtya guruṃ devaṃ dehaṃ tatra vinikṣipet |

sudrutaṃ taṃ vijānīyānnikṣipetpārthivaṃ rasam || 208 ||

dhamannatraiva yatnena yāvattatkalkatāṃ vrajet |

aptattvākhyaṃ rasaṃ tasmin kṣipedraktaṃ bhavettu tat || 209 ||

vāyuyuktaṃ rasaṃ kṣiptvā śubhravarṇaṃ prajāyate |

tejoyuktaṃ rasaṃ kṣipyāddhanībhūtaṃ bhavettu tat || 210 ||

tata ākāśasaṃyuktaṃ rasaṃ tatra vinikṣipet |

āvartitaṃ suvarṇābhaṃ jāyate tatra nikṣipet || 211 ||

jīvayuktaṃ rasaṃ divyaṃ tato huṅkāramuccaret |

kṛtvā tatra mahārāvaṃ huṅkāratrayasaṃyutam || 212 ||

tataścottiṣṭhate siddhaḥ pūrvāhṇe bhāskaro yathā |

divyatejā mahākāyo mahābalaparākramaḥ || 213 ||

navanāgasahasrāṇāṃ balaṃ tasyādhikaṃ bhavet |

jīvate vajradehaḥ san satyaṃ satyaṃ śivoditam || 214 ||

jarājarjaritāṅgānāmandhānāṃ paṅgukuṣṭhinām |

naṣṭavāgjaḍaṣaṇḍānāṃ kubjānāṃ kuṣṭhadehinām || 215 ||

anekavyādhiyuktānāṃ bhrāntonmattapiśācinām |

kiṃ punaḥ svacchadehānāṃ bhūpānāṃ rasasevinām || 216 ||

vīrāṇāṃ sādhakānāṃ ca divyasiddhiprado bhavet |

tasmādvīrataro yo'tra bhairavo'sau na saṃśayaḥ || 217 ||

vajrakāyo bhavetsiddho medhāvī divyarūpavān |

ardhayojanavistīrṇaṃ vimānaṃ cāpsaroyutam || 218 ||

āyāti nātra sandeha stasya siddhasya sammukham |

tatrārūḍho rudraloke krīḍate bhairavo yathā || 219 ||

kṣutpipāsāvinirmukto jagannāśe na naśyati |

bhuñjānaḥ sarvabhogāṃśca yogināṃ34-1 sa priyo bhavet |

42

yoginīnāṃ kha. |

[p. 35 ]

icchāsiddho mahāvīro nityānandamayo bhavet || 220 ||

dṛṣṭvā samastamanubhūya rasāyaneṣu

sārātisārasukhasādhyataraṃ narāṇām |

dehasya dārḍhyakaraṇe guṭikāprayogāḥ

proktāḥ paraṃ śivakarāḥ satataṃ susidhyai || 221 ||

iti pārvatīputraśrīnityanāthasiddhaviracite rasaratnākare rasāyanakhaṇḍe guṭikārasāyanaṃ nāma tṛtīyopadeśaḥ |

atha caturthopadeśaḥ |

sūtagandhagamanāyasaśulbaṃ māritaṃ ca paramāmṛtīkṛtam |

iṣṭamekamapi mūlikāgaṇaṃ dehasiddhikaramāśu sevitam || 1 ||

kāntādimahārasāyanam |

mṛtakāntābhrakaṃ sūtaṃ gandhaṃ mṛṅgaviḍaṅgakam |

tvagvarjaṃ bilvabījaṃ ca pratyekaṃ palaṣoḍaśa || 2 ||

triṃśatpalaṃ tryūṣaṇaṃ ca triṃśattriṃśadghṛtaṃ madhu |

citramūlaṃ daśapalaṃ sarvaṃ cūrṇaṃ viloḍayet || 3 ||

palāni triphalāyāstu viṃśapūrvaṃ catuḥśatam |

kvāthyamaṣṭaguṇaistoyairgrāhyamaṣṭāvaśeṣitam || 4 ||

kaṣāyaṃ bhāvayettena māsaikaṃ pūrvaloḍitam |

lohapātre khare gharme tatpalārdhaṃ sadā pibet || 5 ||

kṣīraiḥ śayanakāle tu varṣānmṛtyujarāpaham |

bālo nibiḍasandhiśca jīveccandrārkatārakam || 6 ||

mahārasāyanaṃ divyaṃ kāminīśatatoṣakam |

rasāyanā abhrakayogāḥ |

agnivarṇaṃ kṣipetkṣīre kṛṣṇābhraṃ vahnitāpitam || 7 ||

bhinnapatraṃ tataḥ kṛtvā jalamadhye vinikṣipet |

triṃśatpalāni yatnena maricaṃ palapañcakam || 8 ||

cūrṇitaṃ nikṣipettasmiṃstridinānte samuddharet |

[p. 36 ]

tatsarvaṃ peṣayecchlakṣṇaṃ sitavastreṇa bandhayet || 9 ||

jalapūrṇe ghaṭe gharme dolāyantreṇa dhārayet |

śuṣke toye punastoyaṃ dadyādyāvajjale gatam || 10 ||

tadabhrakaṃ tato vastraṃ santyajedrakṣayejjalam |

triṃśadbhāgaṃ tataḥ kuryāttajjalaṃ sābhrakaṃ sudhīḥ || 11 ||

tadbhāgaikena saṃloḍya palaikaṃ śvetataṇḍulāt |

triṃśatpale gavāṃ kṣīre tat paceccātha śītalam || 12 ||

madhvājyairdvipalairyuktaṃ niṣkaikaiśca marīcakaiḥ |

sādhako bhakṣayennityaṃ māsānmṛtyujarāpaham || 13 ||

keśā dantā nakhāstasya patanti hyudbhavanti ca |

vajrakāyo bha36-1vetsiddho vāyuvego mahābalaḥ || 14 ||

amṛtābhrakayogo'yaṃ śambhunā gaditaḥ purā |

mṛtābhraṃ gandhakaṃ śuddhaṃ kaṇā sava samaṃ ghṛtaiḥ || 15 ||

karṣaikaṃ bhakṣayennityaṃ varṣānmṛtyujarāpaham |

koraṇṭakasya patrāṇi mṛtābhraṃ gandhakaṃ samam || 16 ||

tatsarvaṃ nīlikādrāvaiḥ saptāhaṃ bhāvyamātape |

tatkarṣaikaṃ pibetkṣīrairabdānmṛtyujarāpaham || 17 ||

mṛtābhrakasya karṣaikaṃ gavāṃ kṣīraṃ palaṃ tathā |

samūlapatrāṃ sarpākṣīṃ sā36-2rdrāṃ piṣṭvā ca ga36-3ndhakam || 18 ||

ekīkṛtya pibetsarvaṃ varṣaikena jarāṃ jayet |

vajrakāyaḥ khecaraśca jīvedbrahmadinatrayam || 19 ||

mṛtābhraṃ kāntalohaṃ ca triphalā māgadhī samam |

pañcāṅgaṃ badarīcūrṇamabhratulyaṃ niyojayet || 20 ||

sitāmadhvājyasaṃyuktaṃ palārdhaṃ bhakṣayetsadā |

hanti varṣājjarāṃ mṛtyumāyuḥ syādbrahmaṇo dinam || 21 ||

amṛtakrīḍe viṣṇusaṃvaraṇi svāhā || anena mantreṇa sarve abhraka- yogā abhimantrya bhakṣaṇīyāḥ |

43

mahāsiddho kha. |

44

sārdraiḥ kha. |

45

karṣakam kha. |

[p. 37 ]

rasāyanāḥ kāntayogāḥ |

mṛtaṃ kāntaṃ tilāḥ kṛṣṇā badarīphalacūrṇakam |

kākatuṇḍībījacūrṇaṃ sarvaṃ tulyaṃ prakalpayet || 22 ||

śālmalīmallipatrāṇāṃ dravairbhāvyaṃ dinatrayam |

tridinaṃ bhṛṅgajairdrāvairbhāvitaṃ śoṣayetpunaḥ || 23 ||

tasmiṃtulyaṃ guḍaṃ kṣiptvā vaṭikāḥ karṣamātrakāḥ |

rudantyutthadravaiḥ kṣīrairmadhvājyābhyāṃ pibetsadā || 24 ||

varṣaikena jarāṃ mṛtyuṃ hanti satyaṃ na saṃśayaḥ |

mṛtaṃ kāntaṃ kṛṣṇatilāṃstriphalāṃ cūrṇayetsamam || 25 ||

śālmalīketakīdrāvairloḍitaṃ kāntapātrake |

sthitaṃ rātrau pibetprātaḥ palārdhaṃ mṛtyunāśanam || 26 ||

vatsaraikājjarāṃ hanti jīvedbrahmadinatrayam |

kāntabhasma kaṇācūrṇaṃ nimbaniryāsameva ca || 27 ||

triphalātulyatulyāṃśaṃ madhvājyābhyāṃ palārdhakam |

lihenmāsāṣṭakaṃ nityaṃ jīvedbrahmadinaṃ naraḥ || 28 ||

kuṣṭhakhaṇḍāni sampācya kaṣāye traiphale same |

śoṣayityā vicūrṇyātha tāni kāntaṃ mṛtaṃ samam || 29 ||

madhvājyābhyāṃ lihetkarṣaṃ varṣānmṛtyujarāpaham |

koraṇṭapatracūrṇaṃ tu kāntabhasma tilā guḍam || 30 ||

tulyaṃ bhakṣyaṃ palārdhaṃ tadvarṣānmṛtyujarāpaham |

kāntabhasma samaṃ gandhaṃ tailairjyotiṣmatībhavaiḥ || 31 ||

lihennityaṃ caturniṣkaṃ brahmāyurjāyate naraḥ |

bṛhaspatisamo vācā vatsarādbhavati dhruvam || 32 ||

mṛtatīkṣṇaṃ trayo bhāgāḥ śuddhagandhāṣṭabhāgakam |

gharme bhāvyaṃ trisaptāhaṃ tatsarvaṃ kanyakādravaiḥ || 33 ||

gokṣīraistatpibetkarṣaṃ jīvedbrahmadinatrayam |

varṣamātrānna sandeho divyatejā mahābalaḥ || 34 ||

mṛtaṃ kāntaṃ śilā śuddhā tulyaṃ madhvājyakairlihet |

niṣkaṃ niṣkaṃ tu varṣaikaṃ jīvedbrahmadinatrayam || 35 ||

[p. 38 ]

triniṣkaṃ mṛtatīkṣṇaṃ tu muṇḍaṃ vā kāntameva vā |

pibeddhāroṣṇapayasā vayaḥstambhakaraṃ nṛṇām || 36 ||

varṣadva38-1yaprayogeṇa jīvedācandratārakam |

samyakkāntamaye pātre dhātrīcūrṇaṃ śivāmbunā || 37 ||

rātrau palaikaṃ saṃlipya prātarutthāya bhakṣayet |

valīpalitanirmukto vatsarānmṛtyujidbhavet || 38 ||

lepayetkāntapātrāntaḥ palaikaṃ triphalāmadhu |

divārātraṃ sthitaṃ peyaṃ tannityaṃ tu śivāmbunā |

varṣānmṛtyuṃ jarāṃ hanti jīvedvarṣaśatatrayam || 39 ||

oṃṃ haḥ amṛte amṛtaśakti amṛtagandhopajīvi niṣpannaṃ candrāmṛtaṃ ājñāpitaṃ kuru kuru svāhā he he haṃ haḥ gam iti gandhakalohayorbhakṣa- ṇamantraḥ ||

sarveṣāṃ lohayogānāmanu syātkṣīrapānakam |

āsvādetsvādumustānāṃ svarasaṃ dantapīḍitam || 40 ||

mūlāni bhakṣayettāsāmāsyavairasyaśāntaye |

baddhe koṣṭhe tu dīptāgnau taptaṃ kṣīraṃ pibetsadā || 41 ||

snānamardanatīkṣṇoṣṇaṃ viṣṭambhe sati varjayet |

tāmbūlaṃ bhakṣayennityaṃ sakarpūraṃ muhurmuhuḥ || 42 ||

samyagjīrṇe tu dīptāgnau pibetpaścādbubhukṣitaḥ |

śṛtaṃ kṣīraṃ tato'nnaṃ ca sevyaṃ lauharasāyane || 43 ||

brahmavṛkṣakalpaḥ |

brahmavṛkṣasya pañcāṅgaṃ chāyāśuṣkaṃ sucūrṇitam |

madhvājyābhyāṃ lihetkarṣaṃ varṣaikena jarāṃ jayet || 44 ||

jīvedvarṣasahasraikaṃ divyatejā mahābalaḥ |

brahmavṛkṣasya puṣpāṇi chāyāśuṣkāṇi kārayet || 45 ||

triṃśatpalaṃ tu taccūrṇaṃ caturviṃśatpalaṃ ghṛtam |

ekīkṛtya kṣipedbhāṇḍe taṃ ruddhvā dhānyarāśigam || 46 ||

kṛtvā māsātsamuddhṛtya bhāgān kuryāccaturdaśa |

46

varṣatrayaprayogeṇa kha. |

[p. 39 ]

bhāgaikaṃ bhakṣayennityaṃ bhuñjīta kāntabhājane || 47 ||

evaṃ māsatrayaṃ kuryādvajrakāyo bhavenna39-1raḥ |

tasya mūtrapurīṣābhyāṃ tāmramāyāti kāñcanam || 48 ||

brahmavṛkṣasya bījāni cūrṇitāni ghṛtaiḥ saha |

pūrvavaddhānyamadhye tu kṣiptvā māsātsamuddharet || 49 ||

palaikaikaṃ sadā khādedvatsarānmṛtyujidbhavet |

valīpalitanirmukto jīvedbrahmadinatrayam || 50 ||

brahmabījotthitaṃ tailaṃ gavāṃ kṣīraiḥ paladvayam |

tulyaiḥ pibedbhavenmūrcchā siñcettasya mukhe payaḥ || 51 ||

bodhe kṣīraudanaṃ dadyānmāsājjñānī bhavennaraḥ |

dvitīye śukratulyaḥ syāttṛtīye vajravadbhavet || 52 ||

dūraśrāvī caturthe tu pañcame khegatirbhavet |

māsaṣaṭke svayaṃ kartā śivatulyaparākramaḥ || 53 ||

mahākalpāntaparyantaṃ jīvedvarṣaikasevanāt |

brahmavṛkṣamatisthūlaṃ chedayedūrdhvabhāgataḥ || 54 ||

adho rakṣyaṃ trihastaṃ syāttasya mūrdhni bilaṃ kṛtam |

pakva39-2dhātrīphalaiḥ pūryaṃ tatkāṣṭhena nirudhya ca || 55 ||

kuśaistu veṣṭayetsarvaṃ lepyaṃ mṛdgomayaiḥ punaḥ |

āveṣṭya vastrakhaṇḍena limpenmṛdgomayaistataḥ || 56 ||

śuṣke gajapuṭaṃ deyaṃ pa39-3rito'raṇyakotpalaiḥ |

svāṅgaśītalamuddhṛtya sadravāṇi phalāni ca || 57 ||

kṣipenmadhvājyasaṃyukte bhāṇḍe tānyeva bhakṣayet |

yatheṣṭaṃ bhūgṛhāntasthaḥ kṣīrāhārī jarāṃ jayet || 58 ||

mā39-4sadvayena vasudhāṃ chidrāṃ paśyati niścitam |

jīvedbrahmadinaṃ yāvatsarpavatkañcukaṃ tyajet || 59 ||

śvetapālāśakalpaḥ |

śvetapālāśapañcāṅgaṃ cūrṇitaṃ madhunā saha |

47

mahāvalaḥ kha. |

48

taṃ tu dhātrīphalaiḥ kha. |

49

pācito kha. |

50

chidraṃ paśyati māsādvai nidhānāni ca bhūtale kha. |

[p. 40 ]

karṣaikaṃ bhakṣayennityaṃ māsānmṛtyujarāpaham || 60 ||

brahmāyurjāyate siddho varṣamātrānna saṃśayaḥ |

ajāghṛtena tadbījamekaikaṃ bhakṣayetsadā || 61 ||

śarīraṃ bhasmanā mardyaṃ māsānmṛtyujarāṃ jayet |

jīvedbrahmadinaṃ yāvaddivyakāyo bhavennaraḥ || 62 ||

anye yogā yathā rakte brahmavṛkṣe ca ye guṇāḥ |

tathaiva śvetapālāśe bhaveyuḥ sādhakasya vai || 63 ||

amṛtaṃ kuru kuru amṛtamālinyai namaḥ || anena mantreṇa sarvayogā saptābhimantritā bhakṣaṇīyāḥ |

muṇḍīkalpaḥ |

śuklapakṣe'tha pūrṇāyāṃ puṣye vā śravaṇe tathā |

revatyāṃ vā'tha sampūjya muṇḍīpañcāṅgamuddharet || 64 ||

chāyāśuṣkaṃ tu taccūrṇaṃ karṣaṃ gopayasā saha |

varṣaikena jarāṃ hanti jīvedvarṣaśatatrayam || 65 ||

tasya mūtrapurīṣābhyāṃ tāmraṃ sauvarṇatāṃ vrajet |

taccūrṇaṃ tu ghṛtailehyaṃ tadvatsyādbalamadbhutam || 66 ||

oṃṃ namo'mṛtodbhavāya amṛtaṃ kuru kuru svāhā o hrāṃ saḥ || iti auṣadhabhakṣaṇamantraḥ |

devadālīkalpaḥ |

chāyāśuṣkaṃ devadālīpañcāṅga cūrṇayettataḥ |

madhvājyābhyāṃ lihetkarṣaṃ varṣānmṛtyujarāṃ jayet || 67 ||

jīvetkalpasahasraṃ tu rudratulyo bhavennaraḥ |

taccūrṇaṃ karṣamātraṃ tu nityaṃ peyaṃ śivāmbunā || 68 ||

pūrvavajjāyate siddhirvatsarānnātra saṃśayaḥ |

taccūrṇaṃ bākucīvahnisarpākṣībhṛṅgarāṭsamam || 69 ||

cūrṇitaṃ karṣamātraṃ tu nityaṃ peyaṃ śivāmbunā |

varṣānmṛtyuṃ jarāṃ hanti chidrāṃ paśyati medinīm || 70 ||

punarnavādeva40-1dālyornīrairnityaṃ pibennaraḥ |

51

ayaṃ pāṭhaḥ kha0 pustake nopalabhyate |

[p. 41 ]

devadālyāśca sarpākṣyāḥ palaikaṃ vā śivāmbunā || 71 ||

pibetsyātpūrvavatsiddhirvatsarānnātra saṃśayaḥ |

devadālīṃ ca nirguṇḍīṃ pibetkarṣāṃ śivāmbunā |

varṣaikena jarāṃ hanti jīvedācandratārakam || 72 ||

oṃṃ amṛtagaṇa rudragaṇāmbhaḥ svāhā | ayaṃ ca grahaṇamantraḥ || namo bhagavate rudrāya huṃ phaṭ svāhā | ayaṃ sādhakasya śikhābandhana- mantraḥ || oṃṃ cara ra ra | ayaṃ bhakṣaṇamantraḥ ||

śvetārkakalpaḥ |

puṣye śvetārkamūlaṃ tu grāhyaṃ chāyāviśoṣitam |

cūrṇakarṣaṃ gavāṃ kṣīraiḥ paladvandvairyutaṃ pibet || 73 ||

māsaṣaṭkājjarāṃ hanti jīvedbrahmadinatrayam |

dravaṃ śvetārkapatrāṇāṃ bhṛṅgarājadravaiḥ samam || 74 ||

ekīkṛtyātape śuṣkaṃ cūrṇaṃ kṣīraiścaturguṇaiḥ |

mṛdvagninā pacettāvadyāvatpiṇḍatvamāgatam |

ta41-1tkarṣaikaṃ ghṛtairlehyaṃ varṣātsyātpūrvavatphalam || 75 ||

oṃṃ āṃ haṃ vāsaramāline svāhā | ayaṃ bhakṣaṇamantraḥ ||

hastikarṇakalpaḥ |

grāhyaṃ somatrayodaśyāṃ hastikarṇasya patrakam |

chāyāśuṣkaṃ tu taccūrṇaṃ gavāṃ kṣīraiḥ pibetpalam || 76 ||

varṣamātrājjarāṃ hanti jīvedbrahmadinaṃ naraḥ |

hastikarṇasya pañcāṅgaṃ chāyāśuṣkaṃ vicūrṇitam || 77 ||

karṣamātraṃ pibennityaṃ māsaikamudakaiḥ saha |

āranālaistatastakrairdadhikṣīrājyakṣaudrakaiḥ || 78 ||

pratyekena kramātsevyaṃ māsaikena jarāpaham |

jīvedbrahmadinaṃ sārdhaṃ vajrakāyo mahābalaḥ || 79 ||

oṃṃ garaviṣaṃ dṛṣṭau gṛhṇāmi svāhā | hastikarṇagrahaṇamantraḥ || oṃṃ amṛ41-2takuṭījātānāṃ amṛtaṃ kuru kuru svāhā | anena pūjayet | oṃṃ amṛtodbhavāya amṛtaṃ kuru kuru nityaṃ namo namaḥ | bhakṣaṇamantraḥ ||

52

karṣaika tu kha.

53

amṛtakukṣijātānāṃ kha. |

[p. 42 ]

rudantīkalpaḥ |

rudantyāścaiva pañcāṅgaṃ chāyāśuṣkaṃ vicūrṇayet |

tadardhaṃ muśalīcūrṇaṃ muśalyardhaṃ phalatrayam || 80 ||

mūlānāṃ katakotthānāṃ tailaṃ pātālayantrake |

grāhayedgarbhayantre vā tattailaṃ kṣālayejjalaiḥ || 81 ||

nālikerajalairvā'tha kṣālyaṃ pañcāṃśavāra42-1kam |

etattailena saṃyuktaṃ pūrvacūrṇaṃ lihetkramāt || 82 ||

karṣādivardhanaṃ kāryaṃ palāntaṃ cātha vardhayet |

evamabdājjarāṃ hanti āyuḥ syādbrahmaṇo dinam || 83 ||

siddhayogo hyayaṃ khyāto vajrakāyakaro nṛṇām |

nirguṇḍīkalpaḥ |

puṣyārke grāhayetprātarnirguṇḍīmūlajāṃ tvacam || 84 ||

chāyāśuṣkāṃ vicūrṇyātha karṣamekaṃ pibetsadā |

ajāmūtrapalaikena ṣaṇmāsādamaro bhavet || 85 ||

varṣamātraprayogeṇa śivatulyo bhavennaraḥ |

taccūrṇaṃ kṣīramadhvājyairloḍitaṃ snigdhabhāṇḍake || 86 ||

ruddhvā kṣipeddhānyarāśau māsāduddhṛtya bhakṣayet |

dvipalaṃ varṣaparyantaṃ jīveccandrārkatārakam || 87 ||

taccūrṇārdhapalaṃ cājyairlihetsyātpūrvavatphalam |

taccūrṇaṃ triphalā muṇḍī bhṛṅgī nimbo guḍūcikā || 88 ||

vacā caiṣāṃ samaṃ cūrṇaṃ madhvājyābhyāṃ lihetpalam |

varṣānmṛtyuṃ jarāṃ hanti jīvedbrahmadinatrayam || 89 ||

nirguṇḍīpatrajaṃ drāvaṃ bhāṇḍe mṛdvagninā pacet |

guḍavatpākamāpannaṃ pītaṃ vāntivirekakṛt || 90 ||

niryānti kṛmayastasya mukhanāsākṣikarṇataḥ |

rājayakṣmādirogāṃśca saptāhena vināśayet |

māsatrayājjarāṃ hanti jīvedvarṣaśatatrayam || 91 ||

oṃṃ namo māya gaṇapataye bhūpataye kuberāya svāhā iti bhakṣaṇamantraḥ ||

54

pañcāṃśavāsaram kha. |

[p. 43 ]

rasāyanāḥ katipayayogāḥ |

bhallātako'bhayā vīrā kākatuṇḍyāḥ phalaṃ vacā |

lāṅgalī nimbapatrāṇi sahadevī samaṃ samam || 92 ||

eṣāṃ pātālayantreṇa tailaṃ grāhyaṃ prayatnataḥ |

tattailaṃ nīlikāmūlayuktamardhapalaṃ pibet || 93 ||

catsarātpalitaṃ hanti āyuḥ syādbrahmaṇo dinam |

tailārdhaniṣke tannasye kṛte syātpūrvavatphalam || 94 ||

kṛṣṇajīrakaprasthaikaṃ tattulyaṃ bhṛṅgajadravam |

yaṣṭī nīlotpalaṃ caiva prati prasthārdhamāharet || 95 ||

pādaprasthaṃ tilāttailaṃ sarvamekatra pācayet |

grāhyaṃ tailāvaśeṣaṃ tannasyaṃ tenaiva kārayet || 96 ||

nasyaṃ cāṅkollatailena kuryānmṛtyujarāpaham |

niṣkārdhaniṣkaṃ varṣaikaṃ jīvedvarṣaśatatrayam || 97 ||

kākamācīphalaṃ piṣṭvā karṣaikamudakaiḥ pibet |

vatsarātpalitaṃ hanti āyuḥ syādbrahmaṇo dinam || 98 ||

guḍūcī muśalī muṇḍī nirguṇḍī ca śatāvarī |

vijayā ca samaṃ cūrṇaṃ sitāmadhvājyasaṃyutam || 99 ||

khādetkarṣadvayaṃ nityaṃ vatsarātpalitaṃ jayet |

uktaṃ gorakṣanāthena jīvedbrahmadinatrayam || 100 ||

śunakaśālmalikākalpaḥ |

kṛṣṇāṣṭamyāṃ kṛṣṇasūtrairvṛkṣaṃ śunakaśālmaleḥ |

āveṣṭyāghoramantreṇa rātrau kṛṣṇājakaṃ balim || 101 ||

dattvā'ghoraṃ japettatra yāvadaṣṭasahasrakam |

tasya mūlatvacaṃ grāhyaṃ chāyāśuṣkaṃ vicūrṇayet || 102 ||

madhvājyābhyāṃ sadā khādetpalaikaṃ vatsarāvadhi |

valīpalitanirmukto jīvedbrahmadinaṃ naraḥ || 103 ||

tasya puṣpāṇi saṅgṛhya gavāṃ kṣīraiḥ sadā pacet |

puṣpavarjaṃ pibetkṣīraṃ māsānmṛtyujarāpaham || 104 ||

phalaikaṃ tasya vṛkṣasya gavāṃ kṣīreṇa pācayet |

[p. 44 ]

phalavarjaṃ pibetkṣīraṃ kṣīramevaṃ pibedbudhaḥ || 105 ||

caturmāsaprayogeṇa vajrakāyo bhavennaraḥ |

jīvetkalpāntaparyantaṃ vāyuvego mahābalaḥ || 106 ||

tasya mūtrapurīṣābhyāṃ tāmraṃ bhavati kāñcanam |

kākamācī bhṛṅgarājaḥ sarpākṣī sahadevikā || 107 ||

samūlā devadālī ca nimbabākucibījakam |

phalāni kākatuṇḍyāśca mūlaṃ brahmāśvagandhayoḥ || 108 ||

nīlakoraṇṭapatrāṇi triphalā ca samaṃ samam |

cūrṇaṃ tatkanyakādrāvairbhāvayetsaptavāsaram || 109 ||

chāyāyāṃ śoṣitaṃ kuryātsitāmadhvājyasaṃyutam |

bhakṣetkarṣadvayaṃ nityaṃ varṣamātrājjarāṃ jayet |

jīveccandrārkanakṣatraṃ mahākāyo mahābalaḥ || 110 ||

oṃṃ ṭhaḥ ṭhaḥ ṭhaḥ saḥ saḥ saḥ amṛte amṛtavarṣiṇi amṛtasañjīvati sarvakāmaprade bhagavān somarāja ājñāpayati svāhā iti bhakṣa- ṇamantraḥ ||

triphalādiyogaḥ |

triphalā bākucībījaṃ pippalī cāśvagandhikā |

sarvaṃ tulyaṃ kṛtaṃ cūrṇaṃ madhvājyābhyāṃ lihetpalam |

varṣānmṛtyuṃ jarāṃ hanti jīvedbrahmadinatrayam || 111 ||

oṃṃ hrāṃ hrīṃ hrūṃ saḥ svāhā anena mantreṇa bhakṣayet ||

mūlikākalpeṣu pāradayogaḥ |

mūlikākalpayogeṣu guñjaikaṃ mṛtapāradam |

pratiyogayutaṃ khādetphalaṃ śataguṇaṃ bhavet |

rasendrasya prabhāveṇa śīghraṃ siddhimavāpnuyāt || 112 ||

rasāyanakalpeṣu mantrayogaḥ |

asthimudrādharo mantrī lakṣamekaṃ śmaśānataḥ |

japenmahābhayaṃ hanti siddhiṃ datte rasāyanam || 113 ||

tena bhakṣitamātreṇa jīvedācandratārakam |

ajeyo devadaityānāṃ parvatānapi cālayet || 114 ||

oṃṃ hrīṃ mahābhayerum |

[p. 45 ]

rasāyanasevanavidhiḥ |

prātaḥ puṣyārkamukhye vividhaśubhadine mantrapūjāvidhānai-

rgrāhyaṃ divyauṣadhīnāṃ phaladalakusumaṃ mūlapatraṃ rasaṃ vā |

sarvāṅgaṃ vā'tha sidhyai sakalamabhinavaṃ sevayedbrahmacārī

kṣīrānnaṃ codakānnaṃ hitamaśanamidaṃ sarvamanyadvivarjyam || 115 ||

iti śrīpārvatīputraśrīnityanāthasiddhaviracite śrīrasaratnākare rasāyanakhaṇḍe nānārasāyanaṃ nāma caturthopadeśaḥ |

atha pañcamopadeśaḥ |

udvartanaṃ pa45-1litahāri paraṃ narāṇāṃ

śobhāvahaṃ sukhakaraṃ kacarañjanaṃ ca |

vṛddhopayogisukhasādhyamanekayuktyā

vakṣye susiddhamanubhūtipathena dṛṣṭam || 1 ||

valīpalitanāśārthaṃ pāradādyudvartanam |

pāradaṃ gandhakaṃ tulyaṃ nārīstanyena mardayet |

viṣṇukrāntā meghanādā sarpākṣī munimuṇḍikā || 2 ||

āsāṃ dravairdinaṃ khalve mardayettatsamuddharet |

yavacūrṇaṃ tilāścaiva pratyekaṃ rasatulyakam || 3 ||

kṣipettasmin ghṛtaiḥ kṣaudraiḥ sarvamāloḍya rakṣayet |

anenodvartanaṃ samyagvalīpalitanāśanam || 4 ||

vatsarāddivyadehaḥ syājjīvedvarṣasahasrakam |

valīpalitanāśārthaṃ vajrakāpālinīmūlādyudvartanam |

vajrakāpālinīmūlaṃ pāradaṃ ca samaṃ samam || 5 ||

śivāmbunā tryahaṃ mardyamudvartātpūrvavatphalam |

valīpalitanāśārthaṃ utpalādyudvartanam |

utpalāni samūlāni pāradaṃ ca samaṃ samam || 6 ||

55

balakaraṃ paramaṃ kha. |

[p. 46 ]

saptāhaṃ mardayetkhalve svakīyenāśivāmbunā |

tenaiva mardayedgātraṃ jāyate pūrvavatphalam || 7 ||

valīpalitanāśārthaṃ pāradādyudvartanam |

pāradasya samāṃśena brahmadaṇḍīyamūlakam |

kṣiptvā saptadinaṃ mardyaṃ svakīyenāśivāmbunā || 8 ||

anenodvartayedgātraṃ jāyate pūrvavatphalam |

valīpalitanāśārthaṃ gandhakayogaḥ |

gandhakaṃ kaṭutailena gharme bhāvyaṃ dināvadhi || 9 ||

tatpalārdhaṃ sadā khādeddivyakāyakaraṃ nṛṇām |

jāyate svarṇavaddeho vatsarādvalivarjitaḥ || 10 ||

rasāyanārthaṃ kuṣṭhayogaḥ |

kuṣṭhacūrṇaṃ samadhvājyaṃ nityaṃ karṣaṃ lihettu yaḥ |

vatsarāddivyadehaḥ syādgandhena śatapuṣpavat || 11 ||

palitanāśārthaṃ kāntapāṣāṇādiyogaḥ |

kāntapāṣāṇacūrṇaṃ tu tailamadhvājyasaṃyutam |

kākatuṇḍīphalaṃ sarvaṃ samametattu kalpayet || 12 ||

bhāṇḍe ruddhvā kṣipenmāsaṃ dhānyarāśāvathoddharet |

anena lepayecchīrṣaṃ nasyaṃ kuryādanena vai || 13 ||

tryahādbhramarasaṅkāśāḥ keśāḥ syurvatsarārdhakam |

palitanāśārthaṃ sīsakādiyogaḥ |

nāgacūrṇapalaikaṃ tu śaṅkhacūrṇapaladvayam || 14 ||

pathyācūrṇaṃ niṣkamekaṃ sarvaṃ peṣyaṃ dināvadhi |

amladadhnā yutaṃ yatnātsnātvā''dau śirasi kṣipet || 15 ||

mardayeddhaṭikārdhaṃ tu veṣṭyameraṇḍapatrakaiḥ |

śiraḥ saṃveṣṭya vastreṇa prātaḥ snānaṃ samācaret || 16 ||

ityevaṃ tridinaṃ yatnātkṛtvā keśāṃśca rañjayet |

keśarañjanārthaṃ nīlikādiyogaḥ |

pañcāṅgaṃ nīlikābhṛṅgatriphalālohacūrṇakam || 17 ||

tulyaṃ sarvaṃ kṛtaṃ sūkṣmamiḍāmūtreṇa mardayet |

[p. 47 ]

dinārdhaṃ tena kalkena pūrvavatkeśarañjanam || 18 ||

keśarañjanārthaṃ guñjādiyogaḥ |

guñjābījaṃ tu tvagvarjyaṃ kuṣṭhailādevadārukam |

tulyaṃ cūrṇaṃ dinaṃ bhāvyaṃ bhṛṅgarājabhavairdravaiḥ || 19 ||

sarvaṃ caturguṇe taile pācayenmṛduvahninā |

tenābhyaṅgena keśānāṃ rañjanaṃ bhramaropamam || 20 ||

keśarañjanārthaṃ hastidantādiyogaḥ |

hastidantasya dagdhasya samaṃ yojyaṃ rasāñjanam |

ajākṣīreṇa tatpiṣṭvā lepanātkeśarañjanam || 21 ||

keśarañjanārthaṃ triphalādiyogaḥ |

triphalā lohacūrṇaṃ tu kṛṣṇamṛdbhṛṅgajadravam |

ikṣudaṇḍadravaṃ caiva māsaṃ bhāṇḍe nirodhayet || 22 ||

tallepādrañjayetkeśān syādyāvanmāsapañcakam |

keśarañjanārthaṃ lohakiṭṭādiyogaḥ |

lohakiṭṭaṃ japāpuṣpaṃ piṣṭvā dhātrīphalaṃ samam || 23 ||

tridinaṃ lepitāstena kacāḥ syurbhramaropamāḥ |

bhṛṅgarājarasaprasthaṃ tailaṃ kṛṣṇatilodbhavam || 24 ||

tulyaṃ ca nīlikādrāvaṃ sarvaṃ yāmaṃ vimardayet |

tallepastridinaṃ kāryaḥ keśānāṃ rañjanaṃ bhavet || 25 ||

keśarañjanārthaṃ sindūrādiyogaḥ |

sindūrasya samaṃ cūrṇaṃ sābuṇaṃ ca tayoḥ samam |

tajjale peṣitaṃ lepyaṃ tatkṣaṇātkacarañjanam || 26 ||

keśarañjanārthaṃ śatapuṣpādiyogaḥ |

śatapuṣpā kākamācī tilāḥ kṛṣṇāśca rocanam |

dinaṃ śivāmbunā sarvaṃ mardayellohapātrake || 27 ||

tallepaṃ tridinaṃ kuryātkeśānāṃ rañjanaṃ bhavet |

keśarañjanārthaṃ cūrṇādiyogaḥ |

cūrṇaṃ sarjī yavakṣāraṃ siddhārthaṃ kāñjikaiḥ saha || 28 ||

nāgapuṣpādravairmardyaṃ tallepādrañjanaṃ bhavet |

[p. 48 ]

keśarañjanārthaṃ nīlyādiyogaḥ |

nīlīpatrāṇi kāsīsaṃ bhṛṅgarājarasaṃ dadhi || 29 ||

lohacūrṇaṃ samaṃ piṣṭvā tallapaṃ keśarañjanam |

keśarañjanārthaṃ cūrṇādiyogaḥ |

cūrṇaṃ sindūramaṅgāraṃ kadalīkandasaṃyutam || 30 ||

lohapātre lohamuṣṭyā mardyaṃ jambīrajairdravaiḥ |

dinaikaṃ ca tato lepyaṃ keśānāṃ rañjanaṃ bhavet || 31 ||

keśarañjanārthaṃ kuraṇṭakapatrādiyogaḥ |

kuraṇṭakasya patrāṇi nāgamuṣṭyā vimardayet |

tallepaṃ tridinaṃ kuryājjāyate keśarañjanam || 32 ||

keśarañjanārthamāmrāsthyādiyogaḥ |

āmrāsthi triphalā bhṛṅgī priyaṅgurmātuluṅgakam |

niśā nīlī mṛṇālāni nāgaṃ lohaṃ ca cūrṇitam || 33 ||

samaṃ kalkaṃ kāntapātraṃ nimbatailena bhāvayet |

māsamātraṃ tatastena lepādbhavati rañjanam || 34 ||

keśarañjanārthaṃ kākamācyādiyogaḥ |

kākamācīyabījāni samāḥ kṛṣṇatilāstathā |

tattailaṃ grāhayedyantre tannasyaṃ keśarañjanam || 35 ||

keśarañjanaṃ ghṛtam |

goghṛtaṃ bhṛṅgajaṃ drāvaṃ mayūraśikhayā saha |

mṛdvagninā pacettena syānnasyaṃ keśarañjanam || 36 ||

keśarañjanārthaṃ japāpuṣparasanasyam |

japāpuṣpadravaṃ kṣaudraṃ karṣaikaṃ nasyamācaret |

saptāhādrañjayetkeśān sarvanasyeṣvayaṃ vidhiḥ || 37 ||

keśarañjanārthaṃ triphalādatailam |

triphalā lohacūrṇaṃ tu vāriṇā peṣayetsamam |

tattulyena ca tailena bhṛṅgarājarasena ca || 38 ||

pacettailāvaśeṣaṃ tatsnigdhabhāṇḍe nirodhayet |

māsaikaṃ bhūgataṃ kuryāttena śīrṣaṃ pralepayet || 39 ||

[p. 49 ]

kāravallyā dalairveṣṭya tato vastreṇa bandhayet |

nirvāte kṣīrabhojī syātkṣālayettriphalājalaiḥ || 40 ||

nityamevaṃ prakartavyaṃ lepanaṃ dinasaptakam |

kapālarañjanaṃ khyātaṃ yāvajjīvaṃ na saṃśayaḥ || 41 ||

keśarañjanārthaṃ kākatuṇḍyādiyogaḥ |

bījāni kākatuṇḍyāśca siryālībīja49-1saṃyutam |

taccūrṇaṃ dinacatvāri bhāvyaṃ niguṇḍijairdravaiḥ || 42 ||

japāpuṣpadravaistāvattataḥ pātālayantrake |

tailaṃ prāhyaṃ tu tallepātkeśānāṃ rañjanaṃ bhavet || 43 ||

veṣṭyameraṇḍapatraiśca nirvāte kṣīrabhojanam |

kuryātsnānaṃ kāñjikaiśca nityaṃ saptadine kṛte || 44 ||

yāvajjīvaṃ na sandehaḥ keśāḥ syurbhramaparomāḥ |

keśarañjānārthaṃ bhṛṅgarājādiyogaḥ |

bhṛṅgarājaṃ kācamācīṃ samāṃśaṃ jala49-2maṇḍavīm || 45 ||

sampiṣṭyā49-3pūpikāṃ kṛtvā tailamadhye vipācayet |

pakvāṃ tāṃ peṣayettailairlepaḥ syātkeśarañjanam || 46 ||

pūrvavatkramayogena saptāhāttatphalaṃ bhavet |

keśarañjanārthaṃ triphalādiyogaḥ |

ayaskāntamaye pātre rātrau lepyaṃ phalatrayam || 47 ||

mṛṅgarājadravaiḥ sārdhaṃ prātaḥ keśān pralepayet |

evaṃ kuryāttrisaptāhaṃ jāyate pūrvavatphalam || 48 ||

keśarañjanārthaṃ kṛṣṇajīrakayogaḥ |

prakṣipenmāhiṣe śṛṅge kṛṣṇajīraṃ tadandhayet |

gṛhāgre kardame kṣiptvā ṣaṇmāsāttatsamuddharet || 49 ||

taddrutaṃ jāyate kṛṣṇaṃ karṣaikaṃ śirasi kṣipet |

veṣṭayetpūrvayogena kapālarañjanaṃ bhavet || 50 ||

bhramarāñjanasaṅkāśaṃ yāvajjīvaṃ na saṃśayaḥ |

56

bījakaṃ samam kha. |

57

jalamaṇḍayā kha. |

58

sarpākṣyā'pūpikāṃ kha. |

[p. 50 ]

keśarañjanārthaṃ nīlyādiyogaḥ |

nīlīpatraṃ bhṛṅgarājaṃ triphalā kṛṣṇamāyasam || 51 ||

madanasya ca bījāni puṣpaṃ koraṇṭakasya ca |

arjunasya tvacaṃ cūrṇaṃ nalinīmūlakardamam || 52 ||

sarvaṃ tulyaṃ kṣipedbhāṇḍe lohaje tannirodhayet |

pakṣamekaṃ kṣipedbhūmau bhāṇḍātkalkaṃ samuddharet || 53 ||

kalkāccaturguṇaṃ tailaṃ tailāccaturguṇaṃ dravam |

bhṛṅgatriphalajaṃ yojyaṃ pacettailāvaśeṣakam || 54 ||

parīkṣārthaṃ kṣipetpakṣaṃ balākāyā yadā bhavet |

kṛṣṇavarṇaṃ tadā siddhaṃ pātre kṛṣṇāyase kṣipet || 55 ||

māsaikaṃ dhārayettasmiṃstataḥ keśān vilepayet |

tiṣṭhanti māsaṣaṭkaṃ tu bhramarastomasannibhāḥ || 56 ||

keśarañjanārthaṃ sīsakādiyogaḥ |

vāsāpalāśaciñcotthairdaṇḍairvā'śvatthajairdṛḍham |

nāgaṃ pātragataṃ cālyaṃ yāvadbhavati mūrcchitam || 57 ||

palaikaṃ tatsamādāya lohacūrṇaṃ paladvayam |

tripalaṃ triphalācūrṇaṃ dāḍimasya phalatvacaḥ || 58 ||

śuṣkaṃ cūrṇaṃ palaikaṃ tatsarveṣāṃ kāñjikaṃ samam |

bhāṇḍe sarvaṃ pacetkiñcittaṃ kṣipellohabhājane || 59 ||

bhṛṅgarājakuraṇṭotthadravaṃ dattvā''tape kṣipet |

trisaptāhaṃ prayatnena dravo deyaḥ punaḥ punaḥ || 60 ||

tatastaṃ rakṣayettena lepātsyātkeśarañjanam |

uktānukteṣu lepeṣu veṣṭyameraṇḍapatrakaiḥ || 61 ||

śiro rātrau divā snānaṃ yuktireṣā praśasyate |

keśaśuklīkaraṇayogāḥ |

vajrīkṣīreṇa saptāhaṃ bhāvayedabhayāphalam |

taccūrṇayuktatailasya lepācchuklā bhavanti hi || 62 ||

keśāśca sarvaromāṇi śaṅkhavarṇā bhavanti vai |

saptāhaṃ vajradugdhena suśvetān bhāvayettilān || 63 ||

[p. 51 ]

tebhyastailaṃ gṛhītvā tallepācchuklā bhavanti vai |

gauryāmalakacūrṇaṃ tu vajrīkṣīreṇa saptadhā || 64 ||

bhāvayettena lepena śuklatāṃ yānti mūrdhajāḥ |

sindūraṃ sphaṭikāṃ śvetāṃ jalena saha lepayet || 65 ||

tallepena tu romāṇi suśuklāni bhavanti hi |

māsaikaṃ māgadhīcūrṇaṃ vajrīkṣīreṇa bhāvayet || 66 ||

narāśvagajavājīnāṃ śuklīkaraṇamuttamam |

indragopaṃ tailinī ca tālakaṃ rajanīdvayam || 67 ||

manaḥśilā ca tulyāṃśaṃ cūrṇaṃ snukpayasā tryaham |

bhāvayedarkajaiḥ kṣīraistridinaṃ cātape khare || 68 ||

tataḥ kūṣmāṇḍajairdrāvairbhāvayeddinasaptakam |

kūṣmāṇḍasya tato garbhe kṣiptvā māsātsamuddharet || 69 ||

tailena sarvaromāṇi keśān saṃlepayettryaham |

veṣṭayedarkajaiḥ patraiḥ śuklavarṇā bhavanti ca || 70 ||

snāne kṛte śuṣkakaceṣu rātrau lepe kṛte pūrvadalaistu veṣṭyam |

dadhnā tilai51-1ḥ snānamataḥ prabhāte kuryāttryahaṃ lepana mitthameva || 71 ||

iti pārvatīputraśrīnityanāthasiddhaviracite rasaratnākare rasāyanakhaṇḍe udvartanakeśarañjanādhikāro nāma pañcamopadeśaḥ |

atha ṣaṣṭhopadeśaḥ |

yeṣāṃ rāmā ramaṇakuśalā rāgasaktāḥ pragalbhāḥ

kāmāsaktā hariṇanayanāścandrabimbānanāśca |

teṣāṃ vakṣye madanasukhadāṃ vīryavṛddhiṃ prabhūtāṃ

ma51-2ttāḥ siddhāḥ śatamapi dṛḍhāstādṛśāstoṣayanti || 1 ||

vājīkaro makaradhvajarasaḥ |

vajrahemārkasūtābhralohabhasma kramottaram |

59

jalaiḥ kha. |

60

yasyāṃ siddhau śatamapi vanitāstādṛśāstoṣayānti kha. |

[p. 52 ]

sarvaṃ kanyādravairmardyaṃ śālmalyāśca dravaistryaham || 2 ||

tadruddhvā kācakupyantarvālukāyāṃ tryahaṃ pacet |

tatkalkaṃ muśalīkvāthairvajrārkakṣīrasaṃyutaiḥ || 3 ||

dinaikaṃ mardayetkhalve ruddhvā'ntarbhūdhare puṭet |

yāmāduddhṛtya sañcūrṇyaṃ sitākṛṣṇātrijātakaiḥ || 4 ||

samaiḥ samaṃ vimiśtyātha māṣaikaṃ bhakṣayetsadā |

māgadhī muśalī yaṣṭī vānarībījakaṃ samam || 5 ||

cūrṇaṃ sitājyagokṣīraiḥ palārdhaṃ pāyayedanu |

kāminīnāṃ sahasraikaṃ ramamāṇo na muhyati |

sevanāddṛḍhakāyaḥ syādraso'yaṃ makaradhvajaḥ || 6 ||

vājīkaro manodayarasaḥ |

śuddhasūtaṃ samaṃ gandhaṃ raktotpaladaladravaiḥ |

yāmaṃ mardyaṃ punargandhaṃ sārdhaṃ tatra vinikṣipet || 7 ||

pūrvadrāvairdinaṃ mardyaṃ rasārdhaṃ gandhakaṃ punaḥ |

dattvā tadvaddinaṃ mardyaṃ kācakūpyāṃ nirodhayet || 8 ||

dinaikaṃ52-1 vālukāyantre pakvamuddhṛtya cūrṇayet |

bhūkūṣmāṇḍīkaṣāyeṇa bhāvayeddinasaptakam || 9 ||

chāyāyāṃ tatsitātulyaṃ niṣkaikaṃ bhakṣayetsadā |

śaṇamūlaṃ sabījaṃ ca muśalī śarkarā samam || 10 ||

gavāṃ kṣīraiḥ palārdhaṃ tu anu rātro sadā pibet |

anantaṃ vardhate vīryaṃ raso'yaṃ madanodayaḥ || 11 ||

vājīkaro madaneśvararasaḥ |

śuddhasūtasamaṃ gandhaṃ badarīcitrakadravaiḥ |

mardyaṃ cāṅkollajairdrāvaistaptakhalve dinatrayam || 12 ||

sadyo hatājamāṃsasya piṇḍe nyastaṃ ca sīvayet |

tatpiṇḍaṃ tilatailena lohapātre śanaiḥ pacet || 13 ||

yāvanmāṃsaṃ raktavarṇaṃ tataḥ sūtaṃ samuddharet |

tridinaṃ muśalīkvāthairbhāvitaṃ sitayā yutam || 14 ||

61

dvidinaṃ kha. |

[p. 53 ]

niṣkaikaṃ bhakṣayennityaṃ raso'yaṃ madaneśvaraḥ |

vidārīkandacūrṇaṃ tu kṣīrājyena palaṃ pibet || 15 ||

ramayetstrīśataṃ nityaṃ tattyāgādandhatāṃ vrajet |

vājīkaraḥ kāmakalākhyarasaḥ |

mṛtābhraṃ pāradaṃ svarṇaṃ tulyaṃ mardyaṃ dinatrayam || 16 ||

muśalītriphalākvāthairvājigandhākaṣāyakaiḥ |

kadalīkandajairdrāvaistadgolaṃ cāndhitaṃ puṭet || 17 ||

bhūdhare dinamātraṃ tu samuddhṛtyātha mardayet |

dinaikaṃ pūrvajairdrāvaistadvadruddhvā puṭe pacet || 18 ||

punarmardyaṃ punaḥ pācyamevamaṣṭapuṭaiḥ pacet |

śālmalījātaniryāsaistulyaṃ śarkarayā saha || 19 ||

khādenniṣkadvayaṃ nityaṃ drāvayedvanitāśatam |

gokṣīrairmarkaṭībījaṃ palārdhaṃ pāyayedanu || 20 ||

sarvāṅgodvartanaṃ kuryātsayavaiḥ śālmalīdravaiḥ |

rasaḥ kāmakalākhyo'yaṃ mahāvīryakaro nṛṇām || 21 ||

vājīkaraḥ kāmadevarasaḥ |

mṛtasūtaṃ trayo bhāgā bhāgaikaṃ hāṭakaṃ mṛtam |

kadalīkandajairdrāvaiḥ śālmalījadravairdinam || 22 ||

gokṣīraiśca dinaṃ mardyaṃ kṣaṇaikaṃ pācayedghṛtaiḥ |

tanmadhye śarkarāṃ drākṣāṃ dhātrīṃ rambhāphalaṃ madhu || 23 ||

gokṣīraṃ muśalīṃ māṣān kokilākṣasya bījakam |

sūtāccaturguṇaṃ kṣiptvā mardyaṃ śālmalijairdravaiḥ || 24 ||

tatsarvaṃ dinamekaṃ tu kāmadevo raso bhavet |

niṣkamātraṃ sadā bhakṣyaṃ gavāṃ kṣīraṃ pibedanu || 25 ||

maithune dṛḍhaliṅgaḥ syāddrāvayedvanitākulam |

vājīkaro ratikāmarasaḥ |

prārambharajasā strīṇāṃ mardayedbhasmasūtakam || 26 ||

mṛtaṃ tāmraṃ ca tāraṃ ca gandhakaṃ ca samaṃ dinam |

sitāmadhvājyasaṃyuktaṃ niṣkaṃ bhuktvā pibetpayaḥ || 27 ||

[p. 54 ]

ratikāmaraso nāma kāminarimaṇe hitaḥ |

vānarīmūlagodhūmaṃ kokilākṣasya bījakam || 28 ||

māṣāścekṣurasaiḥ sarvaṃ loḍitaṃ pācayedghṛtaiḥ |

tenaiva vaṭakāḥ kāryā nityaṃ khādeddvayaṃ dvayam || 29 ||

anupānamidaṃ siddhaṃ sevanādramayecchatam |

vājīkaro madavardhanarasaḥ |

śuddhasūtasamaṃ gandhaṃ tryahaṃ kahlārajairdravaiḥ || 30 ||

marditaṃ cāndhitaṃ pacyādyāmaṃ vālukayantrake |

raktāgastyadravairbhāvyaṃ dinaikaṃ tu sitāyutam || 31 ||

niṣkamātraṃ sadā khādedraso'yaṃ madavardhanaḥ |

ajasya vṛṣaṇaṃ kṣīre pakvaṃ tilasitāyutam || 32 ||

yatheṣṭaṃ bhakṣayeccānu ramayetkāminīśatam |

vājīkarī anaṅgasundarīvaṭikā |

paladvayaṃ dvayaṃ śuddhaṃ pāradaṃ gandhakaṃ śubham || 33 ||

karṣaikaṃ māritaṃ svarṇaṃ palaikaṃ mṛtatāmrakam |

raupyabhasma caturniṣkaṃ sarvaṃ pañcāmṛtairdinam || 34 ||

mardyaṃ ruddhvā dinaṃ pacyādbhūdhare taṃ samuddharet |

piṣṭvā pañcāmṛtaiḥ khādedvaṭikāṃ badarākṛtim || 35 ||

anaṅgasundarī khyātā rāmāṇāṃ ramate śatam |

śālmalīmūlacūrṇaṃ tu madhuśarkarayā'nvitam || 36 ||

palaikaṃ bhakṣayeccānu sitākṣīraṃ tu pāyayet |

vājīkaraḥ kāmanāyakarasaḥ |

śālmalyutthairdravairmardyaḥ pakṣaikaṃ śuddhapāradaḥ || 37 ||

śuddhagandhaṃ trisaptāhaṃ taddravairmardayetpṛthak |

samāvetau punarmardyau ghṛtairyāmacatuṣṭayam || 38 ||

tadgolaṃ bandhayedvastre ghṛtairyāmadvayaṃ pacet |

tatastaṃ śālmalīdrāvairmardayeddivasatrayam || 39 ||

nikṣipetkācakupyantarvālukāyantragaṃ pacet |

kṣipecchālmalijaṃ drāvaṃ kupyā garbhe dināvadhi || 40 ||

[p. 55 ]

sā55-1rdrameva samuddhṛtya miśtyaṃ tatsitayā samam |

niṣkamātraṃ sadā khādedraso'yaṃ kāmanāyakaḥ || 41 ||

muśalīṃ sasitāṃ kṣīraiḥ palaikāṃ pāyayedanu |

kāminīnāṃ sahasraṃ tu kṣobhayennimiṣāntare || 42 ||

vājīkaraḥ pūrṇendurasaḥ |

śuddhasūtatrayo bhāgā bhāgaikaṃ tāmracūrṇakam |

kṛtvā piṣṭīṃ nirudhyātha rambhākandodare punaḥ || 43 ||

mṛlliptaṃ śoṣitaṃ pacyāddinaikaṃ kariṣāgnināṃ |

evaṃ saptadinaṃ pacyātkande kande dinaṃ dinam || 44 ||

uddhṛtya bandhayedvastre dṛḍhe caiva caturguṇe |

kṣudraśambūkamāṃsāktacchāgīraktagataṃ pacet || 45 ||

dolāyantre tryahaṃ yāvaddeyaṃ raktaṃ punaḥ punaḥ |

guḍūcyā gajapippalyā kadalyā kokilākṣakaiḥ || 46 ||

gokṣurīvānarīmūlajātīmūlasya ca dravaiḥ |

pācayettatkaṣāyairvā dolāyantre dinatrayam || 47 ||

tataḥ kṣīre sitāyukte tadvatpacyāddināvadhi |

uddhṛtya muśalīkvāthairmardyaṃ yāmacatuṣṭayam || 48 ||

rasaḥ pūrṇendunāmā'yaṃ khādenmāṃsaṃ sitāyutam |

gokṣuro vānarībījaṃ guḍūcī gajapippalī || 49 ||

kokilākṣasya bījāni majjā kārpāsabījajā |

śatāvarī ca rambhāyāḥ phalaṃ sarvaṃ samaṃ bhavet || 50 ||

sarvatulyā sitā yojyā madhunā loḍitaṃ lihet |

palārdhamanupānaṃ syāttataḥ peyaṃ gavāṃ payaḥ || 51 ||

kāminīnāṃ sahasraikaṃ ramate kāmadevavat |

vājīkaro madanakāmo rasaḥ |

padmabījaṃ kaseruṃ ca kandaṃ nālaṃ ca karṇikām || 52 ||

muśalī bhṛṅgarāṭ drākṣā pakvaṃ śleṣmātakaṃ phalam |

vijayā markaṭī māṣāḥ śaṇabījāni vai tilāḥ || 53 ||

62

suśītalāṃ kha. |

[p. 56 ]

kokilākṣasya bījāni bhūkūṣmāṇḍī śatāvarī |

śṛṅgāṭaṃ cirbhiṭaṃ phañjībījāni cāśvagandhikā || 54 ||

etatsarvaṃ samaṃ cūrṇya pādāṃśaṃ cāharetpṛthak |

pādāṃśasyāṣṭamāṃśena śuddhaṃ sūtaṃ vimiśrayet || 55 ||

pāradādaṣṭamāṃśaṃ ca karpūraṃ tatra nikṣipet |

cāturjātakamekaikaṃ karpūrāddviguṇaṃ bhavet || 56 ||

sūtatulyā sitā yojyā mardyaṃ rambhādravairdinam |

tadgolaṃ ḍāmare yantre kramavṛddhāgninā pacet || 57 ||

dinānte cordhvalagnaṃ tadgrāhyaṃ rambhādravairdṛḍham |

marditaṃ sitayā tulyaṃ māṣaikaṃ bhakṣayetsadā || 58 ||

raso madanakāmo'yaṃ balavīryavivardhanaḥ |

divyarūpā bhajedrāmāḥ kāmākulakalānvitāḥ || 59 ||

bhāgatrayaṃ tu yatpūrvaṃ pṛthakcūrṇaṃ surakṣitam |

kulīramāṃsacchāgāṇḍacaṭakāṇḍāni vai pṛthak || 60 ||

pratyekaṃ cūrṇayettulyaṃ sarvatulyaṃ gavāṃ payaḥ |

tatsarvaṃ cālayan pacyādyāvatpiṇḍatvamāgatam || 61 ||

prasārya kāṣṭhapātrāntaśchāyāśuṣkaṃ vicūrṇayet |

asya cūrṇasya karpūraṃ catuḥṣaṣṭyaṃśakaṃ kṣipet || 62 ||

cāturjātakacūrṇaṃ tu kṣipeddvātriṃśadaṃśataḥ |

sarvatulyā sitā yojyā rakṣayennūtane ghaṭe || 63 ||

karṣadvayaṃ gavāṃ kṣīrairanupānaiḥ sadā pibet |

vājīkarā abhrakayogāḥ |

niṣkaikaṃ māritaṃ cābhraṃ khādeccharkarayā samam || 64 ||

śālmalīmūlacūrṇaṃ tu mṛṅgarājasya mūlakam |

palaikaṃ sitayā cānu seveta kāminīśatam || 65 ||

vānarīkokilākṣasya bījāni tilamāṣakāḥ |

vāsāgokṣurayormūlaṃ sarvaṃ cūrṇaṃ samaṃ bhavet || 66 ||

cūrṇatulyaṃ mṛtaṃ cābhraṃ sarvatulyā tu śarkarā |

etatkarṣaṃ gavāṃ kṣīraiḥ pibet kāmāṅganāyakaḥ || 67 ||

[p. 57 ]

tailena pakvaṃ caṭakaṃ khādetpūrvaṃ tu bhojanāt |

bhojanānte pibetkṣīraṃ rāmāṇāṃ ramayecchatam || 68 ||

aśvagandhāśatāvaryoḥ śālmalyāścitrakasya ca |

mūlaṃ muśalijaṃ kandaṃ kokilākṣasya bījakam || 69 ||

vidārīpadminīkandaṃ vānarībījakaṃ samam |

etaccūrṇaṃ mṛtābhraṃ tu tulyaṃ śarkarayā samam || 70 ||

palārdhaṃ pāyayetkṣīraiḥ khādetkukkuṭamāṃsakam |

kṣīrapānaṃ tataḥ kṛtvā ramayetkāminīśatam || 71 ||

vājīkaro dhātrīlohaḥ |

dhātrīphalasya cūrṇaṃ tu bhāvayettatphaladravaiḥ |

ekaviṃśativārān vai śoṣyaṃ peṣyaṃ punaḥ punaḥ || 72 ||

tatpādāṃśaṃ mṛtaṃ lohaṃ madhvājyaśarkarānvitam |

palaikaṃ bhakṣayennityaṃ sitākṣīraṃ pibedanu || 73 ||

dhātrīlohaprabhāvena ramayet kāminīśatam |

vājīkaraḥ punarnavādiyogaḥ |

punarnavā nāga57-1balā vājigandhā śatāvarī || 74 ||

gokṣuraṃ muśalīkandaṃ mṛtaṃ sūtaṃ samaṃ samam |

cūrṇaṃ madhvājyasaṃyuktaṃ niṣkaṃ bhuktvā pibetpayaḥ || 75 ||

taṇḍulaṃ vānarībījaṃ cūrṇayetsitayā samam |

āloḍayedgavāṃ kṣīraistena pacyādapūpikām || 76 ||

tāṃ ghṛtairbhakṣayeccānu ramayetkāminīkulam |

vājīkaro vaṭakaḥ |

vānarībījacūrṇaṃ tu tvagvarjyaṃ māṣacūrṇakam || 77 ||

nālikerodakairbhāvyaṃ yāmānte peṣayettataḥ |

viṃśatyaṃśena piṣṭasya mṛtamabhraṃ vimiśrayet || 78 ||

ghṛtaistadvaṭakaṃ paktvā madhvājyābhyāṃ tu bhakṣayet |

kṣīraṃ sitāṃ cānupibedrāmāṇāṃ ramate śatam || 79 ||

63

dhātrīphalaṃ kha. |

[p. 58 ]

vājīkaro vālukāmatsyayogaḥ |

vālukāsambhavaṃ matsyaṃ supakvaṃ bhakṣayedghṛtaiḥ |

ṣaṇḍho'pi jāyate kāmī vīryastambhaḥ prajāyate || 80 ||

vājīkaro nābhilepaḥ |

ūrṇanābhiṃ samaṃ kṣaudraiḥ piṣṭvā nābhiṃ pralepayet |

mucyate baddhaṣaṇḍho'pi kṣīrairvahniṃ pibedanu || 81 ||

svayamagnirasaṃ cātra triniṣkaṃ bhakṣayetsadā |

vājīkaro māṣayogaḥ |

ghṛtāktā dalitā māṣā kṣīreṇa saha pācitāḥ || 82 ||

sitājyasaṃyutā bhakṣyā vīryavṛddhikarā hyalam |

kṣaṇe kṣaṇe bhajedrāmāṃ yathā pārāvato dhruvam || 83 ||

kāmeśvara modakaḥ |

samyaṅmāritamabhrakaṃ kaṭuphalaṃ kuṣṭhāśvagandhāmṛtā

methī mocaraso vidārimuśalīgokaṇṭakekṣūrakāṃ |

rambhākandaśatāvarī hyajamudā māṣāstilā dhānyakaṃ

yaṣṭī nāgabalā ka58-1coramadanaṃ jātīphalaṃ saindhavam || 84 ||

bhārgīkarkaṭaśṛṅgibhṛṅgatrikaṭu dvau jīrakau citrakaṃ

cāturjātapunarnavāgajakaṇādrākṣāśaṇaṃ vāsakaḥ |

śālmalyaṅghri phalatrikaṃ kapibhavaṃ bījaṃ samaṃ cūrṇaye-

ccūrṇāśā vijayā sitā dviguṇitā madhvājyamiśraṃ tu tat || 85 ||

karṣārdhāṃ gulikāṃ vilehyamathavā kṛtvā sadā sevaye-

tpeyā kṣīrasitā'nu vīryakaraṇe stambhe'pyalaṃ kāminām |

śyāmāvaśyakaraḥ samādhisukhadaḥ saṅge'ṅganādrāvakaḥ

kṣīṇe puṣṭikaraḥ kṣayakṣayakaro nānāmayadhvaṃsakaḥ || 86 ||

kāsaśvāsamahātisāraśamano mandāgnisandīpano

hyarśāṃsi grahaṇīpramehanicayaśleṣmātisārapraṇut |

nityānandakaverviśeṣakavitāvācāvilāsodbhavaṃ

datte sarvaguṇaṃ mahāsthiradaśāṃ dhyānāvasāne bhṛśam || 87 ||

64

kaserudamanaṃ kha. |

[p. 59 ]

abhyāsena nihanti mṛtyupalitaṃ kāmeśvaro vatsarā-

tsarveṣāṃ hitakārako nigaditaḥ śrīnityanāthena vai

vṛddhānāmapi kāmavardhanakaraḥ prauḍhāṅganāsaṅgame

siddho'yaṃ dha59-1navastvamoghasukhado bhūpaiḥ sadā sevyatām || 88 ||

ityetaduktaṃ bahuvīryavardhanaṃ rātrau sadā kṣīrasitāsamanvitam |

bhuktottaraṃ sevitamāśu kāmināṃ vidagdharāmākulavaśyakārakam ||

iti pārvatīputraśrīnityanāthasiddhaviracite śrīrasaratnākare rasāyanakhaṇḍe vīryavardhanaṃ nāma ṣaṣṭha upadeśaḥ ||

atha saptamopadeśaḥ |

vīryaṃ sthiraṃ yonimukheṣu yeṣāṃ sthūlaṃ dṛḍhaṃ dīrghatamaṃ ca liṅgam |

teṣāṃ pragalbhāḥ pramadāśca sarvā bhavanti tṛptāḥ surataprasaṅge || 1 ||

vīryastambhakarī brahmāṇḍaguṭikā |

nāgavallīdaladrāvaiḥ saptāhaṃ śuddhapāradam |

mardayettaptakhalve tu kṣālayetkāñjikaistataḥ || 2 ||

tatkṣipedviṣakandasya garbhe niṣkacatuṣṭayam |

viṣeṇa tanmukhaṃ ruddhvā sthūlavārāhamāṃsake || 3 ||

piṇḍaṃ garbhe nirundhyātha mukhaṃ sūtreṇa sīvayet |

sandhyākāle baliṃ dattvā kukkuṭaṃ madirāyutam || 4 ||

tataścūllyāṃ lohapātre taile dhattūrasambhave |

taṃ viṃśatipale pacyātsapiṇḍaṃ mandavahninā || 5 ||

sandhyāmārabhya yatnena yāvatsūryodayaṃ tathā |

haṭhājjāgaraṇaṃ kuryādanyathā tanna sidhyati || 6 ||

prātaruddhṛtya guṭikāṃ kṣīrabhāṇḍe vinikṣipet |

tatkṣīraṃ śuṣyati kṣiprametatpratyayamadbhutam || 7 ||

dṛṣṭvā tāṃ dhārayedvaktre vīryastambhakarīṃ ratau |

65

mama dṛṣṭapratyayakaro kha. |

[p. 60 ]

kṣīraṃ pītvā ramedrāmāḥ kāmākulakalānvitāḥ || 8 ||

mukhāddhastaṃ yadā prāptā tadā vīryaṃ patatyalam |

brahmāṇḍaguṭikā nāma śoṣayantī mahodadhim || 9 ||

vīryastambhakaro liṅgalepaḥ |

dagdhamaṅkollamūlaṃ tu karpūraṃ kuṅkumaṃ tathā |

rocanā sahadevī ca samaṃ sarvaṃ prapeṣayet || 10 ||

viṣamuṣṭikatailena liptaliṅgo hyanena vai |

naro nārīsahasraikaṃ gacchan vīryaṃ na muñcati || 11 ||

vīryastambhakaro dīpaḥ |

śvetārkatūlajāṃ varttiṃ kṛtvā sūkaramedasā |

yāvajjvalati dīpo'yaṃ tāvadvīryaṃ sthiraṃ nṛṇām || 12 ||

vīryastambhakarī indravāruṇikāmūlādyā vaṭīḥ |

indravāruṇikāmūlaṃ puṣye nagnaḥ samuddharet |

tryūṣaṇaiśca gavāṃ kṣīraiḥ piṣṭvā kuryādvaṭīṃ dṛḍhām || 13 ||

chāyāśuṣkā sthitā vaktre vīryastambhakarī nṛṇām |

varamaṅkolatailena nābhilepo'pi vīryadhṛk || 14 ||

vīryastambhārthaṃ raktāpāmārgamūlayogaḥ |

raktāpāmārgamūlaṃ tu somavāre'bhimantrayet |

bhaume prāptaḥ samuddhṛtya bandhetkaṭyāṃ ca vīryadhṛk || 15 ||

vīryastambhakaraḥ pādalepaḥ |

caṭakānaṅkulītailaiḥ pādādhaḥ sampralepayet |

na muñcati naro vīryaṃ śayyāṃ pādena na spṛśet || 16 ||

vīryastambhārthaṃ kaṭyāṃ sarpāsthidhāraṇayogaḥ |

ḍuṇḍubho nāma yaḥ sarpaḥ kṛṣṇavarṇastamāharet |

tasyāsthi dhārayetkaṭyāṃ naro vīryaṃ na muñcati || 17 ||

tanmukte muñcate vīryaṃ siddhayoga udāhṛtaḥ |

vīryastambhakaro nābhilepaḥ |

sahadevīyamūlaṃ tu tatsamaṃ padmakeśaram || 18 ||

piṣṭvā madhvājyasaṃyukto lepo nābhau tu vīryadhṛk |

[p. 61 ]

vīryastambhakarī kokilākṣādivaṭī |

śvetasya kokilākṣasya bījaṃ mūlaṃ samāharet || 19 ||

piṣṭaṃ taṇḍulasambhūtaṃ badarīṇāṃ phalaṃ samam |

jalaiḥ piṣṭvā vaṭī dhāryā vīryastambhakarī mukhe || 20 ||

vīryastambhakaro nābhilepaḥ |

nāgavallīpayaḥpiṣṭaṃ lajjāmūlaṃ pralepayet |

tannābhau vīryadhṛk puṃsāṃ mūlaṃ vā tulasībhavam || 21 ||

vīryastabhakaro rdīpaḥ |

mūlena śvetaguñjāyā vartiṃ kṛtvā pradīpayet |

dīpaṃ sū61-1karatailena vīryastambhakaraṃ nṛṇām || 22 ||

vīryastambhakarī vaṭikā |

bījamīśvaraliṅgyāstu sūtaṃ vṛścikakaṇṭakam |

sarvaṃ pūgaphalasyāntaḥ kṣiptvā veṣṭyaṃ trilohakaiḥ || 23 ||

jihvopari sthite tasminnaro vīryaṃ na muñcati |

vīryastambhārthaṃ śleṣmātakādiyogaḥ |

śleṣmātasya kuraṇṭasya bījaṃ phañjyāḥ samāharet || 24 ||

ajākṣīreṇa taṃ piṣṭvā karṣaṃ bhuktvā tu vīryadhṛk |

vīryastambhārthaṃ sūraṇādiyogaḥ |

sūraṇaṃ tulasī61-2mūlaṃ tāmbūlaiḥ saha bhakṣayet || 25 ||

na muñcati naro vīryaṃ karṣaikena pṛthakpṛthak |

vīryastambhārthaṃ mārjāranakhādibandhanam |

nakhāsthīni samādāya mārjārasya sitasya vai || 26 ||

śvetāparājitāmūlaṃ nīlīmūlaṃ śmaśānajam |

sarvaṃ baddhvā kaṭau vīryaṃ cirakālaṃ na muñcati || 27 ||

vīryastambhakaraḥ pādalepaḥ |

bhūlatā sikthakaṃ tulyaṃ limpettailaiḥ kusumbhajaiḥ |

pādau vīryadharo bhūyātpabhdyāṃ śayyāṃ na saṃspṛśet || 28 ||

navanītena vā lepyaṃ caṭakāṇḍaṃ ca pūrvavat |

66

tumbarutailena kha. |

67

tulasīṃ phañjīṃ kha. |

[p. 62 ]

indravāruṇikāmūlaṃ unmattājasya mūtrataḥ || 29 ||

bhāvayettena lepena naro vīryaṃ na muñcati |

vīryastambhakaro liṅgalepaḥ |

dāṇḍimasya tvacaścūrṇaṃ phalaṃ bhallātakākṣayoḥ || 30 ||

piṣṭvā tatkaṭutailena lepaḥ syātpūrvavatphalam |

karpūraṃ ṭaṅkaṇaṃ sūtaṃ munipuṣparasaṃ madhu || 31 ||

mardayitvā lipettena liṅgaṃ yāvatsamantataḥ |

jalaiḥ prakṣālayelliṅgaṃ bhajedrāmāṃ yathocitām || 32 ||

vīryaṃ stambhayate puṃsāṃ yāmamātraṃ na saṃśayaḥ |

vīryastambhārthaṃ kaṭyāṃ pāradaguṭikādhāraṇam |

kṛṣṇadhattūratailena pāradaṃ gharṣayeddinam || 33 ||

trilohairveṣṭitaṃ baddhaṃ tatkaṭyāṃ vīryadhārakam |

vīryastambhārthaṃ pāradādiyogaḥ |

sūtaṃ svarṇaṃ vyomasattvaṃ tāraṃ tāmraṃ ca rocanam || 34 ||

bījaṃ vai śarapuṅkhāyāḥ kṛṣṇadhattūrabījakam |

sarvaṃ mardyaṃ vaṭakṣīraiḥ kuberākṣasya bījake || 35 ||

tatkṣiptvā dhārayedvaktre vīryastambhakaraṃ ciram |

vīryastambhārthaṃ haste mudrikādhāraṇam |

kṛkalāsasya pucchāgraṃ mudrikākāratāṃ kṛtam || 36 ||

urṇanābhasya jālena veṣṭayitvā'tha dhārayet |

vāmahaste kaniṣṭhāyāṃ naro vīryaṃ na muñcati || 37 ||

vīryastambhārthaṃ sthalamīnayogaḥ |

sthalamīnaṃ samādāya śuṣkaṃ cūrṇena lepayet |

ulliptaṃ rakṣayetkiñcidvaktre dhāryaśca vīryadhṛk || 38 ||

paścimasamudrasya taṭe amaracaṇḍeśvaro nāma devatāyatanaṃ, tasyāpre vālukāmadhye sthalamīnāstiṣṭhanti, te ca vālukāmīnāḥ kathyante ||

vanitādrāvaṇārthaṃ jalaukāyogāḥ |

śuddhasūte vinikṣipya svarṇaṃ vā nāgameva vā |

aṣṭamāṃśena tatsarvaṃ mardayettaptakhalvake || 39 ||

[p. 63 ]

śālmalyāścaiva pañcāṅgarasaṃ tatra vinikṣipet |

śleṣmāntasya phalaṃ pakvaṃ kokilākṣasya bījakam || 40 ||

tilapiṇyākacūrṇaṃ tu dattvā tāvadvimardayet |

jalaukā jāyate yāvattataḥ karpūraṭaṅkaṇam || 41 ||

kapikacchukaromāṇi bākucītailakaṃ paṭu |

māgadhīṃ ca jalaiḥ piṣṭvā tatsarvaṃ taptakhalvake || 42 ||

kṣipetpūrvajalaukāṃ ca trisaptāhaṃ vimardayet |

sā yojyā kāmakāle tu nārīṇāṃ yonigahvare || 43 ||

madadarpaharā tāsāṃ madavihvalakārakā |

bālye ṣaḍaṅgulā yojyā yauvane sā navāṅgulā || 44 ||

dvādaśāṅgulikā yojyā pragalbhānāṃ jalaukikā |

yo vā tāṃ dhārayenmūrdhni vīryaṃ tasya sthiraṃ bhavet || 45 ||

pāradādaṣṭamāṃśena suvarṇaṃ nāgameva vā |

yojayettaptakhalve tu śālmalītvaṅnijadravaiḥ || 46 ||

munipatrarasairnīlīmūladrāvaiśca mardayet |

śleṣmātakaphalaṃ pakvaṃ kokilākṣasya bījakam || 47 ||

majjā supakvā bilvasya kṣipettatraiva mardayet |

jalaukā jāyate yāvattatastasmātsamuddharet || 48 ||

trisaptāhaṃ taptakhalve karpūrādyaiśca pūrvavat |

mardayecca phalaṃ tadvajjāyate nātra saṃśayaḥ || 49 ||

rasādaṣṭamabhāgaṃ tu suvarṇaṃ nāgameva vā |

yojyaṃ ca triphalā bhṛṅgī śuṇṭhī chāgapayo ghṛtam || 50 ||

kṣaudraṃ gomūtrakaṃ caiva sarvaṃ saptadināvadhi |

mardayettadavacchinnaṃ jalaukā yāvatā bhavet || 51 ||

karpūrādyaiḥ punarmardyaṃ taptakhalve tu pūrvavat |

pūrvavajjāyate siddhistadvadyoge na saṃśayaḥ || 52 ||

tridinaṃ mardayetkhalve sūtaṃ niṣkacatuṣṭayam |

triphalāyāstu niryāsaṃ stokaṃ stokaṃ vinikṣipet || 53 ||

payaścaiva mahāśṛṅgyā dātavyaṃ mardanakṣamam |

[p. 64 ]

jalaukā mardanākhyeyaṃ jāyate sukhadā nṛṇām || 54 ||

rāmāṇāṃ madamattānāṃ drāvikā'gnau ghṛtaṃ yathā |

pūrvavatkramayogena vīryastambhakarī bhavet || 55 ||

liṅgavardhanāḥ katipayayogāḥ |

pāradaṃ maricaṃ kuṣṭhaṃ tagaraṃ kaṇṭakārikā |

aśvagandhātilakṣaudrasaindhavaśvetasarṣapāḥ || 56 ||

apāmārgo yavā māṣāḥ pippalī ca samaṃ jalaiḥ |

piṣṭvā vimardayettena liṅgaṃ māsamaharniśam || 57 ||

vardhate hastamātraṃ tatsthaulyena muśalopamam |

varāhavasayā kṣaudrairliṅgaṃ māsaṃ vilepayet || 58 ||

atidīrghaṃ dṛḍhaṃ sthūlaṃ jāyate nātra saṃśayaḥ |

aśvagandhā vacā kuṣṭhaṃ bṛhatī ca śatāvarī || 59 ||

pācayettilatailena mardayettena pūrvavat |

liṅgaṃ sthūlaṃ dṛḍhaṃ dīrghaṃ māsamātrātprajāyate || 60 ||

jambūsūkarajaṃ tailaṃ mahārāṣṭrī ca ṭaṅkaṇam |

madhunā saha lepo'yaṃ māsālliṅgasya vṛddhikṛt || 61 ||

miśritaṃ muśalīcūrṇaṃ māhiṣairnavanītakaiḥ |

tadbhāṇḍaṃ dhānyarāśau ca sthitaṃ saptadinairharet || 62 ||

tena pralepayelliṅgaṃ vardhate māsamātrataḥ |

pippalī maricaṃ kṣīraṃ sitā tulyaṃ vimardayet || 63 ||

māsaikaṃ vṛddhikṛlliṅge nātra kāryā vicāraṇā |

māhiṣaṃ goghṛtaṃ tulyaṃ saindha64-1vaṃ ca samaṃ samam || 64 ||

anena lepayelliṅgaṃ sthūlaṃ syānmāsamātrataḥ |

aśvagandhāpamārgau ca sārivā'kṣaphalaṃ tilāḥ || 65 ||

sarṣapendrayavaṃ tulyamajākṣīreṇa peṣayet |

tena liṅgaṃ tu māsaikaṃ mardanādvṛddhimāpnuyāt || 66 ||

māṃsīmakṣaphalaṃ kuṣṭhamaśvagandhāṃ śatāvarīm |

taile paktvā pralepo'yaṃ māsālliṅgasya vṛddhikṛt || 67 ||

68

śaivālaṃ ka. |

[p. 65 ]

rohītamatsyajaṃ pittaṃ jalaukā lāṅgalī samam |

anena lepayelliṅgaṃ syānmāsānmuśalopamam || 68 ||

niśā sitā'śvagandhā ca pāradaṃ mardayetsamam |

anena mardayelliṅgaṃ yonikarṇastanāṃstathā |

vardhante māsamātreṇa nātra kāryā vicāraṇā || 69 ||

oṃṃ namo bhagavate uḍḍāmareśvarāya sara prasara 2 kuru kuru ṭha ṭhaḥ | anena mantreṇa sarve vardhanayogāḥ saptābhimantritāḥ siddhā bhavanti ||

jāmbūmārjārayoḥ pittaṃ yavāgūmarditaṃ dihet |

māsaikādvardhate liṅgaṃ stanau karṇau ca mardanāt || 70 ||

oṃṃ namo bhagavate uḍḍāmareśvarāya sara prasara prasara nikala nikala nikālaya nikālaya svāhā ṭhaḥ ṭhaḥ ||

gṛhagodhā śuno jihvā strījarāyuḥ samaṃ samam |

piṣṭvā dhāryaṃ tāmrapātre saptāhāttaṃ punaḥ pacet || 71 ||

tilatailena tattailamardanādvardhate khalu |

liṅgaṃ stanau ca karṇau ca hastau pādau na saṃśayaḥ || 72 ||

oṃṃ namo bhagavate uḍḍāmareśvarāya sara sara hili hili svāhā ṭhaḥ ṭhaḥ ||

atitarasukhasādhyairyogarājaiḥ prasiddhaiḥ

satatasuratayogyaṃ stambhanaṃ vardhanaṃ ca |

nipuṇarasikarāmārañjakaṃ mohakaṃ syā-

dgaditamiha samastaṃ bhogināṃ saukhyahetuḥ || 73 ||

iti pārvatīputraśrīnityanāthasiddhaviracite rasaratnākare rasāyanakhaṇḍe vīryastambhanaliṅgavardhanaṃ nāma saptamopadeśaḥ ||

athāṣṭamopadeśaḥ |

śrīśaile dehasiddhiḥ prabhavati sahasā vṛkṣamṛtkandatoyai-

stacchāstraṃ śambhunoktaṃ pragahanamakhilaṃ vīkṣitaṃ yattu sāram |

vyāhṛtyānekayuktyā sakalasukhakaraṃ dṛṣṭasiddhaṃ tu yadya-

[p. 66 ]

ttadvakṣye sādhakānāmanubhavapathagaṃ bhuktaye muktaye ca || 1 ||

mallikārjunadevasya purato gajasannibhā |

śilā tiṣṭhati yā rātrau sravate gugguluṃ sadā || 2 ||

pālāśacāṭunā grāhyaṃ kṣipedalābupātrake |

tadguggulusamaṃ gandhaṃ niṣkaikaṃ bhakṣayetsadā || 3 ||

māsānmṛtyujarāṃ hanti jīvedācandratārakam |

tadgugguluṃ drute tāmre koṭibhāgena yojayet || 4 ||

tadbhavetkanakaṃ divyaṃ jāmbūnadasamaprabham |

vāmato mallināthasya ghaṇṭāsiddheśvaraḥ sthitaḥ || 5 ||

taddvāre vidyate kuṇḍaṃ tatra ghaṇṭā vilambate |

rātrau kṛṣṇacaturdaśyāṃ sopavāsaistribhirjanaiḥ || 6 ||

kartavyaṃ sādhanaṃ tatra nirvikalpairanidritaiḥ |

ekastu snāpayeddevaṃ jalamekastu vāhayet || 7 ||

ekastu vādayeddhaṇṭāmavicchinnaṃ niśāvadhi |

tatastuṣṭo bhavecchambhuḥ kheracatvaṃ prayacchati || 8 ||

ghaṇṭāsiddheśvarasyaiva dakṣiṇe krośamā66-1trake |

nikhaneddṛśyate tatra mṛdgorocanasannibhā || 9 ||

sitākṣīraiḥ pibetkarṣaṃ saptāhādamaro bhavet |

candrodakaṃ prasiddhaṃ vai mallināthasya paścime || 10 ||

sthitaṃ vaiśākhamāse tu pūrṇamāsyāṃ susādhayet |

sādhako nirvikalpena sthitvā tasya samīpataḥ || 11 ||

rātrau japaṃ prakurvāṇastattoyaṃ cārdharātrake |

spraṣṭuṃ candro yadā gacchettadā kṣipraṃ karāñjalim || 12 ||

kṛtvā tiṣṭhedyadā yāti tajjalaṃ tatkṣaṇātpibet |

vajrakāyo bhavedvīro jīvedācandratārakam || 13 ||

śrīśailapūrvadvāre tu devo'sti tripurāntakaḥ |

devasyottaradigbhāge ciñcāvṛkṣaḥ samīpataḥ || 14 ||

vidyate tasya mūle tu bhairavo dṛśyate svayam |

69

jānumātrakam kha. |

[p. 67 ]

tasyāgre nikhanedbhūmiṃ puruṣasya pramāṇataḥ || 15 ||

dṛśyate taptakuṇḍaṃ tu nīlavarṇajalānvitam |

ciñcāvṛkṣasya patrāṇi samyagvastreṇa bandhayet || 16 ||

tasmin kuṇḍe vinikṣipya tāni mīnā bhavanti vai |

saṅgṛhya tasya kāṣṭhena pacetteṣāṃ vivarjayet || 17 ||

kaṇṭakāni śiraḥ pucchaṃ śeṣaṃ bhakṣeta sādhakaḥ |

kṣaṇaṃ mūrcchā bhavettena prabuddho jāyate svayam || 18 ||

chidraṃ paśyati medinyāṃ jīvedvarṣāyutaṃ naraḥ |

tripurāntakadevasya paścime gavyutidvaye || 19 ||

maṇipalliriti grāmastasya paścimato giriḥ |

tasya paścimadigbhāge kapāṭaṃ dṛśyate śubham || 20 ||

pūrvābhimukhaḥ praviśettato gacchecca dakṣiṇam |

daśadhanvantaraṃ yāvaddṛśyante jvalanaprabhāḥ || 21 ||

āmrākārāḥ supāṣāṇā grāhyā vastreṇa bandhayet |

raktavarṇaṃ bhavedvastraṃ kṣīramadhye kṣipettataḥ || 22 ||

tatkṣīraṃ jāyate raktaṃ tatkṣīraṃ sādhakaḥ pibet |

saptāhādvajrakāyaḥ syājjīveccandrārkatārakam || 23 ||

tripurāntakadevasya uttare kokilābilam |

vikhyātaṃ sarvalokeṣu kṛtvā vamanarecanam || 24 ||

sādhakaḥ praviśettatra daśadhanvantarāvadhi |

pāṣāṇāḥ kokilākārāstiṣṭhanti tāṃstu cāharet || 25 ||

teṣāṃ pṛṣṭhe tilāḥ kṣiptāḥ sphuṭantyeva hi tatkṣaṇāt |

ityevaṃ pratyayaṃ dṛṣṭvā tāṃśca ghṛṣṭvā parasparam || 26 ||

kṣīramadhye kṣipettān vai kṣīraṃ kṛṣṇaṃ prajāyate |

ākaṇṭhāntaṃ pibettattu divyakāvyo bhavennaraḥ || 27 ||

valīpalitanirmukto jīvedbrahmadinatrayam |

chidraṃ paśyati medinyāṃ vāyuvego mahābalaḥ || 28 ||

tripurāntakadevasya pūrvadigyojanāntare |

devaḥ svargapurī nāma vidyate tatra vai khanet || 29 ||

devāgre bhūmikāṃ jānumātrāṃ tatra phalā iva |

[p. 68 ]

nirgacchanti tu pāṣāṇāḥ kharasparśā bhavanti vai || 30 ||

tripurāntakadevasya paścime yojanārdhake |

vidyate hi biladvāraṃ tanmadhye dhanuṣāṃ trayam || 31 ||

ga68-1cchetkharjūravṛkṣo vai dṛśyate kṛṣṇavarṇakaḥ |

tatphalānāṃ rasaṃ pītvā mūrcchā sañjāyate kṣaṇam || 32 ||

tataḥ sañjāyate siddho jīveccandrārkatārakam |

śrīśaile dakṣiṇe dvāre jāleśvarasureśvarau || 33 ||

devau prasiddhau vidyete nikhanettatra bhūmikām |

pāṣāṇāḥ śrīphalākārā niryānti sparśabhedakāḥ || 34 ||

devo rāmeśvarastatra vidyate tasya sannidhau |

rudrākṣākārapāṣāṇāḥ kharasparśā bhavanti te || 35 ||

jyotiḥsiddhavaṭe vṛkṣe ekapādena tiṣṭhati |

āvartadevako nāma tatsamīpe tu paścime || 36 ||

vidyate parvatastatra pāṣāṇāstālakopamāḥ |

ādāya tān dhamettīvraṃ divyaṃ bhavati kāñcanam || 37 ||

tatraiva dakṣiṇadvāre devaḥ syātkuṇḍaleśvaraḥ |

tatsamīpe khanedbhūmiṃ jānumātrāṃ tato haret || 38 ||

pāṣāṇāḥ śrīphalākārā raktāśca sparśavedhakāḥ |

puruṣeśvaradevasya kuṇḍamasti samīpataḥ || 39 ||

guñjā ca riṭhṭhakaścaiva dvau vṛkṣau tatra tiṣṭhataḥ |

tayoḥ patrāṇi sambhakṣya tatkṣaṇādamaro bhavet || 40 ||

tathā hastiśilā tatra tasyā dakṣiṇataḥ khanet |

hastamātraṃ tataḥ paśyejjambūphalasamākṛtiḥ || 41 ||

śilā tatra samākhyātā sparśagrāhyā prayatnataḥ |

nāmnā hastiśiraḥ khyātaṃ saiva hastiśilā bhavet || 42 ||

tasyā dakṣiṇadigbhāge yojanaikena tiṣṭhati |

chāyāchatraṃ prasiddhaṃ tacchivarūpaṃ śivoditam || 43 ||

śatahastapramāṇaṃ tu tatkṣetraṃ parivartulam |

yo'sau gacchati tasyādho nāsau kenāpi dṛśyate || 44 ||

70

gacchedarjunavṛkṣo kha. |

[p. 69 ]

rudratulyo bhavetsiddhaḥ krīḍate bhuvanatraye |

athavā sādhayeddūrātkhyātaṃ siddhyaṣṭakaṃ tu yat || 45 ||

kāntābhraṃ kāñcanaṃ sūtaṃ mardyaṃ kramaguṇottaram |

tadgolaṃ veṣṭayellohaisnibhiryatnātkrameṇa vai || 46 ||

vastre baddhvā tu tadvastraṃ vaṃśāgre bandhayeddṛḍham |

mantrayetkālimantreṇa chāyācchatre niveśayet || 47 ||

tadvaṃśāgraṃ kṣaṇaikena jāyate guṭikā tu tām |

sādhako dhārayedvaktre khecaratvapradāyikām || 48 ||

tālakaṃ kunaṭīṃ tadvadvaṃśe baddhvā niveśayet |

tābhyāmañjitanetro yo nidhiṃ paśyati bhūgatam || 49 ||

vaṃśe baddhvā kṣipetkhaṅgaṃ pūrvamantreṇa mantritam |

tatkhaṅgaṃ dhārayeddhaste trailokyavijayī bhavet || 50 ||

vastre gorocanaṃ baddhvā vaṃśasthaṃ tatra veśayet |

tenaiva tilakaṃ kuryāddṛṣṭvā mohayate jagat || 51 ||

srotoñjanaṃ kajjalaṃ ca kṣiptvā tatraiva pūrvavat |

tena cāñjitanetro yo devairapi na dṛśyate || 52 ||

pādukāṃ tena yogena kṣiptvā padbhyāṃ tu dhārayet |

yatrecchā tatra tatraiva gantā bhavati tatkṣaṇāt || 53 ||

tadvadraktapaṭaṃ tatra kṣiptvā saṃveṣṭya sādhakaḥ |

adṛśyo jāyate samyakpaṭe mukte tu dṛśyate || 54 ||

kāntābhraṃ kāñcanaṃ sūtaṃ kṛtvā golaṃ tu veśayet |

vaṃśāgrasthaṃ mantrayuktaṃ sparśavedhī bhavettu tat || 55 ||

śrīśaile paścime dvāre nāmnā brahmeśvareśvaraḥ |

talliṅgaṃ sparśamityāhurdurgā tatraiva tādṛśī || 56 ||

navamaṃ yattu sopānaṃ nadyāṃ tattādṛśaṃ sthitam |

devasya tiṣṭhati dvāre mudgavarṇaṃ vilokayet || 57 ||

brahmeśvarasya nairṛtye saṃsthitaṃ tintiṇīvanam |

tasmin vane sthitaṃ kuṇḍaṃ tatra tiṣṭhati caṇḍikā || 58 ||

ekapādena ciñcādhastadvṛkṣātpatramāharet |

baddhvā vastre kṣipetkuṇḍe snānaṃ tatra samācaret || 59 ||

[p. 70 ]

snānānte poṭalī grāhyā sarve matsyā bhavanti te |

tatkāṣṭhaiḥ pācayettāni kaṇṭhaṃ pucchaṃ śirastyajet || 60 ||

bhāgaṃ devāya saṅkalpya dvitīyamatitherbhavet |

tṛtīyaṃ sādhako bhuktvā kṣaṇaṃ bhavati mūrcchitaḥ || 61 ||

tatkṣaṇājjāyate siddhāśchidrāṃ paśyati medinīm |

ajarāmaratāṃ yāti na bādhyastridaśairapi || 62 ||

alampurottare bhāge grāmaḥ syādbhīmapādukaḥ |

tasya grāmasya pārśve tu hastamātraṃ khanedbhuvam || 63 ||

pāṣāṇāḥ sarpavadvakrā grāhyā sparśā bhavanti te |

yogeśvarīti vikhyatā devatā yā tvalampure || 64 ||

devyā hyagre guhā ramyā tanmadhye nikhanedbhuvam |

pāṣāṇā bhekasaṅkāśā grāhyā mārjāraviṣṭhayā || 65 ||

miśrīkṛtya kṣipedvaṅge tadvaṅgaṃ tāratāṃ vrajet |

madhvājyasahitān bhakṣetpāṣāṇāṃstānvicakṣaṇaḥ || 66 ||

śrīśailasyottaradvāre maheśo nāma devatā |

bhramarāmraḥ sthitastatra tasya pakvaphalāni vai || 67 ||

sphoṭayettatra niryānti bhramarā jīvasaṃyutāḥ |

ityevaṃ pratyayaṃ jñātvā bhramarāṃstān parityajet || 68 ||

phalāni pācayetkṣīraiḥ pibetkṣīraṃ yatheṣṭakam |

kiñcinmūrcchā bhavettena tato bodhe pibetpunaḥ || 69 ||

evaṃ kuryāttrisaptāhaṃ vajrakāyo bhavennaraḥ |

valīpalitanirmukto jīvedācandratārakam || 70 ||

sarvavāṅmayavettā ca vāyuvegī bhavennaraḥ |

tenaivāmraphalaikena varjitabhramareṇa ca |

sahasrapalavaṅgaṃ tu drāvitaṃ stambhayedhruvam || 71 ||

kṣepāttāramavāpnoti satyamīśvarabhāṣitam |

tatphalaṃ chidritaṃ kṛtvā utpāṭya bhramaraṃ tataḥ || 72 ||

śuddhapāradakarṣaikaṃ tattulyaṃ kṛṣṇamabhrakam |

kṣiptvā tasminmukhaṃ ruddhvā limpenmṛdgomayena ca || 73 ||

[p. 71 ]

chāyāśuṣkaṃ tadāmrotthaiḥ kvā71-1thairyāmaṃ vipācayet |

svabhāvaśītalā grāhyā guṭikā phalamadhyagā || 74 ||

mukhasthā khecaraṃ datte adṛśyatvaṃ mahābalā |

kvāthe vākpatitulyaḥ syājjīvedācandratārakam || 75 ||

tāraṃ tāmraṃ bhujaṅgaṃ vā koṭibhāgena vedhayet |

kṛṣṇābhraṃ śuddhasūtaṃ ca pūrvavattatphale kṣipet || 76 ||

limpenmṛdgomayaistadvadāraṇyotpalakaiḥ puṭet |

svabhāvaśītalaṃ grāhyaṃ tadrasaṃ madhusarpiṣā || 77 ||

guñjāmātraṃ sadā khādenmāsādbālo bhavennaraḥ |

jīvedbrahmadinaṃ vīro navanāgabalānvitaḥ || 78 ||

vidyate lokavikhyātaḥ pūjyaḥ pañcopacārakaiḥ |

oṃṃ huṃ phaṭkāramantreṇa nirvikalpena sādhakaiḥ || 79 ||

vīkṣya paścimadigbhāge hmantarikṣe ca tatkṣaṇāt |

paśyeddivyavimānāni jāyate pratyayo mahān || 80 ||

tataḥ paścimadigbhāge gacchennadīṃ taretsudhīḥ |

gahvaraṃ dṛśyate tatra praviśetpaścimāmukham || 81 ||

yojanatritayaṃ gacchedekākī nirvikalpakaḥ |

pañcayojanavistīrṇaṃ dṛśyate kadalīvanam || 82 ||

tasya madhye'tivistīrṇaṃ jalapūrṇaṃ sarovaram |

siṃhāsanaṃ tu tanmadhye śuddhasphaṭikasannibham || 83 ||

taṃ dṛṣṭvā daṇḍavadbhūmau nipatenmantramuccaret |

oṃṃ hrīṃ vidyāvāgīśvarādhipataye hrīṃ oṃṃ svāhā |

snānaṃ kṛtvā prayatnena lakṣamekaṃ japedanu |

yatheṣṭaṃ bhojanaṃ kṛtvā kandamūlaphalādikam || 84 ||

tataḥ siṃhāsanasyordhvaṃ śuddhasphaṭikasannibhaḥ |

caturbhujastrinetraśca dṛśyate parameśvaraḥ || 85 ||

stotramantrairnamaskāraiḥ praṇipatya punaḥ punaḥ |

varaṃ datte yatheṣṭaṃ vai sādhakasya na saṃśayaḥ || 86 ||

śatamāyatanaṃ tatra kūpānāṃ ca śataṃ nava |

71

kāṣṭhaiyoma kha. |

[p. 72 ]

tāvatsaṅkhyāstathā''rāmā nandanākhyavanāni ca || 87 ||

tathā navaśataṃ vāpyo vidyante kadalīvane |

biladvārāṇi tāvanti kalpavṛkṣāstathaiva ca || 88 ||

tatraiva maukalī nāma yakṣiṇī prakaṭā sthitā |

sā vakti bhojanaṃ dehi yadīcchasi samīhitam || 89 ||

tatastasyai pravaktavyaṃ dāsyāmi parameśvari |

kṣīrānnaṃ vā phalāhāraṃ tadagre dāpayetsudhīḥ || 90 ||

sā vakti mama putro'yaṃ kṣaṇaṃ vakṣasi dhāraya |

yadā na muñcase bhūmau tadā siddhyaṣṭakaṃ tava || 91 ||

dāsye'haṃ nātra saṃndeho bhojanānte'thavā punaḥ |

tyakte karomi saṃhāraṃ tasmādyatnena rakṣaya || 92 ||

ityevaṃ sādhako vīraḥ kuryātsiddhimavāpnuyāt |

gaccheduttaradigbhāge tatsaro yojanārdhakam || 93 ||

tatrāsti puṣpasaṃmpūrṇaṃ divyākhyaṃ nandanaṃ vanam |

puṣpāṇāṃ ghrāṇamātreṇa kṣutpipāsā na vidyate || 94 ||

athavā bhakṣayettasmātphalamekaṃ yathocitam |

tena bhakṣitamātreṇa vajrakāyo bhavennaraḥ || 95 ||

saro dakṣiṇadigbhāgaṃ gacchedyojanapādakam |

tatra dāḍimasampūrṇaṃ dṛśyate nandanaṃ vanam || 96 ||

tatphalaṃ bhakṣayetsiddho jīvedyugasahasrakam |

tatsaraḥpūrvadigbhāge gacchetkrośārdhamātrakam || 97 ||

tatra dhātrīphalaiḥ pūrṇaṃ śyāmalaṃ nandanaṃ vanam |

phalāni bhakṣayettāni jīvetkalpaśatatrayam || 98 ||

tatsaraḥpaścima bhāge gacchedyojanamātrakam |

tatra bilvaphalaiḥ pūrṇaṃ dṛśyate nandanaṃ vanam || 99 ||

tatphalaṃ bhakṣayedvīro jīveccandrārkatārakam |

tannandanavane ramye liṅgaṃ syānnīlavarṇakam || 100 ||

praviśeduttaradvāre tatra nāgo mahābalaḥ |

ugraḥ saptaphaṇākāro dṛśyate'tibhayaṅkaraḥ || 101 ||

tasya kuryānnamaskāraṃ hruṃ72-1 hruṃ kuryātsamuddharet |

72

huṃkāraṃ ca samuccarat kha. |

[p. 73 ]

tadā'sau vadate vāṇīmadṛśyatvaṃ dadāmi te || 102 ||

gaccha tvaṃ paścimadvāre tatrāsti divyakanyakā |

gacchettatra mahāvīraḥ sādhako mantramuccaran || 103 ||

hāraṃ dāsyati sā tuṣṭā na73-1 praveśaṃ prayacchati |

taṃ hāraṃ dhārayetkaṇṭhe sākṣādvāgīśvaro bhavet || 104 ||

tatastu dakṣiṇaṃ dvāraṃ gacchettatra bhayaṅkaram |

muktakeśaṃ vakranetraṃ gadāhastaṃ digambaram || 105 ||

nīlavarṇaṃ kṣetrapālaṃ dṛṣṭvā mantraṃ samuccaret |

ha hā he he haṃ hruṃkāraṃ phaṭ huṃ svāhāntameva ca || 106 ||

anena mantrapāṭhena kṣetrapālaḥ prasīdati |

dadāti khecarīṃ siddhiṃ na praveśaṃ kadācana || 107 ||

tatastu pūrvadigbhāge dvāraṃ tatra gaṇeśvaraḥ |

dṛśyate pūjayettaṃ vai sādhakaḥ praviśettataḥ || 108 ||

dṛśyate divyacāpaṃ tu tathā liṅgaṃ manoharam |

pūjayecchivamantreṇa rakāreṇaiva nānyathā || 109 ||

tatastatra japaṃ kuryādahorātramupoṣitaḥ |

pratyakṣo jāyate rudro varaṃ datte yathepsitam || 110 ||

ityevamādayaḥ santi siddhayaḥ kadalīvane |

akṣarairlikhitaṃ dvāre tatra padmāvatībilam || 111 ||

sarasaḥ pūrvadigbhāge yojanaikena tiṣṭhati |

vamanaṃ recanaṃ kṛtvā praviśettatra sādhakaḥ || 112 ||

dhanvantaraṃ śataṃ yāvadgacchettatra mṛdaṅgakam |

dṛṣṭvā taṃ vādayedvīraḥ samyakpadmāvatī tataḥ || 113 ||

āgatya cāmṛtaṃ datte yatpānādamaro bhavet |

tatastaṃ prārthayatyeva āgaccha mama mandiram || 114 ||

divyaṃ kanyāpañcaśataṃ parivāreṇa svīkuru |

ahaṃ patnī bhaviṣyāmi yāvadbrahmā ca jīvati || 115 ||

tadante paramaṃ sthānaṃ gacchāmo nātra saṃśayaḥ |

kadambeśvaradevastu āgneyyāṃ diśi vidyate || 116 ||

73

prajeśatvaṃ kha. |

[p. 74 ]

tasya pūrvataṭākāgre sthito vṛkṣaḥ kadambakaḥ |

tasya patrāṇi saṅgṛhya kaṭutailena lepayet || 117 ||

tadvṛkṣabījatailairvā tatkāṣṭhaiḥ pācayetsudhīḥ |

matsyā bhavanti te sarve tāmrapātre vinikṣipet || 118 ||

kaṇṭhapucchaśirovarjaṃ madhvājyābhyāṃ tu bhakṣayet |

tatkṣaṇājjāyate siddho rudratulyo mahābalaḥ || 119 ||

nadīsthāne ca yo vṛkṣo vidyate kuṇḍaleśvare |

pūrvavatkramayogena siddhiḥ syānnātra saṃśayaḥ || 120 ||

kapoteśvaradevasyottare puṣpagiriḥ sthitaḥ |

tasya kuryāt prayatnena trivāraṃ tu pradakṣiṇam || 121 ||

tataḥ śiraḥ samāruhya khecaratvaṃ labhennaraḥ |

tatpūrvottaradigbhāge chelikādvā74-1rasaṃsthitam || 122 ||

uttarābhimukhaṃ tatra praviśeddhanuṣāṃ trayam |

mūṣikākārapāṣāṇāstiṣṭhanti tān samāharet || 123 ||

takraiḥ piṣṭvā tadekaṃ tu pibenmūrcchāmavāpnuyāt |

kṣaṇāduttiṣṭhate siddho jīvedbrahmadinatrayam || 124 ||

sa eva sarvalohānāṃ sparśavedhakaro bhavet |

ahorātroṣito bhūtvā devāgre siddhimāpnuyāt || 125 ||

kapoteśvaradevasya dakṣiṇe devatādvayam |

tanmadhye kaṭimātraṃ tu khanedgorocanopamāḥ || 126 ||

pāṣāṇāstān samādāya madhvājyābhyāṃ prapeṣayet |

tatpānājjāyate martyaḥ kalpāyurnātra saṃśayaḥ || 127 ||

kapoteśvaradevasya vāyavye hastamātrakam |

khanetpārāvataprakhyāḥ pāṣāṇāḥ sparśabhedakāḥ || 128 ||

tiṣṭhanti grāhayedekaṃ devatārādhane kṛte |

mallikārjunadevasya aiśānyāṃ bhṛgupātanam || 129 ||

vidyate tatsamīpasthaṃ kuṇḍaṃ tasmānmṛdāharet |

pañcagavyena sammiśrāṃ khadirāṅgārakairdhamet || 130 ||

nīlotpalasamaṃ lohaṃ patatyevātha secayet |

74

ambikādvāraṃ kha. |

[p. 75 ]

madhvājyābhyāṃ sutaptaṃ tatsaptavāraṃ punaḥ punaḥ || 131 ||

tadgolaṃ dhārayedvaktre viṣṇutulyo bhavennaraḥ |

bhṛgupātāt pūrvabhāge krośodadhikapāṭake || 132 ||

tasyāgre acchatailākhyaḥ parvato nāma viśrutaḥ |

tatpaścime biladvāraṃ tanmadhye dhanvapañcakam || 133 ||

gate tu dṛśyate kuṇḍaṃ raso lākṣārasaprabhaḥ |

alābupātre saṃgṛhya koṭivedhī bhavettu saḥ || 134 ||

mallikārjunadevasya pūrvato lokaviśrutaḥ |

prākāraścandraguptasya vidyate tatra mandiram || 135 ||

tasya pūrve sthitaścaityaścaityapūrve mahāśilā |

mudgavarṇā ca sā khyātā sparśavedhakarā tu sā || 136 ||

gajastatraiva vikhyātastamāruhya samāhitaḥ |

tasya pṛṣṭhāttṛṇaṃ grāhyaṃ tatsarvaṃ kanakaṃ bhavet || 137 ||

gajasya cottare pārśve jānumātraṃ khanedbhuvam |

jambūphalasamākārāḥ santi te sparśavedhakāḥ || 138 ||

gajasyādhaḥ khanedvā'tha jānumātraṃ labhettataḥ |

trikoṇaguṭikāṃ siddhāṃ lakṣavedhakarāṃ parām || 139 ||

śrīśailasya tu vāyavye tīrthaṃ devahradaḥ sthitam |

tatra kuṇḍe mudgavarṇāḥ pāṣāṇāḥ sparśavedhakāḥ || 140 ||

tatra kūrmopamaṃ liṅgaṃ sparśavedhakaraṃ param |

kṛttikāyāṃ supūrṇāyāṃ kṛtvā pūjāṃ samāharet || 141 ||

gavyūtidvayatastasmānnāmnā nīlavanaṃ smṛtam |

tatra liṅgaṃ nīlavarṇaṃ jalaṃ caiva tu tādṛśam || 142 ||

aśvāmrakākasadṛśāḥ pāṣāṇāḥ sparśavedhakāḥ |

santi devagṛhasyāntaḥ khanejjānvantarāddharet || 143 ||

śrīśailasya tu nairṛtye nāmnā guṇḍiprabhā sthitā |

tasyāgrādgartamṛdgrāhyā pītavarṇā puṭairdahet || 144 ||

tasmānniḥsarate hema sphuradrūpaṃ na saṃśayaḥ |

tatraiva bhramarāḥ syuśca pūrvavatphaladāyakāḥ || 145 ||

[p. 76 ]

tathā tambīpure nāmni tīrthe ca vipule śubham |

sadāphalaṃ tu vikhyātaṃ pūrvavatsādhayetsudhīḥ || 146 ||

mahānandeśvaraṃ nāma śrīśailasya tu nairṛte |

tasya pūrvottare pārśve gacchedrājapathena tu || 147 ||

kālavarṇeśvaro nāma devastasyāgrakuṇḍakam |

indragopakasaṅkāśastanmadhye vidyate rasaḥ || 148 ||

taptāni saptalohāni tatsekātkāñcanaṃ bhavet |

śrīśailasya tu īśāne devaḥ syātturaleśvaraḥ || 149 ||

tasyottare suvikhyāta umāparvata uttamaḥ |

tasya mūrdhni triśūlābhā darbhāstiṣṭhanti śobhanāḥ || 150 ||

tasyādhaḥ kaṭimātraṃ tu khātvā nīlāṃ mṛdaṃ haret |

tāṃ pacedakṣajaiḥ kāṣṭhairbhāgaṃ devāya kalpayet || 151 ||

atitheśca tathā'gneśca bhāgaṃ bhāgaṃ prakalpayet |

bhāgamātmani bhuñjīta jīvetkalpāyutaṃ naraḥ || 152 ||

tatra koṭīśvaraṃ khyātamileśvarasamīpataḥ |

tasyāgre puṣpamātraṃ tu sparśavedhakaraṃ bhavet || 153 ||

acaleśaśca tatraiva sparśavedhakaraḥ paraḥ |

dakṣiṇe acaleśasya yojanaikena vidyate || 154 ||

amareśvaradevākhyastatra svarṇaśilā śubhā |

tasya pṛṣṭhe ca gomāṃsaṃ mahāmāṃsaṃ ca vā kṣipet || 155 ||

prajvālya badarīkāṣṭhaiḥ prātaḥ svarṇopamā tu sā |

dṛśyate rajasā strīṇāṃ bhāvitaṃ vastrakhaṇḍakam || 156 ||

tacchilāloḍitaṃ kuryādrakṣedalābupātrake |

tena saṃsparśamātreṇa lohaṃ bhavati hāṭakam || 157 ||

śrīśaile tatra tatraiva pāṣāṇā piṇḍabhūsthitāḥ |

taccūrṇaṃ triphalāsārdhaṃ karṣaikaṃ bhakṣayetsadā || 158 ||

māsārdhaṃ tu jarāṃ hanti jīvedācandratārakam |

nairṛtye śailarājasya paṭāhakarṇa īśvaraḥ || 159 ||

tasya ceśānadigbhāge pañcaviṃśatidhanvake |

dvihastamātrordhvaśilā tatra hastadvayaṃ khanet || 160 ||

[p. 77 ]

śrāvasampuṭasaṅkāśān pāṣāṇāṃstriṃśadāharet |

kṛtvā tānagnivarṇāṃśca siñcetkūṣmāṇḍajairdravaiḥ || 161 ||

tanmadhyānnavanītaṃ tu gṛhyāddevāya bhāgakam |

atitherbhāgamekaṃ tu bhāgaikaṃ bhakṣayedbudhaḥ || 162 ||

mūrcchā bhaveddivārātraṃ prabuddho jāyate naraḥ |

jīvedvarṣāyutaṃ vīro valīpalitavarjitaḥ || 163 ||

tasya devasya sopānaṃ dvitīyaṃ sparśavedhakam |

tasya devasya pārśve tu pāṣāṇāḥ śvetapītakāḥ || 164 ||

sarvasparśā na sandeha ekameva samāharet |

tasya devasya pūrve tu kūpaḥ syānnātidūrataḥ || 165 ||

tanmadhye bhekasaṅkāśāḥ pāṣāṇāḥ sparśavedhakāḥ |

uttare tasya devasya vikhyāto liṅgaparvataḥ || 166 ||

tasya cottarapārśve tu nadī syātpūrvavāhinī |

nadyāḥ paścimadigbhāge liṅgaṃ piṅgalavarṇakam || 167 ||

tatra śailodakaiḥ kuṇḍaṃ pūrṇaṃ syātkṣaṇavedhakam |

maheśāddakṣiṇe bhāge caṇḍikā yojanadvaye || 168 ||

piṇḍādevīti vikhyātā tasyā vāyavyakoṇataḥ |

kūpastiṣṭhati tanmadhye pāṣāṇā mudgavarṇakāḥ || 169 ||

tathā pathyāṃnibhāścaiva sarve te sparśavedhakāḥ |

sparśanādatra sarveṣāṃ vedhayuktirvidhīyate || 170 ||

sthūlaścetpeṣayecchlakṣṇaṃ tena mūṣāṃ tu kārayet |

aṣṭalohāni tanmadhye samāvartyāni kārayet || 171 ||

tatsarvaṃ jāyate svarṇamevaṃ kuryādyathepsitam |

sūkṣmaścedaṣṭalohānāṃ drutānāṃ yatra kutracit || 172 ||

taṃ sarvaṃ nikṣipenmadhye sarvaṃ tatkāñcanaṃ bhavet |

mallikārjunavāyavye tīrthaṃ sarveśvaraṃ sthitam || 173 ||

tasya dakṣiṇadigbhāge jalamārge'rdhayojane |

gate ḍāṅgarikaṃ tatra dṛśyate tasya mūrdhani || 174 ||

dhātrīphalāni kṛṣṇāni vidyante tāni bhakṣayet |

yatheṣṭāni tu saptāhaṃ vajrakāyo bhavennaraḥ || 175 ||

[p. 78 ]

balīpalitanirmukto jīvetkalpaśatatrayam |

tasmācca dakṣiṇe bhāge kākalerīmahānavam || 176 ||

tatrāsti stambhakadalī praviśettatra sādhakaḥ |

gacchetkrośārdhamātraṃ tu dṛśyate rasakuṇḍakam || 177 ||

gṛhītvā'lābupātre tu koṭivedhī bhavedrasaḥ |

tasmin vane mayūraḥsyānnīlavarṇaśilāmayaḥ || 178 ||

mukhāgre tasya kuṇḍaṃ tu dvādaśāṅgulanīlakam |

tanmadhye śuṣkavaṃśaṃ tu kṣiptvā syānnūtanaḥ kṣaṇāt || 179 ||

dine patraṃ phalaṃ puṣpaṃ jāyate tasya nānyathā |

tatra pāradaprasthaikaṃ kṣiptvā tāvajjalaṃ haret || 180 ||

kṣaudratulyaṃ pibettaṃ vai tatkṣaṇānmūrcchito bhavet |

muhūrtāllabdharājyaḥ syājjīvedyugasahasrakam || 181 ||

śailasyāgneyabhāge tu guṭikāsiddhakeśvaraḥ |

vidyate tasya purataḥ pañcahastāṃ khanedbhuvam || 182 ||

pāṣāṇā badarākārāḥ santi khegatidāyakāḥ |

ekameva samāhṛtya vaktre dhāryaḥ khagāmibhiḥ || 183 ||

śrīśaile sarvayogānāmuktānāṃ vidhirucyate |

mantranyāsaṃ purā kṛtvā paścāllakṣaṃ japedanu || 184 ||

aghoraṃ tena vai śīghraṃ tattatsiddhimavāpnuyāt |

kṣetradevatāmāvāhayet | tatra svapne devatā pratyakṣībhūya varaṃ dadāti |

evaṃ mantraparaiḥ suniścalatarairbhaktaiśca tatsādhakaiḥ
śambhoḥ pūjanatatparaiḥ pratidinaṃ pūjāvidheḥ pālakaiḥ |
kāryaṃ śrīgirisā78-1dhanaṃ japaparairāmnāyapāraṅgatai
rno cetkleśakaraṃ parākṛtamaho vyarthaṃ bhavenniścitam || 185 ||

iti śrīpārvatīputraśrīnityanāthasiddhaviracite rasaratnākare rasāyanakhaṇḍe śrīparvatasādhanaṃ nāmāṣṭamopadeśaḥ ||

Notes

1 | tasyāḥ kha. | Return
2 | lavaṇabhakṣaṇajanitadoṣaharamityarthaḥ | Return
3 | devatācakraṃ kha. | Return

4

yasyāstu kuñcitāḥ keśāḥ śyāmā yā padmalocanā | surūpā taruṇaṃ bhinnavistīrṇajaghanasthalā || saṅkīrṇahṛdayā pīnastanabhāreṇa nāmitā | cumba nāliṅganasparśakomalā mṛdubhāṣiṇī || aśvatthapatrasadṛśayonideśasuśobhi tā | kṛṣṇapakṣe puṣpavatī sā nārī kākinī smṛtā || rasabandhe prayoge ca utta mā sā rasāyane ra. ra. sa. a. 6 ||

Return

5 | dāhādi kha. | Return
6 | mātuluṅgārdrakairlihet kha. | Return
7 | puṅkhāmiti śarapuṅkhāmityarthaḥ | Return
8 | statpādāṃśena saindhavam kha, | Return
9 | --rdivyauṣadhidravaiḥ kha. | Return
10 | sūtabhasma kha. | Return
11 | gaḍukāyantragaṃ ka. | Return
12 | śuddhasūtaṃ tridhā gandhaṃ bhāgaikaṃ kha. | Return
13 | pacedagnau kha. | Return
14 | vādakhaṇḍe kha. | Return
15 | padaṃ kha. | Return
16 | dehamanantapuṇyavibhavā bhuktiśca kha. | Return
17 | śrīmatām kha. | Return
18 | parameśvare kha. | Return
19 | bākucotailai-- kha. | Return
20 | khādet karavīro kha. | Return
21 | triphaloṣaṇamadhvājyaiḥ kha. | Return
22 | hāṭakeśvaraḥ ka. | Return
23 | tilaiḥ saha kha. | Return
24 | dehasiddhikarameva kha. | Return
25 | bādhāṃ harediyam kha. | Return
26 | piṣṭairnirundhayet kha. | Return
27 | kṣiptvā tu mardayeccānu ārdrakasya dravaiḥ punaḥ kha. | Return
28 | surasundarī kha. | Return
29 | bhūtāvaraṭacūṇa kha. Return
30 | bhūtāvaraṭamūlaṃ kha. | Return
31 | śuṣkaṃ taṃ ca vicūrṇayet kha. Return
32 | dīptāgninā kha. | Return
33 | baddho kha. | Return
34 | parpaṭīrasaiḥ kha Return
35 | śuddhasūtaṃ kha | Return
36 | pūrvavacchuddhapāradam kha. | Return
37 | jārayet kha. | Return
38 | jāritaṃ drāvayetpunaḥ kha. | Return
39 | kraddhikhaṇḍe iti vādikhaṇḍe ityarthaḥ | Return
40 | tathā kha. | Return
41 | asyāgre aiṃ hrīṃ śrīṃ śrīṃ ityadhikaṃ kha. pustake | Return
42 | yoginīnāṃ kha. | Return
43 | mahāsiddho kha. | Return
44 | sārdraiḥ kha. | Return
45 | karṣakam kha. | Return
46 | varṣatrayaprayogeṇa kha. | Return
47 | mahāvalaḥ kha. | Return
48 | taṃ tu dhātrīphalaiḥ kha. | Return
49 | pācito kha. | Return
50 | chidraṃ paśyati māsādvai nidhānāni ca bhūtale kha. | Return
51 | ayaṃ pāṭhaḥ kha0 pustake nopalabhyate | Return
52 | karṣaika tu kha. Return
53 | amṛtakukṣijātānāṃ kha. | Return
54 | pañcāṃśavāsaram kha. | Return
55 | balakaraṃ paramaṃ kha. | Return
56 | bījakaṃ samam kha. | Return
57 | jalamaṇḍayā kha. | Return
58 | sarpākṣyā'pūpikāṃ kha. | Return
59 | jalaiḥ kha. | Return
60 | yasyāṃ siddhau śatamapi vanitāstādṛśāstoṣayānti kha. | Return
61 | dvidinaṃ kha. | Return
62 | suśītalāṃ kha. | Return
63 | dhātrīphalaṃ kha. | Return
64 | kaserudamanaṃ kha. | Return
65 | mama dṛṣṭapratyayakaro kha. | Return
66 | tumbarutailena kha. | Return
67 | tulasīṃ phañjīṃ kha. | Return
68 | śaivālaṃ ka. | Return
69 | jānumātrakam kha. | Return
70 | gacchedarjunavṛkṣo kha. | Return
71 | kāṣṭhaiyoma kha. | Return
72 | huṃkāraṃ ca samuccarat kha. | Return
73 | prajeśatvaṃ kha. | Return
74 | ambikādvāraṃ kha. | Return